Story: Konme Hindheh - EP 32 - One Online\nކޮންމެ ހިންދެއް - 32\nއިސާހިތަކު މީގެ އިރުކޮޅެއް ކުރިން ގޭތެރެއިން އަނުމް އޭނާގެ ކުރިމައްޗަށް އެރި ވަގުތު އެދެމެދުގައިވީ ކަންތައް ފިލްމެއްގެ ސިފައިގައި އޭނާގެ ލޯމަތީގައި ޕްލޭވާން ފެށިއެވެ.\nއާރިޔަންގެ ގަމީހަކާއި ޖީންސަކާ އިސްތިރިކުރަން ހުރެފައި ފަލަކްނާޒް ނިކުތްތާ އިރުކޮޅެއް ނުވަނީސް ދޮރުމައްޗަށް މީހަކު އެރިހެން ހީވެގެން އާރިޔަން ބަލައިލިއިރު ހުރީ އަނުމްއެވެ. އަނުމް އާ ކުރިމަތިލާނެހާ ހިތްވަރެއް އާރިޔަންއަށް ނުލިބުނެވެ. ފަނޑު ހިނިތުންވުމެއް އަނުމްއަށް ދިނުމަށްފަހު އާރިޔަން އަނުމްއަށް ފުރަގަސްދިނެވެ.\n"ބަލީތަ..." އާރިޔަންއަށް އަނުމްގެ އަޑު އިވުނީ އޭނާ އާ ދާދި ކައިރިންނެވެ.\n"ނޫން. ބައްޔެއްނޫން" އާރިޔަން ބުނެލިއެވެ.\n"އެކަމަކު އެހެން ހީވަނީ" އަނުމް ބުނެލިއެވެ.\n"ބޮލުގައި ރިހުމަކީ ބައްޔެއްނޫނެއްނު" އާރިޔަން ބުނެލިއެވެ.\n"އާރިޔަން ހާދަ ފިލައިގެންނޭ ތިއުޅެނީ. ތަނަކަށް ދާންތަ ތިއުޅެނީ. މާދަމާ ދޯ ޔުނީފޯމް އަޅާނީ" އަނުމް ވާހަކަދައްކަމުން ދިޔައެވެ. އެހެންފަހަރުތަކަށް ވުރެ ގިނައިން މިފަހަރު އަނުމް ވާހަކަދައްކާހެން އާރިޔަންއަށް ހީވިއެވެ.\n"އާނ. މިއުޅެނީ މަންމަ އާ އެކު ގެއަކަށް ދާން" އާރިޔަން ބުނެލިއެވެ.\n"އެހެންތަ! އަނެއްކާ އާރިޔަންގެ ކައިވެނި ހަމަޖެހުނީތަ؟" އަނުމް އެހެން ބުނީ މަޖަލަކަށެވެ. ނަމަވެސް ސީރިޔަސް ނަޒަރަކުން އަނުމްއާއި ދިމާލަށް ބަލައިލެވުނީ އާރިޔަން އަށެވެ. އާރިޔަންއަށް ހީވީ އޭނާ ބުނުމަކާ ނުލާ އަނުމްއަށް ހުރިހާ ކަމެއް ފަޅާއެރީހެންނެވެ.\n"އަނެއްކާ މަށަށް ރަނގަޅަށްތަ މިބުނެވުނީ" އާރިޔަން ބަލަހައްޓައިގެން ހުރިގޮތުން އަނުމް އަހައިލި އެވެ.\n"ވަރަށް ލަސްވެއްޖެ. ފެންވަރަން މިދަނީ" އާރިޔަން ބޭނުންވީ އަނުމްގެ ކުރިމަތިން އަވަހަށް ދުރަށް ދާށެވެ. މާގިނައިރު އަނުމް ކުރިމަތީގައި ހުރުމަކީ އޭނާއަށް ކުރެވޭނެ ކަމެއް ނޫނެވެ. ބޭރުފުށުން ނުފެނުނެއް ކަމަކު ފަލަކްނާޒް އެވާހަކަ ދެއްކި ހިސާބުން ފެށިގެން އޭނާގެ ހިތް ހިމޭން ރުއިމަކުން ހުއްޓާނުލާ ރޮމުން ދިޔައެވެ.\n"އާރިޔަންއަށް ކޮންމެސްކަމެއް ވެއްޖެ. އަނެއްކާ ކިހިނެއްވީބާ؟ ސަންތިއާއެކު ކޮންތަނަކަށްބާ ދާން އެ އުޅެނީ؟" އަނުމްގެ ހިތުގައި ޖަވާބު ނޭނގޭ އެތައް ސުވާލެއް އުފެދިއްޖެއެވެ. ފާހާނާއާއި ދިމާލަށް އިރުކޮޅަކު ބަލަހައްޓައިގެން ހުރުމަށްފަހު އަނުމް އެކޮޓަރިން ނިކުތެވެ.\nއޭގެ ވިއްސަކަށް މިނިޓް ފަހެވެ. މޭޒު ކައިރީގައި އިން އަނުމް ހިމޭންކަމާއެކު ފެން ބޮމުން ދިޔައެވެ. އޭނާ ކައިރީގައި ފިނި ފެންފުޅިއެއް ހުއްޓެވެ. އާރިޔަންއަށް ކުއްލިއަކަށް އެ އައި ބަދަލާމެދު އޭނާ ވިސްނަމުން ދިޔައެވެ. އެހެން އިންދާ އޭނާ ސިހުނީ ދާދި ކައިރިން އަލަމްގެ އަޑު އިވުމުންނެވެ.\n"ދޮންތީ...! ފެންބޯން" އަލަމް ބުނެލިއެވެ. އަނުމް ބަލައިލިރު އަލަމް ހުރީ ވަރަށް ރީތިކޮށްލާފައެވެ. އަތުގައި އަލަމްގެ ފެންބޯ ފުޅި އޮތެވެ. އަނުމް އަލަމް ނަގާ އުރާލާފައި ކޮލުގައި ބޮސްދިނެވެ. އަދި ނަގާ މޭޒުމަތީގައި ބޭންދިއެވެ.\n"އަން... އަވަހަށް ބޯލާ...." އަނުމް އަލަމްގެ ފުޅިއަށް ފެން އަޅާފައި ދިއްކޮށްލިއެވެ.\n"ހާދަ ރީތިވެލައިގެން ދޮންތިގެ އަލަމްކޮ މިހިރީ... ތަނަކަށް ދަނީތަ ހުރިހާ ކުދިން ދޮންތި ނުލާ" އަނުމް އަހައިލިއެވެ. އެވަގުތަކީ ބަދިގޭ ދޮރަށް އާރިޔަން އެރި ވަގުތެވެ. އަނުމް ވާހަކަދައްކާ އަޑު އިވުމުން އޭނާ ނުވަދެ ދޮރު ކައިރީގައި މަޑުކޮށްލިއެވެ.\n"އާނ.. ދޮންބެ އާ މަންމަ އާ ބައްޕައާ އަލަމްކޮ މިދަނީ. ދޮންތި ދާނަންތަ؟" އަލަމް ވާހަކަދެއްކިއެވެ.\n"ދޮންތި ކައިރީގަ އެއްކުއްޖެއްވެސް ނުބުނެއެއްނު. އެހެންވީމަ ދޮންތި ނުދާނަން. ދެން ބުނެބަލަ. އަލަމްކޮއަށް އިނގޭތަ ތިދަނީ ކޮން ގެއަކަށްކަން" އަނުމް އަހައިލިއެވެ.\n"މަންމަ ބުނީ ދޮންބެ ކައިރީގަ ސައިބޯށޭ. ދޮންބެއަށް ކޮންމެސް ދައްތައެއް ފެންނާނޭ. އަލަމްކޮއަށް ނޭނގެ. ދޮންބެ އެހާދާހިތެއްނުވޭއޭ ބުނީމަ މަންމަ ބުނީ ދާންވާނޭ" އަލަމް ވާހަކަދެއްކިއެވެ.\n"އެހެންތަ!! އަލަމްކޮ އަވަހަށްދޭ... މިހާރު މަންމަ ހުންނާނެ ލަސްވެފަ" އަލަމް ތިރީގައި ބަހައްޓަމުން އަނުމް ބުނެލިއެވެ.\nއާރިޔަން ކުޑަކޮށް ބޯދިއްކޮށްލިއިރު މޭޒުކައިރީގައި ހިމޭންވެފައި ޖެހި ބުދެއްހެން އަނުމް ހުއްޓެވެ. އޭނާ އެނބުރި ދާން އުޅުނު ވަގުތު މަޑުޖެހުނީ އަނުމްގެ ވޭނުން ފުރިގެންވި އަޑު ކަންފަތުގައި ޖެހިފައެވެ.\n"އާރިޔަން....!! ކިހިނެއްވާން މިއުޅެނީ... އާރިޔަން ގެއްލެނީތަ؟؟ ހަމަ ރަނގަޅަށްތަ އޭރުގަ އަހަރެންނަށް މިބުނެވުނީ؟" އަނުމް އެހެން ބުނެލި އަޑު ސާފުކޮށް އާރިޔަންއަށް އިވުނެވެ. އެ އަޑުގައި އެކުލެވިގެންވި އަސަރު އާރިޔަންއަށް އެހެން ގޮތަކަށް ވިސްނަން މަޖުބޫރުކޮށްފިއެވެ. އޭނާގެ ދެލޮލުން ކަރުނައިގެ އަސަރު ފާޅުވެއްޖެއެވެ.\n"އަނުމްއަށް އަހަރެން ކަމުދޭތަ...؟" އެވަގުތު އާރިޔަންގެ ހިތަށް އެރިއެވެ.\nޚިޔާލުތަކުގެ ފުން ކަނޑަށް ގެއްލިފައި އިން އާރިޔަން ސިހުނީ އޭނާގެ ފައިގައި ފަލަކްނާޒް ކޮށްޓާލުމުންނެވެ. އޭނާ ބަލައިިލިއިރު ނާސިހް އައުމުން ހުރިހާ އެންމެން ސައި ހަދާފައި ހުރި ދިމާލަށް ދާން ތައްޔާރުވަނީއެވެ.\n"ކޮން ވިސްނުމެއްގަ" ފަލަކްނާޒް އަހައިލިއެވެ. އާރިޔަން ދެފަރާތަށް ބޯހޫރާލިއެވެ.\nސައި ފެށިއްޖެއެވެ. އިރުކޮޅެއްވީތަނާ ވަދެގެން އައި އަންހެންކުއްޖާ އާރިޔަންއަށް ފެނިއްޖެއެވެ. އެކުއްޖާ އާރިޔަންއަށް ފެނުނީ ދޮރާއި ދިމާލަށް އޭނާއަށް އިނދެވުނީތީއެވެ.\n"މިއީ އަހަރެންގެ ހަގު މަންޖެ ޙަމްނާ... ފަލަކްނާޒްގެ ދަރިއަކަށް ވާން އުޅެނީ މި މަންޖެ" ޙަމްނާގެ އަތުގައި ހިފައިލަމުން ޙަބީބާ ބުނެލިއެވެ. ފަލަކްނާޒް ޙަމްނާގެ އަތުގައި ފިރުމާލިއެވެ. އަދި އޭނާ އިން ގޮނޑިން ތެދުވެ އެ ގޮނޑީގައި ޙަމްނާ ބޭންދިއެވެ.\n"ދަރިފުޅާ!! މިއީ އާރިޔަން. އާރިޔަންއަކީ ފުލުހެއް" ޙަބީބާ ވާހަކަދެއްކިއެވެ. ޙަމްނާ ފުރަތަމަ ފަހަރަށް އާރިޔަންއަށް ބަލައިލިއެވެ. އާރިޔަންގެ މޫނުމަތިން އެއްވެސް އަސަރެއް ނުފެނެއެވެ. ކައިރީގައި އިން ފަލަކްނާޒްގެ ފައިން އާރިޔަންގެ ފައި ތިލައިގައި ކޮށްޓާލުމާއެކު އާރިޔަން ބަލައިލިއެވެ.\nއާރިޔަން އެއްފަހަރު ޙަމްނާގެ މޫނަށް ބަލައިލިއެވެ. އޭނާ ހިނިތުންވެލީ ޙަމްނާއާއި ނަޒަރު ވަކިކޮށްލާފައެވެ. ކަޅު ކުލައިގެ ބުރުގާގެ ތެރެއިން ޙަމްނާގެ ދޮން މޫނު ކިތަންމެ ރީއްޗަސް އާރިޔަންގެ ހިތަށް ގޮތެއްވެސް ނުވިއެވެ.\n"ދެން ސަލާންކޮށްލަބަލަ ދެކުދިން" ފަލަކްނާޒް ބުނެލިއެވެ.\n"ނޫން މަންމާ... ސަލާން ނުކުރިޔަސް މިތިބީ ބައްދަލުވެފައެއްނު" އާރިޔަން ޙަމްނާއާއި އަތާއަތް ޖޯޑުކުރަން ބޭނުންނުވީއެވެ.\n"ޙަބީ...!! އަހަރެން ބޭނުމެއްނޫން ލަސްކުރާކަށް. އަހަރެންގެ އާޔަން ކައިވެންޏެއް ކުރަން ނޫޅެތީ ނުލާހިކު ކަންބޮޑުވެފަ އަހަރެމެން މިތިބެނީ ދޯ ނާސިހު" ފަލަކްނާޒް ވާހަކަދެއްކިއެވެ.\n"އާނ... ލަސްކުރަންވީ އެއްވެސް ސަބަބެއް އަހަރެންނަށް ނުފެނޭ. ދެކުދިންނަށް އެކަކު އަނެކަކު ކަމުދަންޏާ އަވަސްކުރަންވީ" ނާސިހް ވާހަކަދެއްކިއެވެ.\n"ދޭބަލަ ބެލްކަންޏަށް ދެކުދިން ވާހަކަދައްކާލަން" ޙަބީބާ ބުނެލިއެވެ. ޙަމްނާ ތެދުވެ ހިނގައިގަތެވެ. ނޫން ގޮތަކަށް އިނދެފައިވެސް އާރިޔަން ތެދުވެލިއެވެ. އޭނާއަށް އިހުސާސް ވަނީ އޭނާގެ ކަރުގައި މީހަކު ވަޅި ޖައްސާފައި ހުރި ހެންނެވެ.\nރެއިލިންގައި ލެގިލާފައި އާރިޔަން މާލޭގެ މަގުމައްޗަށް ނަޒަރު ހިންގައިލިއެވެ. ކައިރީގަ މީހަކު ހުރިހެންވެސް އޭނާއަށް ހިއެއް ނުވެއެވެ.\n"އަހަރެންނަށް އާރިޔަން ވަރަށް ރީތި. ނަންވެސް" ހަމްނާ ހިމޭންވިއެވެ. އެކަމަކު އޭނާ ބަލައިނުލައެވެ. އަނުމްގެ އަޑު ނޫން އެހެން އެއްވެސް އަޑެއް އޭނާއަށް ކަމުނުދެއެވެ.\n"އާރިޔަންއަށް އަހަރެން ކަމުދޭތަ؟" މިފަހަރުވެސް ވާހަކަދެއްކީ ޙަމްނާއެވެ.\n"އަހަރެންނަށް ކަމުނުދެއޭ ބުނެފިއްޔާ" އާރިޔަން ބުނެލިއެވެ.\n"އޯއެމްޖީ... އަޑުވެސް ވަރަށް ލޯބި.... ކަމުނުދިޔަސް ފަހުން ކަމުދާނެ. އަހަރެންނަށް އިނގޭ ފިރިހެނުންނަށް ކަމުދާނީ ކިހިނެއް ހެދީމަކަން" ޙަމްނާ ވާހަކަދެއްކިއެވެ.\n"ތީ ހީވާގޮތް. ތިކުއްޖާއަށް އަހަރެން ކަމުދިޔުން އެއީ ނުބައި ފާލެއް. އަހަރެންނަށް ކަމުނުދޭ އެއްވެސް ގޮތަކަށް" އާރިޔަން ވާހަކަދެއްކިއެވެ.\n"އާރިޔަން އެންމެ ފުރަތަމަ ފެނިފައިވެސް އަހަރެންނަށް ހީވެއްޖެ ތިއީ ވަރަށް ސްޓަބަން ކުއްޖެއްހެން. އެކަމަކު ނެވަރ މައިންޑް. މެރީކުރެވުނީމަ ހުރިހާ ކަމެއް ބަދަލުވެގެންދާނެ" ޙަމްނާ ބުނެލިއެވެ.\n"މި ކައިވެންޏަށް ތިކުއްޖާ ދެކޮޅުހަދާނީ އަހަރެން ކޯޗެއް ދިނީމަ" އާރިޔަން އަހައިލިއެވެ.\n"އަހަރެން ނެތިން ދެކޮޅުހަދަން. އަހަރެން މަންމަ ކައިރީގަ ވައުދުވިން. އެހެންނޫނަސް އާރިޔަންއަށް އަހަރެން ކަމުނުދަނީ ކީއްވެ؟ ކީއްވެ ކައިވެނިކުރަން ބޭނުންނުވަނީ؟" ޙަމްނާ ވާހަކަދެއްކިއެވެ.\n"އެއީ އަހަރެން މާކުރިން އެހެން އަންހެންކުއްޖެއް ދެކެ ލޯބިވޭ. އަހަރެން އިންނަން ބޭނުންވަނީ އެކުއްޖާޔާ. މި ކައިވެންޏަށް އަހަރެންނަށް މަޖުބޫރު ކުރަނީ މަންމަ" އާރިޔަން ވާހަކަދެއްކިއެވެ.\n"ތިއީ ވަރަށް ދެރަގޮތެއް. ޔަގީނުންވެސް ތިބުނާ ކުއްޖާއަށް ވުރެ ބަލައިލަން އަހަރެން ހުތުރެއް ނުވާނެ. ދެން ހިނގާ ދާން" ޙަމްނާ ބުނެލިއެވެ.\n"މަޑުކޮށްބަލަ. ޕްލީޒް ބުނޭ މި ކައިވެނިކުރަން ބޭނުމެއްނޫނޭ..." ޙަމްނާ ހިނގައިގަތުމުން އާރިޔަން ބުނެލިއެވެ. ބަހެއް ނުކިޔާ ޙަމްނާ ދިޔައެވެ.\n"އަޅުގަނޑުމެން އަންނަ މަހުގަ ކައިވެނިކުރަން ބޭނުން. އެންމެ ރަނގަޅު ގޮތަކީ ލޯބިވެގެން ވާހަކަނުދައްކާ ކައިވެނި ކުރުމެއްނު" ޙަމްނާ ވާހަކަދެއްކިއެވެ. ލިބުނު ޝޮކްގައި އާރިޔަންއަށް ޙަމްނާއަށް ބަލައިލެވުނެވެ. އޭނާގެ ހިތުގައި ޙަމްނާ އާ މެދު އިންތިހާ ދަރަޖައަށް ފޫހިކަން އުފެދިގެން ދިޔައެވެ. ދުވަހަކު ހިތްހެޔޮ ވާނެކަމެއް ނޭނގެއެވެ.\nނައިޝީ ގެނެސްދިން ބޮނޑިބަތް ތަށި މަތިން އާވާ ހަނދާންވީ ނިދަން އުޅުނު ވަގުތުގައެވެ. މާހިލްގެ އަތް މަތީގައި އޮވެފައި އޭނާ ފުންމައިގެން ތެދުވިއެވެ. މާހިލް ބަލައިލީ ސިހިފައެވެ.\n"ވާރޭ ހުއްޓާނުލާ ދޯ އަދިވެސް" އާވާ ބުނެލިއެވެ.\n"އާނ... އެހެންވެތަ ފުންމައިގެން ތި ތެދުވީ" މާހިލް ބުނެލިއެވެ.\n"ނޫނޭ... މިއަންނަނީ... އެއްޗެއް ހިފައިގެން. ހަނދާންނެތިފަ މިއޮތީ" އާވާ އެނދުން ފޭބިއެވެ.\nކޮޓަރިން ނިކުމެ ތަންކޮޅަކަށް ދެވުނުތަނާ އަމާޔާ ކޮޓަރިން ނިކުތްތަން ފެނުނެވެ.\n"މަވެސް އެ ތަށި މަތިން ހަނދާންވާވަރުން ނުނިދިގެން މިނިކުތީ. އެކަމަކު ޝާން ނިދައިފި" އަމާޔާ ބުނެލިއެވެ.\n"ހިނގާ ދޯ. މި ނިކުތީ މާހިލް ކައިރީގަ ބުނެލާފަ. ހާދަ ބޯކޮށޭ ދޯ ވާރޭ އެ ވެހެނީ" ބަދިގެއާއި ދިމާލަށް ހިނގައިގަތީ އާވާ އާއި އަމާޔާ އެކީގައެވެ.\n"ޝިޓް.... އަހަރެން ހީކުރީ ދޮރު ތަންޑު އެޅުވުނުކަމަށް" އައިސް އަލަމާރި ކައިރީގައި ހުރި ކުޑަދޮރުން ބަދިގެ ތެރެއަށް ވާރޭ ތިކިތައް އޮށްސަމުން ދިޔައެވެ. ކުޑަދޮރުގެ ދޮރުފަތް ވަޔާ ވާރޭ އާ އެކު ދެއަތަށް ހެލެމުން ދިޔައެވެ.\n"ބުރަ މަސައްކަތެއް މިޖެހުނީ މިގަޑީގަ. ވަޔާ ހުޅުވުނީކަމަށް ވާނީ. އެހެންނޫނަސް ތިދޮރުގެ ތަޅު މިހާރު މައްސަލަ ޖެހިފަ ހުންނަނީ" އާވާ ވާހަކަދެއްކިއެވެ.\nއަމާޔާ މޮޕް ހިފައިގެން އަންނަތަން ފެނުމުން އާވާ މަޑުމަޑުން ފެންގަނޑު ތެރެއިން ގޮސް ކުޑަދޮރު މަތަކޮށްލިއެވެ.\n"މާޔާ!! ބީ ކެއަރފުލް އިނގޭ" އަމާޔާ ފެންހިއްކަން ފެށުމުން އާވާ ބުނެލިއެވެ.\nއަމާޔާއަށް ތަންދެމުން އާވާ މަސައްކަތްކުރީ އައިސް އަލަމާރީގައި ހުރި ބޮނޑިބަތް ތަށި ނަގައިގެން ދުރަށް ޖެހިލާށެވެ. އެހެންނަމަވެސް ތަގުދީރުގެ ރޭވުން އޮތީ އެހެން ގޮތަކަށެވެ. ތަށި ހިފައިގެން ހިނގައިގަތް އާވާއަށް ވީނުވީއެއް ނޭނގި ފެންގަނޑު ތެރެއިން ފައި ކައްސާލައިގެން ވެއްޓި ޓައިލްސްތަކު މަތީގައި ބޯޖެހިއްޖެއެވެ. ވީތަދާއެކު އާވާއަށް އޭނާގެ ހޭވެރިކަން ހުރިކަމާމެދު ވެސް ޝައްކުވިއެވެ. އަމާޔާއަށް ލިބުނު ޝޮކުގައި މޮޕް ދޫކޮށްލާ ބާރަކަށް އާވާއަށް ގޮވާލައިފިއެވެ.\nއާވާ ދިޔަތަނެއް ބަލަން ކޮޓަރީގައި އޮވެފައި ސިޑިން ފައިބައިގެން އައި މާހިލްއަށް އަމާޔާގެ އަޑު ކަންފަތުގައި ޖެހުމާއެކު ހީވީ މުޅި ހަށިގަނޑުން ހީބިހި ނަގައިގެން ދިޔަހެންނެވެ. އޭނާއަށް ބަދިގެއާއި ވީ ދިމާލަށް ދުއްވައިގަނެވުނެވެ. ވެއްޓިފައި އޮތް އާވާ ތެދުވަން އެހީވުމުގައި އުޅުނު އަމާޔާއަށް ދޮރަށް އެރި މާހިލް ފެނުމާއެކު މާހިލްއަށް ގޮވާލެވިއްޖެއެވެ.\n"އެވީ...!!" މާހިލް އައިގޮތަށް އާވާ ލުއި ފަތެއްހެން ދެއަތް މައްޗަށް ނަގައިގެން ގޮސް މޭޒު ކައިރިން ގޮނޑިއެއް ދުރުކޮށްލާފައި ބައިންދައިފިއެވެ. އާވާއަށް އެއްޗެއް ނުބުނެވިގެން އުޅެނިކޮށް އަމާޔާ އައިސް މާހިލް އަތަށް އައިސްޕެކް ދިއްކޮށްލައިފި އެވެ.\n"ތަދެއްނުވޭ..." މާހިލް ކަންތައްބޮޑުވާނެ ވަރު އިނގޭތީ އާވާ ބުނެލިއެވެ.\n"އަހަރެން ކައިރީގައި ބަލައިގެން އުޅޭށޭ ކިޔާފައި އެވީ ބިސްއެޅީ.." އަމާޔާ ބުނެލިއެވެ.\n"ނޭނގުނު ވީގޮތެއް. އަހަރެން ހީކުރީ ހޭވެސްނެތޭނެ ކަމަށް" އާވާ ބުނެލިއެވެ. މާހިލް ބަހެއްވެސް ނުކިޔައެވެ.\n"ބޮނޑިބަތްކޮޅު ވެސް ރޯދި ނުކުރެއްވީ ދޯ" ތިރީގައި ފެންތަކާއެކުވެފައި އޮތް ބޮނޑިބަތްގަނޑަށް ބަލައިލީ އާވާއާއި މާހިލްއަށް އެކީގައެވެ. ތަށި އޮތީ މާދުރުގައެވެ.\n"އެ ކާކު ދިން އެއްޗެއް...؟" މާހިލް އަހައިލިއެވެ. އާވާ ބަހެއް ނުކިޔުމުން ހުރިހާ އެއްޗެއް ކިޔައިދޭން ޖެހުނީ އަމާޔާއެވެ. މާހިލް އާވާގެ މޫނަށް ބަލައިލީ ހިތްހަމަނުޖެހިފައެވެ. އާވާ އިސްޖަހައިލިއެވެ. އިތުރަށް އެއްވެސް ވާހަކައެއް އެތަނުގައި ނުދެކެވެއެވެ. އަމާޔާ ވެސް ހިމޭނުން ހުރީ މާހިލް ކަމަކާ ހިތްހަމަނުޖެހިފައި ހުރިހެން އޭނާއަށް ހީވުމުންނެވެ.\nއާވާ ގޮވައިގެން މާހިލް ސިޑިން އަރައިގެންދާ މަންޒަރު ބަލަން ހުރެފައި އަމާޔާ އަވަސްވެގަތީ ތަން ސާފުކުރުމަށެވެ. އޭރުވެސް ހުއްޓާނުލާ ވާރޭވެހޭ އަޑު އިވެމުން ދިޔައެވެ.\nއާވާ އެނދުގައި އިށީނުމުގެ ބަދަލުގައި އަލަމާރި ކައިރިއަށް ގޮސް ލައިގެން ހުރި ނިދާ ހެދުން ބަދަލުކޮށްލިއެވެ. އެނދުގެ އަނެއް ފަރާތުގައި މާހިލް އިށީނދެގެން ދެއަތްތިލަ ގުޅުވާލާފައި ގެނެސް ދަތްދޮޅީކޮޅުގައި ޖައްސާލައިގެން އިނީ އާވާއަށް ފުރަގަހަށެވެ. މާހިލް އަދިވެސް ހިތްހަމަނުޖެހިފައި އިންކަން އާވާއަށް އިނގުނެވެ. އާވާއަށް ތުންފަތުގައި ދަތްއެޅުނެވެ. ބޭރުން މީހުން ގެނެސްދޭ ކާއެއްޗެހީގައި އަތްނުލަން މާހިލް އޮތީ އާވާއަށް އަންގާފައެވެ. ނާދިޔާއަކީ ގާތް މީހަކަށް ވާތީ އޭނާއަށް ނޫނެކޭ ބުނަން ނުކެރުނީއެވެ.\n"މާހިލް...! އައެމް ސޮރީ... ދެން އެހެންނުވާނެ" މާހިލް ކައިރީގައި ޓައިލްސްތަކުގެ މަތީގައި އިށީންނަމުން އާވާ ބުނެލިއެވެ.\n"އެވީ ދޭ އޮށޯންނަން. ޓޭކް ރެސްޓް. އަދިވެސް ދުޅަ ތިރިނުވޭ" މާހިލް ބުނެލިއެވެ.\n"އައެމް ސޮރީ..." ދެވަނަ ފަހަރަށް އާވާ ބުނެލިއެވެ.\n"ކިތައްފަހަރު އަހަރެން އެވީ ކައިރީގައި ބުނާނީ ތިގޮތަށް ކަންތައް ނުކުރާށޭ.. ތިބޮނޑިބަތް އެއްޗަށް އެހެންއެވީ ރަނގަޅަކަށް ކަމަށްވެސް ވެދާނެ. ކޮންމެކޮންމެ މީހަކީ ތިމާއަށް ހެޔޮއެދޭ މީހެކޭ ހީނުކޮށްބަލަ" މާހިލް ކޮޅަށް ތެދުވެ އާވާއަށް ފުރަގަސްދިނެވެ. އޭނާގެ އަޑު އެހެން ފަހަރުތަކަށް ވުރެ ބާރެވެ.\n"އާވާއަށް ނޭނގުނަސް އަހަރެމެންގެ ދެމަފިރިންގެ މިގުޅުމާމެދު ހަސަދަވެރިވާ ބަޔަކު އެބަތިބި. އަހަރެން އާވާއާއި ވަކިވާކަށް ބޭނުމެއްނޫން. އެހެންވެ މިވެނި ގޮތަކަށް ކަންތައް ނުކުރާށޭ އަބަދު މިކިޔަނީ. އެކަމު ހިއެއްނުވޭ އަހަރެން ބުނާ އެއްޗެއް އާވާއަށް އިވޭ ހެނެއްވެސް އަދި ގަބޫލުކުރާ ހެނެއް" މާހިލް ވާހަކަދައްކަމުން ދިޔައެވެ.\nއާވާއަށް މިފަހަރު ހިފަހައްޓައެއް ނުލެވުނެވެ. ހޯސްލާފައި ދެލޮލުން ކަރުނަ ފައިބައިގަނެއްޖެއެވެ. މިނޫނީ ކައިވެންޏަށްފަހު އޭނާ ދެލޮލުން ހިތުގައިޖެހިގެން ކަރުނަ ފައިބާފައެއް ނެތެވެ. މާހިލް ހުރީ އިންތިހާދަރަޖައަށް ރުޅިއައިސްފައިކަން އާވާއަށް ވިސްނިއްޖެއެވެ. އެހެންނޫނީ ސީދާ 'އާވާ' ގެ ނަމުން މާހިލް ނުގޮވާނެއެވެ. އޭނާ އެހާބޮަޑަށް ހިތުގައި ޖެހުނީ އެހެންވެއެވެ.\nފަހަތަށް އެނބުރުނު މާހިލް ކުއްލިއަކަށް ބަލައިލީ ފާހާނާގެ ދޮރު ޖެހިގެން ދިޔަ އަޑަށެވެ. އާވާ ފަހަތުގައި ނެތްކަން އިނގުމުން މާހިލްއަށް ވިސްނިއްޖެއެވެ. އާވާގެ ހިތަށް ވަރަށް އަސަރުކޮށްފިކަން އިނގުމުން މާހިލް އިންތިހާދަރަޖައަށް ދެރަވެއްޖެއެވެ. އިސާހިތަކު އޭނާގެ ރުޅިފިނިވެ އާވާއަށްޓަކައި ހިތް ހަމްދަރުދީން ފުރުނެވެ. އޭނާއަށް ރުޅިއާދެވުނީ އަމިއްލަ އިޚްތިޔާރުގައެއް ނޫނެވެ. އެނދުގައި އިށީންނަމުން އޭނާ ބޮލުގެ އިސްތަށިގަނޑު ތެރެއަށް ދެއަތްތިލަ މަހައިލިއެވެ. ފާއިތުވި މަދު ވަގުތުކޮޅުގައި އޭނާއަށް ކިޔުނު އެއްޗެހި ހަނދާންވާން ފަށައިފިއެވެ. އާވާ އޭނާ އާ އެކު އުޅެން ބޭނުންނުވެޔޭ ބުނެވުނީ ކީއްވެގެން ހެއްޔެވެ؟\nމާހިލް ތެދުވެގެން ގޮސް ފާހާނާ ދޮރު ކައިރީގައި ހުއްޓިއްޖެއެވެ. އާވާ ފާހާނާއަށް ވަންފަހުން ވިއްސަކަށް މިނިޓް ފާއިތުވެގެން ހިނގައްޖެއެވެ. ފާހާނާ ތެރެއިން އެއްވެސް އަޑެއް ނީވެއެވެ. މާހިލް ދޮރުގައި ޖަހައިލިއެވެ. ޖަވާބެއް ނައެވެ. އޭނާ ތަންކޮޅެއް ބާރަށް ދޮރުގައި ތަޅަން ފެށިއެވެ.\n"އެވީ....!! އެވީ ދޮރުހުޅުވަބަލަ" މާހިލް ގޮވަން ފެށިއެވެ.\nއާވާގެ ފަރާތުން ޖަވާބެއް ނައެވެ. މާހިލްއަށް ފާހާނާއިގެ ދޮރުގައި ބޯޖައްސާލެވުނެވެ. ދޮރުގެ އަނެއް ފަރާތުގައި އާވާ ހުރިހެން އޭނާއަށް ހީވީ އާވާ ނޭފަތް ދަމާލި އަޑު އިވުނުހެން ހީވެގެންނެވެ. އާވާ ރޯކަން އިނގުމުން މާހިލް ހިމޭންކަމެއް އޭނާގެ ނަފްސަށް ވެރިވެއްޖެއެވެ.\n"ޕްލީޒް އެވީ!! ދޮރުހުޅުވާ... އައެމް ސޮރީ މައި ޕްރިންސަސް... އައި ލަވް ޔޫ ސޯ މަޗް..." މާހިލްގެ އަޑު ކުރެހިއްޖެއެވެ. އޭނާއަށް އިތުރަށް އެއްޗެއް ނުބުނެވުނެވެ. ދެފަރާތުންވެސް ބަހެއް ނުބުނެ ހިމޭންކަމުގައި ވަގުތުކޮޅެއް ފާއިތުވެގެން ހިނގައްޖެއެވެ. އާވާ މަޑުމަޑުން ދޮރު ހުޅުވާލައިފިއެވެ. މާހިލްއަށް އާވާ ފެނުމާއެކު ދެއަތުގައި ހިފާ ގެނެސް އޭނާގެ މޭގައި ޖައްސައިލިއެވެ. އާވާއަށް ނޭވާލާންވެސް ދަތިވާ ވަރަށް އާވާގެ ހަށިގަނޑު ފިއްތާލިއެވެ.\n"ބޭނުމެއްނޫން އަހަރެން އަތުން އެވީ ބީވާކަށް" މާހިލް ބުނެލިއެވެ. މާހިލްގެ ހަށިގަނޑުން ދެއަތް ވަށާލައިގެން ހުރި އާވާއަށް ރޮވެމުން ދިޔައެވެ.\n"ދުވަހަކުވެސް ނުދާނަން... އައި ޕްރޮމިސް" އާވާ ބުނެލި އަޑު އިވުނެވެ. މާހިލް އާވާ ދުރުކޮށްލާފައި އެ މޫނަށްބަލައިލިއެވެ. އާވާގެ ދެލޮލުގައި ރަތްކަމެއް ވިއެވެ. ދެލޮލުގެ ބޮނޑިމަތި ދުޅަވެއްޖެއެވެ. އޭރުވެސް ދެލޯ ކައިރިން ކަރުނައިގެ އަސަރު ފާޅުވާން ހުއްޓެވެ. މާހިލް އާވާގެ މޫނާއި މޫނު ގާތްކޮށްލައިފިއެވެ. އާވާގެ ކަރުނަތަކުގައި ދެ ތުންފަތް ޖައްސައިލުމަށްފަހު އެތެރެއަށް ދަމައިލިއެވެ.\n"އެވީގެ ތި އަގުބޮޑު ކަރުނަތައްވެސް ބޭކާރު ގޮތުގައި ފައިބާކަށް އަހަރެން ބޭނުމެއްނޫން" މާހިލް ބުނެލިއެވެ.\nއާވާގެ ތުންފަތް މައްޗަށް ހިނިތުންވުމެއް ވެރިވިއެވެ. މާހިލްގެ ދެއަތް މައްޗަށް އާވާ ހިއްލާލުމަށްފަހު ނިތްކުރި މަތިން ދުޅަވެފައިވާ ތަނުގައި ބޮސްދީފިއެވެ. އެނދުގައި އާވާ ބޭއްވުމަށްފަހު އާވާގެ ހަށިގަނޑަށް ނަޒަރެއް ދިނެވެ. އާވާ ލައިގެން އޮތް ތުނި ނައިޓީގެ އެތެރެއިން ހަށިގަނޑުގެ ވަނާތައް ފާޅުވާން ހުރުމުން އޭނާގެ ހިއްސުތަކަށް އެނގުން ވެލައިގެން ދިޔައެވެ. މަޑުމަޑުން އާވާގެ މޫނާއި މޫނު ގާތްކޮށްލައިފިއެވެ. އާވާގެ ތުންފަތުގައި ބޮސްދޭން ފެށިއެވެ. މިރޭ ދެހިތަށް ކުރި އަސަރުތައް އެއްކޮށް ލޯބީގެ މަސްތީ ފިރުމުންތަކުން ފިލުވާލަން މާހިލް ބޭނުންވިއެވެ. އޭނާ މިރޭ އާވާގެ ހުއްދައަކަށްވެސް އެދިއްޖެއެވެ. އެއީ އާވާގެ ހަށިގަނޑު އެހާ ފިޓް ނޫންކަން އިނގުމުންނެވެ. އާވާގެ އާ ބަސް ލިބުމާއެކު މާހިލް އެއްއަތުން ބެޑްލައިޓްގެ އަލި ފަނޑުކޮށްލިއެވެ.\nދަންވަރު އެކެއް ޖެހިއިރުވެސް އާރިޔަން އިނީ ފުލުހުންގެ މަރުކަޒު ކައިރީގައި ހުރި ކެފޭއެއްގައެވެ. ކުރިމަތީގައި އޭނާގެ އެންމެ އެކުވެރި ފަޔާޒް އިނެވެ. ދުވަހަކުވެސް ސިނގިރެޓެއްގައި އަތްލާފައި ނުވާ އާރިޔަންއަށް މިރޭ ދުންފަތުގެ އިސްތިއުމާލް ކުރެވުނު އަދަދެއްވެސް ނޭނގެއެވެ. އޭނާގެ އަނގައިގެ ބަސް ހުސްވެފައިވާ ކަހަލައެވެ.\n"ދެން ކިހިނެއް ހަދަން ތި ވިސްނަނީ؟" ފަޔާޒް އަހައިލިއެވެ.\n"ނޭނގެ. މިކައިވެނި ނުކޮށްފިއްޔާ މަންމަ ބުނި އަމިއްލަަށް މަރުވާނަމޭ. އަހަރެންގެ މަންމަ ކުރާނަމޭ ބުނި ކަމެއް ކުރާނެ. އެއީ އެއްވެސް ޝައްކެއް އޮތްކަމެއްނޫން. މީގެކުރިން އެކަހަލަ ކަންތައްތައް ސާބިތުވެސް ކޮށްދީފަ ހުރީ" އާރިޔަން ބުނެލިއެވެ. ކުރިމަތީގައި އޮތް ސިނގިރެޓް ފޮށިން އަނެއްކާ ސިނގިރެޓެއް ނަގާ ތުނބުގައި ޖަހައިފިއެވެ.\n"އެކަމަކު ތިކުރަނީ އެހާ ރަނގަޅުކަމެއް ނޫން. މުޅި ޑިޕާޓްމަންޓުގެ ވެރިންވެސް އާރިޔަންގެ ނަން ފާހަގަކުރޭ ސްމޯކް ނުކުރާތީ. އެކަމަކު މިރޭ ނޭނގެ ތީ ކިތަންވަނަ ސިނގިރެޓްކަމެއް" ފަޔާޒް ބުނެލިއެވެ.\n"ﷲ ގަންދީ ހުވާ އަހަރެންގެ ހަށިގަނޑުގައި މިނޫންކަމެއް ކުރާކަށް އެއްވެސް ހިތްވަރެއްނެތް. އިނގޭތަ މަންމަ ހޯދި އަންހެންކުއްޖާ ވެސް އެހާ ރަނގަޅު ކުއްޖެއްހެން ހިއެއްނުވޭ. އޭނަ ހުރީ ހަމަ މެރީކުރަން ފައިވިއްދާލާފަ" އާރިޔަން ބުނެލިއެވެ.\n"މަށަށް ފެންނަނީ އަލުން މަންމަ އާ ވާހަކަދައްކަން" ފަޔާޒް ބުނެލިއެވެ.\n"ބޭކާރުކަމެއް" ދެ އިނގިލި ދޭތެރެއަށް ޖަހާލާފައި އިން ސިނގިރެޓް އަޅިކެނޑި ތެރެއަށް ކޮށްޕާލަމުން އާރިޔަން މޭޒުގައި ބޯޖެހިއެވެ. އެކުވެރިޔާއަށް އެހީތެރިވާނެ ގޮތެއް ފަޔާޒްއަށް ނުވިސްނުނެވެ.\n"އަހަރެންނަށް ފިރިހެން ބެރެކްސް އިން ޖާގައެއް ލިބިދާނެތަ؟ ގޭތެރޭގަ އަނުމްގެ ކުރިމަތީގަ އަހަރެންނަށް ނޫޅެވޭނެ" އެ އޮތްގޮތަށް އޮވެ އާރިޔަން ބުނެލިއެވެ.\nޙިޖާޒުގެ ޤާފިލާ 49\nކޮންމެ ހިނދެއް - 37


VIA apron bodu kuran anehkaaves mashrooeh\nއޭޕްރޮން ބޮޑު ކުރަން އަނެއްކާ މަޝްރޫއެއް\nމި ފަހަރު ބޮޑު ކުރަނީ އިރު ދެކުނަށް\nކުރިން ވެސް އޭޕްރޮން ފުޅާކޮށްފައިވޭ\nޖާގަ އިތުރަށް ބޮޑު ވެގެން އަންނާނެ\nވީއައިއޭ އޭޕްރަންގައި ޕާކުކޮށްފައިވާ ޖެޓެއް: އޭޕްރަން އިތުރަށް ބޮޑު ކުރަން ވަނީ ނިންމާފަ-- ފޮޓޯ: އަވަސް\nވެލާނާ އިންޓަނޭޝަނަލް އެއާޕޯޓް (ވީއައިއޭ) ގެ އިރުދެކުނު ފަރާތުގެ އޭޕްރޮން ބޮޑު ކުރުމުގެ މަސައްކަތް ފަށަން\nމޯލްޑިވްސް އެއާޕޯޓް ކޮމްޕެނީ (އެމްއޭސީއެލް) އިން ތައްޔާރު ވެއްޖެ އެވެ.\nވީއައިއޭ ހިންގާ، އެމްއޭސީއެލްގެ އޮފިޝަލަކު ވިދާޅުވީ އޭޕްރޮން ބޮޑު ކުރުމުގެ މަސައްކަތް ވެސް ފަށަން ތައްޔާރު ވަމުން އަންނަ ކަމަށެވެ. އަދި ވިދާޅުވީ މި އޭޕްރަން ބޮޑު ކުރަނީ ވައިޑް ބޮޑީ ހަތް އެއާ ކްރާފްޓް އެއް ފަހަރާ ޕާކް ކުރެވޭ ވަރުގެ ޖާގަ އޮންނަ ގޮތަށް ކަމަށެވެ.\nނަމަވެސް، މި މަޝްރޫއާ ބެހޭ ގޮތުން އިތުރު ތަފުސީލެއް އެމްއޭސީއެލް އިން އަދި ނުދެ އެވެ.\nއެމްއޭސީއެލް އިން ވަނީ 2015 ވަނަ އަހަރު ބޮޑު ބަދަލަކާއެކު އާ އޭޕްރޮން އެއް ހުޅުވައިފަ އެވެ. މި އޭޕްރޮންގައި 25 ޖެޓް އެއާ ކްރާފްޓާއި ހަތަރު ވައިޑް ބޮޑީ އެއާ ކްރާފްޓުގެ އިތުރުން އޭ-ތްރީ 20 ގެ ހަތް ބޯޓު ޕާކް ކުރެވެ އެވެ. މި މަޝްރޫ ކުރި އަށް ގެންދިޔައީ އެމްއޭސީއެލްގެ ބަޖެޓުންނެވެ.\nސަރުކާރުން ވަނީ ވީއައިއޭ ތަރައްގީ ކުރުމަށް ބިޔަ މަޝްރޫއެއް ވެސް ފަށާފަ އެވެ. މި މަޝްރޫއުގެ އަގު އެއް ބިލިއަން ޑޮލަރަށް އަރާނެ ކަމަށް ބުނެފައިވެ އެވެ. މި މަޝްރޫއުގެ ދަށުން މުޅިންއާ ޕެސެންޖަރު ޓާމިނަލަކާއި އާ ރަންވޭ އަދި ކާގޯ ޓާމިނަލްގެ އިތުރުން ތެޔޮ ރައްކާ ކުރާނެ ވަސީލަތްތައް ގާއިމް ކުރާނެ އެވެ. މިގޮތުން އާ ޕެސެންޖަރު ޓާމިނަލްގެ މަސައްކަތް ކުރަނީ ސައޫދީ ބިންލާދިން ގްރޫޕުން 300 މިލިއަން ޑޮލަރަށެވެ. ގާތްގަނޑަކަށް 80،000 އަކަ މީޓަރު ބޮޑު އޭރިއާއެއްގައި އަޅާ މިތަން ތަރައްގީ ކުރަނީ ހަތް މިލިއަން ފަސިންޖަރުންނަށް ހިދުމަތް ދެވޭ ފެންވަރަށެވެ.\nއާ އިންޓަނޭޝަނަލް ޓާމިނަލް\n* ޓާމިނަލްގައި 40 ޑީޕާޗާ ގޭޓް\n* 38 އިމިގްރޭޝަން ކައުންޓަރު\n* ޒަމާނީ ފެންވަރަށް ހަދައި ހިޔާކޮށްފައިވާ 12 ޖެޓީ\n* ހަ އެއިރޯ ބްރިޖް، ހަތަރު ބްރިޖަށް ބޮޑު ކުރެވޭނެ\n* ޒަމާނީ ބެގޭޖް ސްކްރީނިން އަދި ބެގެޖް ސާވިސް ބެލްޓްތައް\n* ހައި އޮކްސްޕްލޯސިވް ޑިޓެކްޝަން ސިސްޓަމް\n* ފިއުލް ހައިޑްރެންޓް ސިސްޓަމް\nވީއައިއޭގައި އަޅާ އާ ރަންވޭގެ މަސައްކަތް ކުރަނީ ބެއިޖިން އާބަން ކޮންސްޓްރަކްޝަން ގްރޫޕް (ބީޔޫސީޖީ) އާ ހަވާލުކޮށްގެންނެވެ. އާ ރަންވޭ އަށް 400 މިލިއަން ޑޮލަރު ހޭދަވާނެ އެވެ. އަދި މީގެތެރެއިން 373 މިލިއަން ޑޮލަރު ފޯރުކޮށްދީފައިވަނީ ޗައިނާގެ ލޯނު އެހީގެ ދަށުންނެވެ. މި މަސައްކަތް ކުރަނީ ގަލްފް ކޮބްލާ ކުންފުނިންނެވެ. އާ ރަންވޭ ވެސް މިހާރު ވަނީ ތާރު އެޅުމުގެ މަސައްކަތް ފަށާނެ އެވެ. މި މަސައްކަތާއެކު އެއާޕޯޓު އަންނަ އަހަރު ނިންމާލެވޭނެ ކަމަށް އެމްއޭސީއެލް އިން ބުނެ އެވެ.\nރެކޯޑު މިންވަރަށް ފްލައިޓް އިތުރުވެއްޖެ\nގޯއެއާ ނިއުދިއްލީއާއެކު އިތުރު ދެ ސިޓީއަކަށް\nކާގޯ ޓާމިނަލަށް ފެނާއި ކަރަންޓުލާނެ ބަޔަކު ހޯދަނީ\nއެސްޑީއެފް ފަންޑަށް ޖަމާކުރި ފައިސާ އިތުރުވެއްޖެ


Covid vaccine mimahuge 26 vana dhuvahu raajje gennany - vNews.mv\nކޮވިޑް ވެކްސިން މިމަހުގެ 26 ވަނަ ދުވަހު ރާއްޖެ ގެންނަނީ\nހަދީޖާ އާނަސްތު 13 January 2021, 11:20\nމިމަހުގެ 26 ވަނަ ދުވަހު ކޮވިޑް ވެކްސިން ރާއްޖެއަށް ގެންނާނެކަން ކަށަވަރުވެއްޖެ އެވެ.\nވީނިއުސް އަށް މައުލޫމާތު ލިބިފައިވާ ގޮތުގައި ކޮވިޑް ވެކްސިން މިމަހުގެ 26 ވަނަ ދުވަހު ރާއްޖެ ގެނައުމަށްޓަކައި ވާންޖެހޭ ތައްޔާރީތައް ދަނީ ވަމުންނެވެ.\nކޮވިޑް-19ށް ވެކްސިން ހޯދުމަށް ރާއްޖެއިން ކުރަމުންދާ މަސައްކަތުގައި ކޮވެކްސް ފެސިލިޓީން ރާއްޖޭގެ އާބާދީގެ 20 އިންސައްތައަށް ހިލޭ ވެކްސިން ހޯދުމަށް ހުށައެޅި ހުށައެޅުން ރަސްމީކޮށް ޑަބްލިޔުއެޗްއޯއިން ވަނީ ގަބޫލުކޮށްފައެވެ.\nފުލެޓް ދިނުމުގައި މިންގަނޑު ގެންގުޅޭ ގޮތަށް ބަލާފަތޯ އަނެއްކާ ކޮވިޑް ވެކްސިންވެސް... މޯޑިސް ތަފާތު ވާނެ ހުރިހާ ކަމެއްގަވެސް.\nއުއްމީދަކީ ވަކި ކުލަޔަކަށް ނުބަލާ މިފަދަ އިންސާނީ ކަންކަން ހަމަހަމަ އުސޫލަކުން ކޮށްދެއްވާނެކަމަށް


Gellifaivaa 16,000 meehunge mauloomaathu haama kurumah Lanka sarukaarah govaalaifi - vNews.mv\nގެއްލިފައިވާ 16،000 މީހުންގެ މައުލޫމާތު ހާމަކުރުމަށް ލަންކާ ސަރުކާރަށް ގޮވާލައިފި\nސައިފް އަޒްހަރު 26 July 2016, 15:42\nސްރީލަންކާގައި 37 އަހަރު ވަންދެން ހިނގައިދިޔަ ދާޚިލީ ހަނގުރާމަ ނިމުމަކަށް އައިތާ ހަތްއަހަރު ވެގެންދިޔައިރުވެސް، ވީނުވީއެއް ނޭނގި ގެއްލިފައިވާ ކަމަށް ރަސްމީގޮތުން ރިޕޯޓް ކޮށްފައިވާ 16،000 މީހުންނަށް ވީގޮތެއް ހާމަކުރުމަށް އެމްނެސްޓީ އިންޓަރނޭޝަނަލްއިން ސްރީލަންކާ ސަރުކާރަށް ގޮވާލައިފިއެވެ.\nއެމްނެސްޓީ އިންޓަރނޭޝަނަލްއިން މިކަމަށް ގޮވާލާފައިވަނީ، ސްރީލަންކާއިން ވީނުވީއެއް ނޭނގި ގެއްލިފައިވާ ކަމަށް ރިޕޯޓް ކޮށްފައިވާ މީހުންނާއި، އާއިލާގެ މެމްބަރުން ހޯދުމަށް މަސައްކަތް ކުރަމުންދާ މީހުންނާއި ބައްދަލުކޮށް 14 މަސްދުވަސް ވަންދެން ހިނގި މައުލޫމާތު އެއްކުރުމުގެ ސާރވޭއަކަށް ފަހުގައެވެ.\nސާރވޭއަށްފަހު އެމްނެސްޓީން އާންމުކުރި 34 ސަފްހާގެ ރިޕޯޓްގައި ސަރުކާރަށް ގޮވާލާފައިވަނީ، ވީނުވީއެއް ނޭނގި ގެއްލިފައިވާ މީހުންނަށް ވީގޮތަކާއި، އެމީހުން ވީތަނަކާބެހޭ މައުލޫމާތު އާންމު ކުރުމަށެވެ.\nސާރވޭގައި، އެމްނެސްޓީން ސްރީލަންކާގެ 395 އާއިލާއަކާ ބައްދަލުކޮށް މައުލޫމާތު އެއްކޮށްފައި ވެއެވެ. އޭގެ ތެރޭގައި ގިނައީ، ސްރީލަންކާގެ ބައިމަދު ތަމަޅަ ދަރިކޮޅުގެ އާއިލާތަކެވެ.\nސާރވޭއަށް މައުލޫމާތުދިން އާއިލާތަކުގެ ތެރެއިން ތިންބައިކުޅަ އެއްބައި އާއިލާތަކުން ގަބޫލުކުރަނީ، އެއާއިލާތަކުން ގެއްލިފައިވާ މީހުން މިހާރު ވާނީ މަރުވެފައި ކަމަށެވެ. އަނެއް އަނެއްބައި އާއިލާތަކުން، އެމީހުންގެ ލޯބިވާ މީހުން ދުނިޔޭގައި ތިބޭނެ ކަމަށް އުންމީދުކުރާއިރު، އަނެއްބައި އާއިލާތަކުން ބުނެފައިވަނީ، އެއްވެސް ގޮތެއް ޔަގީން ނުވާ ކަމަށެވެ. ނުވަތަ އެކަމާމެދު ބުނާނެ ވަކިއެއްޗެއް ނޭނގޭ ކަމަށެވެ.\nސްރީލަންކާގެ އުތުރާއި އިރުމަތީގައި ތަމަޅައިންނަށް ވަކި ދައުލަތެއް ގާއިމްކޮށްދިނުމަށް ތަމަޅަ ޓައިގަރު ބާޣީން ކުރަމުންދިޔަ ޒަމާންވީ ހަނގުރާމަ، ސްރީލަންކާ ސަރުކާރުން ނިންމުމަކަށް ގެނަސް، ޓައިގަރު ޖަމާއަތް "ތަޅައި ތިރިކޮށްލީ" 2009 ވަނަ އަހަރު، ސްރީލަންކާ ސިފައިންދިން އަސްކަރީ ވަރުގަދަ ހަމަލާތަކަށް ފަހުގައެވެ.\nތަމަޅަ ޓައިގަރުންގެ "ދުވަސް ދުއްވާލުމަށް" ސްރީލަންކާ ސިފައިން އެންމެފަހުން ފެށި އޮޕަރޭޝަންގެ ތެރޭގައި އެކަނިވެސް 40،000 މީހުން މަރުވެފައިވާ ކަމަށް ގަބޫލުކުރެވިފައި ވެއެވެ.\nސްރީލަންކާގެ ދާޚިލީ ހަނގުރާމަ 37 އަހަރަށް ދެމިގެންދިޔައިރު، ސްރީލަންކާގެ ސަލާމަތީ ބާރުތަކުން އެކި ފަހަރުމަތިން ހައްޔަރުކުރި ތަމަޅަ އެތައް ބަޔަކަށް ވީނުވީއެއް ނޭނގި ގެއްލިފައި ވެއެވެ. އަދި ސިފައިން ބޮން އެޅުމުގެ ސަބަބުންވެސް އެތައްހާސް ތަމަޅައިން މަރުވެފައި ވެއެވެ.\nސްރީލަންކާގެ ރައީސްކަމަށް މައިތުރިޕަލަ ސިރިސޭނާ ވަޑައިގެން، ތަމަޅަ ދަރިކޮޅުގެ މީހުންގެ އުދާސްތަކަށް ލުޔެއް ހޯއްދަވައި ދެއްވުމަށް ފިޔަވަޅުތަކެއް އަޅުއްވަން ފަށްޓަވާފައި ވެއެވެ. އޭގެ ތެރޭގައި، ވީނުވީއެއް ނޭނގި ގެއްލިފައިވާ މީހުންގެ ރިޕޯޓްތައް ކުރުމާއި، ބަދަލުދިނުމުގެ ކަންކަން ކުރުމަށް ޚާއްސަ އޮފީހެއް އުފެއްދެވުން ހިމެނެއެވެ.\nވީނުވީއެއް ނޭނގި ގެއްލިފައިވާ މީހުންގެ އާއިލާތަކަށް "ސަރޓިފިކޭޓް އޮފް އެބްޒެންސް" ދޫކުރުމަށް މަގުފަހިވާ ބިލެއް، މިދިޔަމަހު ސްރީލަންކާ ސަރުކާރުގެ ކެބިނެޓުން ފާސްކޮށްފައި ވެއެވެ. މިއީ، ގެއްލިފައިވާ މީހުން މަރުވެފައިވާ ކަމަށް ކަނޑައަޅައި، އާއިލާތަކަށް ބަދަލު ނެގުމާއި، މުދާ ވާރުތަކުރުމަށް މަގުފަހިކުރުމުގެ ގޮތުން ސަރުކާރުން އަޅާ ފިޔަވަޅެކެވެ.\nހަނގުރާމައިގެ ތެރޭގައި، ވީނުވީއެއް ނޭނގި އެތައްހާސް ބަޔަކު ގެއްލިފައިވާ ކަމަށް ރިޕޯޓް ކޮށްފައިވާއިރު، ފާއިތުވީ ދުވަސްތަކުގައި ސްރީލަންކާގެ އެކި ސަރަހައްދުތަކުން އިންސާނުންގެ ޖަމައީ ކަށްވަޅުތަކެއް ފެނިފައިވެސް ވެއެވެ. ނަމަވެސް، އެފަދަ ކަށްވަޅުތަކުން ފެނިފައިވާ ކަށިތަކަކީ ކޮންބައެއްގެ ކަށިތަކެއްކަން ދެނެގަނެފައިވަނީ ވަރަށް މަދުމީހެއްގެ ކަމަށް ރިޕޯޓްތައް ބުނެއެވެ.


ދައުލަތުގެ ސްޓޭންޑު ބަދަލުވެ ފަނޑިޔާރުން ރަތަށް: "ހެކި ނެތި ދައުވާކޮށް، ފޫ ނުބެއްދިގެން، މަތިމައްޗަށް އޭތި މީތި ތި ކިޔަނީ" | | Sangu News\n15 އޮކްޓޯބަރ 2020 - 14:54\nސުޕްރީމް ކޯޓުގައި ބޭއްވި އަޑުއެހުމުގެ ތެެރެއިން\nރިޔާސީ ލޯންޗުކޮޅު "ފިނިފެންމާ" ގޮއްވައިލި މައްސަލައިގައި ޖަލަށްލި ސިފައިންގެ މީހާއާ ގުޅޭ ކަންތައްތަކުގައި ސުޕްރީމް ކޯޓުގައި ދައުލަތުގެ ސްޓޭންޑް ބަދަލުވުމުން ފަނޑިޔާރުންގެ ހޫނު ސުވާލުތަކެއް އަމާޒުވެ، ދައުލަތުން އެ ދައުވާ ކުރީ "ހެއްކެއް ނެތީސް ތޯ" ސުވާލު އުފައްފައިފިއެވެ.\nރިޔާސީ ލޯންޗުކޮޅު "ފިނިފެންމާ" ގައި 2015 ވަނަ އަހަރު އެއްޗެއް ގޮއްވައިލި މައްސަލައިގައި އެއަށް އަރައި، ތަހުގީގީި އުސޫލުތަކާ ހިލާފަށް ހެކި ނަގި ކަމަށް ބުނެ މާލޭ އޭރިޔާގެ އޭރުގެ ކޮމާންޑަރު ކެޕްޓަން އަހުމަދު ފަޔާޒް އަލީ ރިޒާ (ޕާޕާ) ދެ އަހަރަށް އަދި އެމްއެންޑީއެފްގެ ދެ މީހެއް ކަމަށްވާ ސ. ފޭދޫ ބުލްބުލާގޭ، އަހުމަދު ތިހާމާއި ދަފްތަރު 617، މޫސާ ޒަމީރު ހަތަރު މަހާއި 24 ދުުވަހަށް ޖަލަށް ލާން ކްރިމިނަލް ކޯޓުން ހުުކުމްކުރި އެވެ.\nމޫސާ ޒަމީރާއި ޕާޕާގެ ޖަލު ހުކުމް ހައި ކޯޓުން މިދިޔަ އަހަރު ބާތިލް ކުރިޔަސް، ތިހާމްގެ ޖަލު ހުކުމް ހައި ކޯޓުން ދެމެހެއްޓި އެވެ. މި މައްސަލަ ސުޕްރީމް ކޯޓުގައި އިސްތިއުނާފުކޮށްފައިވަނީ ތިހާމްގެ ފަރާތުންނެވެ. މައްސަލައިގައި ވާހަކަ ދައްކަވަމުން ދައުލަތުން ބުނެފައިވަނީ، މިއީ އެއް ދައުވާ ފޯމަކުން ކްރިމިނަލް ކޯޓަށް ހުށަހެޅުނު މައްސަލައެއް ކަމަށެވެ.\nތިހާމްގެ ޖަލު ހުކުމް ދެމެހެއްޓުމުން އޭނާގެ ފަރާތުން މައްސަލަ ސުޕްރީމް ކޯޓުގައި އިސްތިއުނާފު ކުރީއެވެ. މައްސަލައިގައި ސުޕްރީމް ކޯޓުން އަޑުއެހުމެއް ބޭއްވިއިރު ދައުލަތުން މީގެ ކުރިން ދެއްކި ވާހަކާއި، އިއްޔެގެ އަޑުއެހުމުގައި ދެއްކެވި ވާހަކަތައް މުޅިން ތަފާތެވެ. ތިހާމްގެ ފަރާތުން ފާހަގަ ކުރަން ހުރި ނުކުތާތަކަށް ފަހު ދައުލަތުން ބުނެފައިވަނީ، ތިން މީހުންގެ މައްސަލަތައް ވެސް ކުރިޔަށް ގެންދިޔައީ އެކީގައި ކަމަށެވެ. އަދި ކުރީ ވެސް އެއް ތުހުމަތެއް ކަމަށެވެ.\nހައްޖުގެ އަޅުކަން އަދާކުރެއްވުމަށް ސައުދީ އަރަބިއާއަށް ކުރެއްވި ދަތުރުފުޅަށް ފަހު ރައީސް ޔާމީން މާލެވަޑައިގަތް ލޯންޗުކޮޅުގައި އެއްޗެއްގޮވާލި ހާދިސާގެ ތެރެއިން/ ފޮޓޯ: ސަން\nދައުލަތުން ބުނެފައިވަނީ މި މައްސަލައިގައި ޕާޕާގެ މައްޗަށް ކުރީ އެ ސަރަހައްދަށް ގޮސް އެ ތަނުގައި ތިބި ސިފައިންގެ މީހުންނަށް އަމުރު މައުރޫފް ހިންގާ އެތަން އޭނާގެ ކޮންޓްރޯލްގެ ދަށަށް ގެނެސް ކުށުގެ ވެށީގައި އަޅަންޖެހޭ ފިޔަވަޅުތައް އެކަށީގެންވާ ގޮތުގައި އަޅާފައި ނުވާތީ އެކަމުގެ ތުހުމަތު ކަމަށެވެ. އެހެން ނަމަވެސް ކްރިމިނަލް ކޯޓުގެ އެ ހުކުމް ހައިކޯޓުން ބާތިލުކޮށްފައިވަނީ އެ ދައުވާއަކީ ދިވެހި ރާއްޖޭގެ ގާނޫނުލް އުގޫބާތުގެ 530 ވަނަ މައްދާގެ (ހ) ދަށުން ކުރެވިގެންވާނެ ދައުވާއަކަށް ނުވާތީ ކަމަށެވެ.\nމީގެ އިތުރުން މައްސަލަ އިސްތިއުނާފު ކުރުމުން ޒަމީރުގެ ހުކުމް ހައިކޯޓުން ބާތިލު ކުރީ ވެސް ހަމަ އެ ގާނޫނުގެ ދަށުން ކަމަށް ދައުލަތުން ފާހަގަކުރިއެވެ. ދައުލަތުން ވަނީ ޒަމީރުގެ ހުކުމް ބާތިލު ކުރުމުގައި ހައިކޯޓުން ފާހަގަކޮށްފައިވާ ބައެއް ނުކުތާތައް ވެސް ހުށަހަޅުއްވާފައެވެ. އޭގެ ތެރޭގައި ޒަމީރު މި މައްސަލައިގައި އަމަލު ކުރީ ކަމުގެ ތޮބީއްޔަތަށް ބަލާއިރު އޭނާގެ ވަޒީފާގެ ހައިސިއްޔަތުގެ މައްޗަށް ކަމަށް ބުނެފައިވެއެވެ.\nހައިކޯޓުން ދެ މީހުންގެ ދައުވާތައް ވެސް ބާތިލުކޮށްފައިވާތީ، ތިހާމްގެ ހުކުމް ވެސް ބާތިލު ކުރަން ޖެހޭނެ ކަމަށް ގަބޫލު ކުރާ ކަމަށް ދައުލަތުން ބުންޏެވެ.\nއެއާއި އެކު ފަނޑިޔާރުންގެ ރިޔާސަތުގައި އިންނެވި ޑރ. އަޒްމިރަލްދާ ޒާހިރު ވަނީ ހިންގައިގެން އުޅެނީ އެއް އަމަލެއް ތޯ ސުވާލު ކުރައްވާފައެވެ.\n"ހަމަ އެއް ކަންތަކެއް ތޯ ކުރެއްވީ؟.... ދައުލަތުން ހައިކޯޓުގައި ވެސް ހުށަހަޅުއްވާފައި ހުރި ހެކި އަދި ކްރިމިނަލް ކޯޓުގެ ވެސް ހެކި ބަސް ދިން ފަރާތްތަކުގެ ބަޔާންތަކަށް ބަލާއިރު ތަފާތު ކަންތަކެއް ފާހަގަ ކުރެވޭ.. ހަމަ އެއް ކަންތަކެއް ތޯ ކުރެއްވީ؟.... މިހާރު އެއް ހާދިސާއެއްގައި އެކެއްގެ މައްޗަށް ސާބިތުވެފައި، އަނެކެއްގެ މައްޗަށް ސާބިތު ނުވެ ގޮސްދާނެ. އެހެން ވީމަ މިއީ އެއް ހާލަތެއް ކަމަށް ދަންނަވާނަމަ ތަންކޮޅެއް ތަފްސީލުކޮށް ދެއްވިދާނެ މި ކިހިނެއްކަން އެއް ހާލަތަކަށް މި ވަނީ. ކީއްވެގެން ކަން މި މައްސަލައިގައި މިގޮތަށް ހުކުމް ކުރެވިފައި އޮތަތީ ތަފާތު ކުރުމެއްކަމަށް މިބެލެވެނީ." ފަނޑިޔާރު ޑރ. އަޒްމިރަލްދާ\nޖަވާބުގައި ދައުލަތުން ބުނީ ޕާޕާގެ މައްސަލަ ނިންމަވަމުން 530 ވަނަ މާއްދާގެ ދަށުން މިއީ ކުރެވިގެން ވާނެ ދައުވާއެއް ނޫން ކަމަށް ހައިކޯޓުން ބުނެފައިވާ ކަމަށެވެ. އެހެން ކަމުން ޕާޕާގެ އޯޑަރަކަށް ތިހާމް އަމަލު ކުރި ކަމަށް ބުނާއިރު ޕާޕާގެ މައްޗަށް ދައުވާއެއް ނުކުރެވޭނެ ކަމަށް ހައިކޯޓުން ކަނޑައަޅާފައިވާތީ ތިހާމްގެ މައްޗަށް ދައުވާ ކުރެވިދާނެ ކަމަށް ދައުލަތަށް ގަބޫލެއް ނުކުރެވޭ ކަމަށެވެ.\n"އެހެން ކަމުން އަހުމަދު ފަޔާޒް އަލީ ރިޒާގެ އޯޑާރ އަށް އަހުމަދު ތިހާމް އަމަލުކޮށްފައިވާ ކަމަށް ބުނާއިރު، އަހުމަދު ފަޔާޒް އަލީ ރިޒާގެ މައްޗަށް ދައުވާއެއް ނުކުރެވޭނެ ކަމަށް ދިވެހި ރާއްޖޭގެ ހައިކޯޓުން ކަނޑައެޅުއްވާފައިވާތީ އެއާއި އެއްގޮތަށް އަހުމަދު ތިހާމްގެ މައްޗަށް ދެން ދައުވާ ހުށަހެޅި ދާނެކަމަށް ގަބޫލެއް ނުކުރެވޭ" ދައުލަތް\nދައުލަތުން ބުނެފައިވަނީ ޕާޕާ އާއި، ޒަމީރުގެ މައްޗަށް ކުރީ އަދުލު އިންސާފަށް ހުރަސް އެޅުމުގެ ދައުވާ ކަމަށެވެ. އަދި މި ދައުވާ ކުރީ ސެޕްޓެމްބަރު 28، 2015 ގައި ރިޔާސީ ލޯންޗުކޮޅު "ފިނިފެންމާ" އިއްޒުއްދީން ފާލަމާއި ގާތް ކުރި ވަގުތު ލޯންޗުން އެއްޗެއް ގޮވާ އެ ލޯންޗުން ދަތުރު ކުރި ފަރާތްތަކަށް އަނިޔާވެ ލޯންޗަށް ގެއްލުން ވި ހާދިސާއާއި ގުޅިގެން ކަމަށް ދައުލަތުން ބުންޏެވެ. އަދި އޭގެ ތެރެއިން ހަރަކާތްތެރިވި ސިފައިންގެ ބޭކަލުންނަށް އަމުރު ހިންގި މައްސަލަ ކަމަށެވެ. އަދި އޭނާގެ ކޮންޓްރޯލްގެ ދަށަށް ގެނެސް، ކުށުގެ ވެށީގައި ރައްކާތެރިކަން ބެލެހެއްޓުމުގައި ފިޔަވަޅުތައް އަޅާފައި ނުވާތީ ކަމަށެވެ.\nއޭގެ ފަހުން މައްސަލައިގައި ދެން ދައުވާ ލިބޭ ޒަމީރާއި ތިހާމް އެ ލޯންޗަށް އަރާ ކުށުގެ ވެށިގެން ތަކެތި ނެގުމުގައި ކަމާއި ގުޅުން ހުރި ވަސީލަތްތައް ބޭނުން ކުރުމަކައި ނުލައި، އެއްވެސް ރައްކާތެރިކަމެއް ނެތި މައްސަލައިގައި ހެކީގައި ބޭނުން ކުރެވިދާނެ އެއްޗެއް ކުށުގެ ވެށިން ނަގައިގެން ގެންގޮސްފައިވާ ތީ ކަމަށެވެ.\nލޯންޗުކޮޅު ގޮއްވާލި ހާދިސާއާއި ގުޅިގެން ހައްޔަރު ކުރި އަހްމަދު ފަޔާޒު ޕާޕާ އާއި ތިހާމް އަދި ޒަމީރު/ ފޮޓޯ: ސަން\nދައުލަތުގެ ވާހަކަތަކަށްފަހު ފަނޑިޔާރު ހުސްނުއް ސުއޫދު ވަނީ އެ މީހުންގެ މައްޗަށް ދައުވާ ކުރީ ހެޔޮ ނިޔަތެއް ނެތި ތޯ ސުވާލު ކުރައްވާފައެވެ. އަދި އެއްވެސް ހެއްކެއް ނެތީސް ދައުވާ ކުރީތޯ ސުވާލު ކުރެއްވިއެވެ. ދައުލަތުގެ ސްޓޭންޑު ބަދަލުވުމުން، ގިނަ ސުވާލުތަކެއް ދައުލަތާއި އަމާޒު ކުރައްވާ ފަނޑިޔާރު ސުއޫދު ސުވާލު ކުރެއްވީ ކުރީގެ ނައިބް ރައީސް އަހުމަދު އަދީބާއި ގުޅޭގޮތުންނެވެ. އެގޮތުން މައްސަލައިގައި އަދީބު މިނިވަންވެފައި ވަނީ ބަޔަކު ހެކި ފޮރުވުންތޯ ސުވާލު ކުރިއެވެ.\n"އެ ފޮރުވީ ކޮން ބައެއް ތޯ؟ މި މީހުން ތޯ ނޫނީ އެހެން ބައެއް ތޯ؟.... ކިހިނެއްތޯ ވެގެން މި އުޅެނީ. ރަނގަޅަށް ސާފުކޮށް ދެއްވާ" ފަނޑިޔާރު ސުއޫދު\nއެއާއި އެކު ދައުލަތުން ވަނީ އަދީބުގެ މައްސަލަ ނިމުގެ ގޮތުގެ ތަފްސީލު ދެއްވަން މަސައްކަތް ކުރައްވާފައެވެ. ފަނޑިޔާރު ސުއޫދު އަނެއްކާވެސް ސުވާލު ކުރެއްވީ "އަސްލު މައްސަލަ" ކޮބައިތޯ އެވެ. ޕާޕާ އާއި، ޒަމީރު އަދި ތިހާމްގެ ދައުވާ އާއި އަދީބުގެ މައްސަލައާއި ގުޅޭއިރު އެ މައްސަލައިގެ ވާނުވާ އަކީ ކޮބައިތޯ ސާފުކޮށް ދިނުމަށް ފަނޑިޔާރުން އެދިވަޑައިގެންނެވިއެވެ.\n"ބައެއްގެ މައްޗަށް ހެކި ނެތީ ދައުވާ ކުރީ. ކިހިނެއް ވެގެން ތޯ ޕްރޮސެކިއުޝަން. ކޮށްގެން މިހާރު ތިއުޅެނީ އެކަން ދެކޮޅު ނުޖެއްސިގެން ދެއްތޯ؟ އެހެން ނޫން ތޯ ވެގެން މި އުޅެނީ. މޭލް ޕްރޮސެކިއުޝަން އަކީ ކުށެއްކަން އެނގިވަޑައި ނުގަންނަވާ ތޯ؟ އެހެން ވެގެން ނޫން ތޯ މިއަދު ތިހެން ވެގެން ތިއުޅެނީ. ހައިކޯޓަށް ގޮސް ވިދާޅުވަނީ ދައުވާ ކުރާނެތަން ނެތޭ، މި މީހުންގެ މައްސަލައިގައި ތިމަންނަމެން ދައުވާކޮށްފައި އޮތީ ނުބައިކޮށޭ... ހެކި ނެތި ބައެއްގެ މައްޗަށް ދައުވާކޮށްގެން އެކަން ފޫ ނުބެއްދިގެން މިހާރު މަތިމައްޗަށް އޭތި މީތި ތި ކިޔަނީ... ކިހިނެއްތޯ އޭ ސުޕްރީމް ކޯޓުގެ ކުރިމައްޗަށް ހާޒިރުވެ، މިހާރު ތި އެދިވަޑައިގަންނަވަނީ ހައިކޯޓުން އެ މައްސަލަ ނިންމާފައި އޮތް ގޮތަށް އަޅުގަނޑުމެން ތަބާވާށޭ... ކިހިނެއްތޯ މި ދެކޮޅު ޖައްސާނީ. މި ދެން ކޮން އުސޫލެއް ތޯ" ފަނޑިޔާރު ސުއޫދު\nދައުލަތުން ތަކުރާރުކޮށް ބުނަމުން ދިޔައީ ސްޓޭންޑު ބަދަލު ކުރަނީ އެއް ނޫން ކަމަށާއި، ހައިކޯޓުން އެގޮތަށް ކަނޑައެޅުމުން ދެން ތިބި މީހުންނަށް ވެސް އެ ގޮތަށް އަމަލު ކުރެވިގެން ވާނެ ކަމަށް ގަބޫލު ކުރާ ކަމަށެވެ. އަދި ދައުލަތުން އެދެނީ އެއް ހަމަ އަކުން އަމަލުކޮށް ދިނުމަށް ކަމަށް ވެސް ވިދާޅުވިއެވެ.\n"ކިހިނެއްތޯ ޕްރޮފެޝަނަލީ ތީތީ ޑިފެންޑު ކުރާނީ........ ކިހިނެއްތޯ ތީތީ ޑިފެންޑު ކުރާނީ ޕްރޮފެޝަނަލީ..." ފަނޑިޔާރު ސުއޫދު ރައްދުގައި ވިދާޅުވިއެވެ.\nދައުލަތުން ބުނީ މިއީ 2016 ވަނަ އަހަރު އޭރު ހުރި ހެކިތަކާއި ގަރީނާތަކަށް ބެލުމަށްފަހު ދައުވާ ކުރި މައްސަލައެއް ކަމަށެވެ.\nދައުލަތުގެ ވާހަކަތަކަށް ފަނޑިޔާރު ސުއޫދު ސުވާލު ކުރެއްވީ ދެ އަހަރު ނުވަތަ ތިން އަހަރު ފަހުން އެ ބަދަލު ވާން ޖެހުނު ސަބަބަށެވެ. އަދި މިއަދު ހެއްކެއް ނެތް ކަމަށް ވިދާޅުވާން ވީ ކީއްވެގެން ތޯ ވިދާޅުވިއެވެ. ކޮންމެ އަހަރެއްގައި ދައުވާއެއް ކުރިޔަސް އެ ދައުވާއެއް ކުރާނީ ހެކިތަކަށް ބިނާވެ ހުރެކަމަށް ފަނޑިޔާރު ފާހަގަ ކުރިއެވެ.\nއެހެން ނަމަވެސް ދައުލަތުން ބުނީ ހެކި ބަދަލުވީ އެއް ނޫން ކަމަށެވެ. އަދި ދައުލަތުން ވާހަކަ ދައްކަނީ، ހައިކޯޓުން ހުކުމްކޮށްފައިވާ ގޮތުގެ މައްޗަށް ކަމަށެވެ. ދައުލަތުން ބުނެފައިވަނީ އަދީބާއި އެކުވެފައިވާ އެއްބަސްވުމާއި އެކު އޭނާގެ މައްޗަށް ވެސް މި މައްސަލަ ކުރިޔަށް ދާނެ ކަމަށެވެ.\n"ކިހިނެއްތޯ ޕްލީ ބާގެއިން އެގްރިމެންޓެއްގައި ދުނިޔޭގައި ހިމެނޭ ހުރިހާ ބާވަތެއްގެ މައްސަލަތަކެއް ހިމަނަނީ؟.... ދުނިޔޭގައި ލެއްވިހާ މައްސަލައެއް އޭގައި ހިމަނަނީ ކިހިނެއްތޯ........ ޚިޔާނާތުގެ ދައުވާއެއް، ދެން މި އަންނަނީ މީހަކު މެރުމުގެ ނުވަތަ ޓެރަރިޒަމްގެ ދައުވާއެއް. އެ އެއްޗެއް ކޮމްބައިންޑް ކޮށްގެން ކިހިނެއްތޯ އަންނަނީ، ޕްލީ ބާގެއިން އެގްރިމެންޓަކަށް" ފަނޑިޔާރު ސުއޫދު\nޖަވާބުގައި ދައުލަތުން ބުނީ، އަދީބާއި އެކު އެއްބަސްވުން ހެދީ ކްރިމިނަލް ކޯޓުން އުފުލި ހަތް ދައުވާގައި ކަމަށެވެ. އެހެން ނަމަވެސް އިތުރު މައްސަލަތަކުގައި ޕްލީ ބާގެއިން އެގްރިމެންޓެއް ހަދާފައިނުވާނެ ކަމަށެވެ.\nހެކިތަކާއި ގުޅޭގޮތުން ދައުލަތުން ވާހަކަ ދެކެވެމުން ފަނޑިޔާރު ސުއޫދު ވަނީ، ލޯންޗުން ނެގި ހެކިތައް ކޮބައިތޯ ސުވާލު ކުރައްވާފައެވެ. އަދި މިހާރު އެތަކެތި ކޮބައިތޯ ސުވާލު ކުރެއްވިއެވެ. ދައުލަތުން ތަފާތު ގޮތަކަށް ވާހަކަ ދައްކަވާއިރު، ބޭނުންހާ ގޮތަކަށް އަމަލެއް ނުކުރެވޭނެ ކަމަށް ފަނޑިޔާރު ވިދާޅުވިއެވެ.\n" ދެން ކީއްވެގެން ތޯ ދައުލަތުގެ ސްޓޭންޑު ބަދަލުވެގެން މި އުޅެނީ.. ދައުވާ ދޫކުރެއްވޭނެ ހަމަތަކާއި އުސޫލުތަކެއް ގާނޫނުތަކުގައި އެބަހުރި. އެއީ ހުރިހާ ރައްޔިތުން ހަމަހަމަވާން ޖެހޭ ކަމެއް. މި މައްސަލާގައި ދޫކޮށްލާފައި އަނެއް މައްސަލާގައި ދޫނުކޮށް އެހެނެއް ނުހެއްދެވޭނެ....ލޯންޗުން ގެންދިޔަ ތަކެތި މިހާރު ކޮބައިތޯ؟ ވިދާޅުވެ ދެއްވާ...... ޝަރުއީ ކޯޓަކުން ހުކުމެއްކޮށްފިތޯ" ފަނޑިޔާރު ސުއޫދު\nދައުލަތުން ތަކުރާރުކޮށް ދެއްކީ އެއް ވާހަކައެކެވެ. އެއީ ހައިކޯޓުގެ ނިންމުމެވެ. ދައުލަތުން ބުނީ ސިފައިންގެ ގާނޫނުގެ 08 ވަނަ މާއްދާއާއި 16 ވަނަ މާއްދާގެ ދަށުން ޗެއިން އޮފް ކޮމާންޑު ލިބިގެން ނުވާ ކަމަށް ތިހާމްގެ މައްސަލައިގައި ވާ ކަމަށެވެ.\n"ކޮން ޗީފް އޮފް ކޮމާންޑެއްގެ ވާހަކަތޯ ދި ދައްކަވަނީ، އިރު އިރުކޮޅާ. އަޅުގަނޑު މި އެހީ އެ ގެންދިޔަ އެތި ކޮބައިހޭ." ފަނޑިޔާރު ސުއޫދު\nދައުލަތުގެ ވާހަކަތަށް ވަރަށް ބޮޑަށް ހިތްހަމަނުޖެހިވަޑައިގެން ފަނޑިޔާރުން ވަނީ ހެއްކާއި ގުޅޭގޮތުން ތަކުރާރުކޮށް ސުވާލު ކުރައްވާފައެވެ. ފަނޑިޔާރު ސުއޫދު ވަނީ އުސޫލާ ޚިލާފަށް ލޯންޗުން ހެކިތަކެއް ނަގަން ޕާޕާ އެންގި ކަން އެނގެން އެބައޮތްތޯ ސުވާލު ކުރައްވާ އުސޫލާ ޚިލާފަށް ހެކިތަކެއް ނެގި މައްސަލަ މިހާރު ކޮބައިތޯ އާއި ވަކި މީހެއްގެ މައްސަލަ ވަކި ގޮތަކަށް ނިމުމުން ދެން ހުރި މައްސަލަތައް އެހެން ނިންމަން ލާޒިމް ނުވާނެ ކަމަށް ވިދާޅުވެފައެވެ.\nހޫނު ގަދަ ބަހުސްއަކަށް ފަހު ބުދަ ދުވަހު ކުރިޔަށް ގެންދިޔަ އެ އަޑުއެހުން ނިންމާލީ، މައްސަލައިގައި އިތުރު އަޑުއެހުމެއް ތާވަލު ކުރާނެ ކަން ހާމަކުރެއްވުމަށް ފަހުއެވެ. މި މައްސަލަ ބެއްލެވުމުގައި ފަނޑިޔާރު ހުސްނުއްސުއޫދާއި، ފަނޑިޔާރު ޑރ. އަޒްމިރަލްދާ ޒާހިރުގެ އިތުރުން ދެން ހިމެނިވަޑައިގަންނަވަނީ ފަނޑިޔާރު އައިޝާ ޝުޖޫން މުހައްމަދުއެވެ.\n27%ވަރަށް ގަދަ 45%ވަރަށް ގަޔާވޭ 9%ބޮޑު ޖޯކެއް 0%ހައިރާންވެއްޖެ 0%ވަރަށް ދެރަ 18%ރުޅިގަދަ ވަނީ\nދެ ރަނޑު އަންހެނުން ނަށް ކޮންޝަރިއްޔަތެއް ކުރެވޭނި\nހިޔާނާތާ ގުޅުންހުރި ކަމަށް ތުހުމަތުކުރާ ނުވަ ލައްކަ ރުފިޔާ ދޫކުރުމުގެ އަމުރެއް ހައިކޯޓުން ނުދިން!\nމާދަމާ އިން ފެށިގެން ސުޕްރީމް ކޯޓު ރިސެސް އަށް\nދީބާޖާ މައްސަލައިގެ އަޑުއެހުމެއް މާދަމާއަށް ތާވަލުކޮށްފި!


ޕީޕީއެމްގެ ހިންގުން މައުމޫނާ ހަވާލުކުރަން ހުށަހެޅި މައްސަލައިގެ ޝަރީއަތް ފަށަނީ - Dhivehi Post\nއާޓިކަލް ޕޯސްޓްކުރީ ދިވެހި ޕޯސްޓް2އަހަރު ކުރިން يناير 16, 2019 082991\nޕީޕީއެމް ހިންގުން ކުރީގެ ރައީސް މައުމޫން އަބްދުލްގައްޔޫމާ ހަވާލުކުރަން ހުށަހަޅާފައިވާ މައްސަލައިގެ ޝަރީއަތް މާދަމާ ފަށަން ސުޕްރީމް ކޯޓުން ހަމަޖައްސައިފި އެވެ.\nޕީޕީއެމް ހިންގުން މައުމޫނާ ހަވާލުކުރަން އެ ޕާޓީގެ އާންމު މެމްބަރެއް ކަމަށްވާ ލ. ގަން ތުނޑި، ހަވި އަލީ އަހުމަދުގެ ފަރާތުން ދައުވާކުރީ ސިވިލް ކޯޓުގަ އެވެ. އެކަމަކު ސުޕްރީމް ކޯޓުން ވަނީ އެ މައްސަލައިގެ ފައިލް އެ ކޯޓަށް ގެންގޮސް، އެ މައްސަލަ އެ ކޯޓުން ބަލަން ނިންމައިފަ އެވެ.\nއެ މައްސަލައިގެ ޝަރީއަތް ފަށަން ހަމަޖައްސާފައިވަނީ މާދަމާ ހެނދުނެވެ. އެ މައްސަލަ ބައްލަވަނީ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ ހިމެނިވަޑައިގަންނަވާ ގޮތަށް، ސުޕްރީމް ކޯޓުގެ ފުލް ބެންޗުންނެވެ.\nއެ މައްސަލައިގެ ތެރެއަށް ތަދައްޚުލްވުމަށް މައުމޫންގެ ފަރާތްޕުޅުން ވެސް ވަނީ ހުށަހަޅައިފަ އެވެ.\nޕީޕީއެމްގެ ލީޑާޝިޕްގެ މައްސަލަ ކޯޓުގައި އޮތުމުން އެ ޕާޓީގެ ރައީސް އަދި ކުރީގެ ރައީސް އަބްދުﷲ ޔާމީނާއި ޕީޕީއެމްގެ ލީޑާޝިޕް އިސްކޮށް ތިއްބަވައިގެން ޕީއެންސީގެ ނަމުގައި އެހެން ޕާޓީއެއް އުފެއްދެވުމުގެ މަސައްކަތް އަންނަނީ ކުރަމުންނެވެ. އެ ޕާޓީ އުފެއްދުމުގެ ހުއްދަ އިލެކްޝަންސް ކޮމިޝަނުން ދިނުމުން ޕީއެންސީ އިން މިހާރު ވަނީ ޕާޓީއެއް ރަޖިސްޓްރީ ކުރަން ބޭނުންވާ 3،000 މެމްބަރުންގެ ފޯމް އެ ކޮމިޝަނަށް ހުށަހަޅައިފަ އެވެ.\nޕީޕީއެމްގެ ލީޑާޝިޕްގެ މައްސަލަ ސުޕްރީމް ކޯޓުގައި އޮތްއިރު އެ ޕާޓީގެ ރައީސް ކަމަށް ޔާމީން އިންތިޚާބުކޮށް އެ ޕާޓީން މިދިޔަ ސެޕްޓެމްބަރު ބޭއްވި ޚާއްސަ ކޮންގްރެސްގެ މައްސަލަ ވެސް މިހާރު އޮތީ ސުޕްރީމް ކޯޓުގަ އެވެ. އެ ކޮންގްރެސް ބަލައިގަތުމަށް އިލެކްޝަންސް ކޮމިޝަނުން ނިންމުމުން ހައި ކޯޓުން ވަނީ އެ ކޮންގްރެސް ބަލައިގަތުމަށް އަމުރުކޮށްފަ އެވެ. އެކަމަކު ހައި ކޯޓުގެ އެ ނިންމުން އިލެކްޝަންސް ކޮމިޝަނުން ވަނީ ސުޕްރީމް ކޯޓުގައި އިސްތިއުނާފްކޮށްފަ އެވެ.\nޑީޖޭއޭގެ އޮޑިޓަކުން ފެންމަތިވި ދެ މައްސަލައެއް އޭސީސީއަށް ފޮނުވައިފި\nއުމަރު ނަސީރު ހުރީ މިނިވަން 50ގެ ކޮރަޕްޝަން، އަދި ވެރިކަމުގެ ތެރެއިންވެސް ޔާމީންގެ ދަށުވެފައި – މުއާޒް\nދިވެހި ޕޯސްޓް2އަހަރު ކުރިން دجنبر 28, 2018\nދިވެހި ޕޯސްޓް2އަހަރު ކުރިން يناير 14, 2019\nދިވެހި ޕޯސްޓް2އަހަރު ކުރިން يناير 15, 2019


2017 ވަނަ އަހަރުގެ ކަލަންޑަރ\nބުރާސްފަތި, 30 ޖެނުައަރީ 2014\n# ތަފްސީލް ހުށައަޅަންޖެހޭ ތާރީޙް\n12 އޭޕްރީލް 2018 ވާ ބުރާސްފަތި ދުވަހުގެ 13:00ގެ ކުރިން.\nމިކޯޓުގެ ބޭނުމަށް ކާރެއް ގަންނަން ބޭނުންވެއެވެ.\nޑްރަގް ކޯޓުގެ5ވަނަ އަހަރީ ޙަފުލާ ބާއްވައިފި!\nއަނގާރަ, 24 އޮކްޓޯބަރ 2017\nޑްރަގް ކޯޓު އުފެދުނުތާ5އަހަރު ފުރުމުގެ މުނާސަބަތު ފާހަގަ ކުރުމަށް ޙަފުލާއެއް ބާއްވައިފިއެވެ. 19 އޮކްޓޯބަރު 2017 ވަނަ ދުވަހުގެ ރޭ ޑްރަގް ކޯޓުގައި ބޭއްވުނު މި ޙަފުލާގައި 2016 ވަނަ އަހަރު ޑްރަގް ކޯޓުން ހުރިހާ ގޮތަކުން އެންމެ ފާހަގަ ކުރެވޭ ނަމޫނާ މުވައްޒަފަށާއި، އެ އަހަރު ޙާޟިރީއަށް އެންމެ ރަނގަޅު މުވައްޒަފު ހޮވައި ޓްރޮފީއާއި ހަނދާނީ ލިޔުން ދެވުނެވެ. އަދި މީގެ އިތުރުން 2016 ވަނަ އަހަރު ޕާރފޯމަންސް އެޕްރައިޒަލް އިން 70 އިންސައްތައަށް ވުރެ މަތިން މާރކްސް ލިބުނު މުވައްޒަފުންނަށް ވެސް ހަނދާނީ ލިޔުން ދެވުނެވެ.\n2016 ވަނަ އަހަރުގެ ނަމޫނާ މުވައްޒަފަކަށް ހޮވިފައިވަނީ އެސިސްޓެންޓް ލީގަލް އޮފިސަރ އަލްއުސްތާޛާ ފާޠިމަތު ތައުފީޤެވެ. ޙާޟިރީއަށް އެންމެ ރަނގަޅު މުވައްޒަފުގެ ގޮތުގައި ހޮވިފައި ވަނީ އެސިސްޓެންޓް ޑިރެކްޓަރ ޢަލީ ޝަމީންއެވެ.\n2016 ވަނަ އަހަރު ޑްރަގް ކޯޓަށް ހުށަހެޅުނު މައްސަލަތަކުގެ ޢަދަދު %66 އަށް އިތުރު ވެއްޖެ!\nބުރާސްފަތި, 29 ޑިސެމްބަރ 2016\n2016 ވަނަ އަހަރު ޑްރަގް ކޯޓަށް ހުށެހެޅުނު މައްސަލަތަކުގެ އަދަދު އެހެން އަހަރުތަކާ ޚިލާފަށް ވަރަށް ބޮޑުތަން އިތުރު ވެއްޖެއެވެ. އެ ގޮތުން، މި އަހަރުގެ ތެރޭގައި ޖުމުލަ 1525 މައްސަލަ ހުށަހެޅިފައި ވެއެވެ. 2015 ވަނަ އަހަރު ހުށަހެޅުނު މައްސަލަތަކުގެ ޢަދަކަކީ، 914 އެވެ. އެހެން ކަމުން، މިއީ 2015 ވަނަ އަހަރަށް ވުރެ %66.8 އިތުރު މިންވަރެކެވެ.


America ah nuvehdhi Palestine ge dharivarah alun huhdha dheefi | Mihaaru\nހާވަޑް ޔުނިވާސިޓީން ކިޔަވަން ފުރުސަތު ލިބުނު ފަލަސްތީނުގެ ދަރިވަރު. --ފޮޓޯ:މިޑްއީސްޓް\nއެމެރިކާ އަށް ނުވެއްދި ފަލަސްތީނުގެ ދަރިވަރަށް އަލުން ހުއްދަ ދީފި\n04 ސެޕްޓެމްބަރ 2019 - 15:28 1 comment\nލުބުނާނުގައި ދިރިއުޅޭ އިސްމާއިލް އައްޖާވީ ބުނީ އޭނާ ބޮސްޓަން އެއާޕޯޓަށް މިދިޔަ މަހު 27 ވަނަ ދުވަހު ފޭބުމުން އެތައް ގަޑިއިރެއް ވަންދެން ސުވާލު ކުރި ކަމަށެވެ. އައްޖާވީ، 17، ބުނީ ވިސާ ކެންސަލް ކުރީ އިމިގްރޭޝަން އޮފިޝަލުން އޭނާގެ ފޯނާއި ލެޕްޓޮޕް ބަލާ ޗެކް ކުރުމަށް ފަހު ކަމަށެވެ. އެމެރިކާ އަށް ވަނުމުގެ ހުއްދަ އައްޖާވީ އަށް ނުދިނީ އޭނާގެ ރަހުމަތްތެރިންގެ ސޯޝަލް މީޑިއާގައި ހުރި ވާހަކަތަކުގެ ސަބަބުންނެވެ.\nހާވަޑް ޔުނިވާސިޓީގައި އައްޖާވީގެ ކިޔެވުން ފަށަން އޮތީ މިދިޔަ ހޯމަ ދުވަހު އެވެ.\nއެމެރިކާގެ ކަސްޓަމްސް އެންޑް ބޯޑާ ޕްރޮޓެކްޝަން (ސީބީޕީ) އިން ބުނީ އައްޖާވީ އަށް އެފް1 ވިސާ ދޫކޮށްފައިވާ ކަމަށެވެ. ދަރިވަރު އެމެރިކާ އަށް އެތެރެވުމަށް ފުރަތަމަ ހުއްދަ ނުދީ، ފަހުން ހުއްދަ ދިން ސަބަބެއް ސީބީޕީން ނުބުނެ އެވެ.\nސީބީޕީގެ ތަރުޖަމާނަކު ކުރިން ބުނީ އައްޖާވީ އެމެރިކާ އަށް ވަނުމުގެ ހުއްދަ ނުދޭން ނިންމީ ސީބީޕީގެ އިންސްޕެކްޝަނުގައި ލިބުނު މައުލޫމާތާ ގުޅިގެން ކަމަށެވެ. އިތުރު ތަފްސީލެއް ތަރުޖަމާން ނުދެ އެވެ.\nއައްޖާވީގެ އާއިލާ އިން ބުނީ ދަރިވަރަށް އަލުން ފުރުސަތު ލިބުމުން އެ މީހުންނަށް މިހާރު ބޮޑު ހިތްހަމަޖެހުމެއް ލިބިއްޖެ ކަމަށެވެ.\n"އާއިލާ އަށް ހިތްވަރު ދިނުމުގެ ގޮތުން އެތައް ބަޔަކު ފޮނުވާފައިވާ މެސެޖްތަކަށް ޝުކުރު އަދާކުރަން،" އާއިލާ އިން ބުނެފައިވެ އެވެ.\nއިތުރު ލިޔުންތައް ފަލަސްތީން ކިޔަވާކުދިން އެމެރިކާ


އަދާލަތު ޕާޓީގެ ހާއްސަ ޖަލްސާއެއް މިރޭ އޭދަފުށީގައި\nއަދާލަތު ޕާޓީ ޚާއްސަ ޖަލްސާއެއް މިރޭ އޭދަފުށީގައި ބާއްވާ ގޮތަށް ހަމަޖައްސައިފި އެވެ.\nޖަލްސާ އޮންނާނީ އޭދަފުށީ ބަހިއްޔާ ޕްރީ ސްކޫލްގައި ކަމަށް އަދާލަތީ ޕާޓީގެ ޓީމާއެކު އޭދަފުއްޓަށް ވަޑައިގެން އުޅުއްވާ އޮފިޝަލަކު އީޓީއަށް ވިދާޅުވި އެވެ.\nމެމްބަރުން އިތުރު ކުރުމަށް އަދާލާތު ޕާޓީން ބ. އަތޮލަށް ކުރާ ދަތުރުގައި އެ ޕާޓީގެ ރައީސް އިމްރާމް އަބްދުﷲ އާއި ޕާޓީގެ ޢިލްމުވެރިންގެ މަޖިލީހުގެ ރައީސް ޝައިޚް ޢިލްޔާސް ޙުސައިން އާއި ޒުވާނުންގެ ގޮފީގެ ރައީސް އަލީ ރަޝީދުގެ އިތުރުން ޕާޓީގެ އިސްވެރިން ބައިވެރިވެ ވަޑައިގަންނަވަ އެވެ.\nއޮފިޝަލު ވިދާޅުވީ އަދާލަތު ޕާތީގެ ޓީމު އިއްޔެ މިއަތޮޅަށް ވަޑައިގެން ކިހާދޫ، ދަރަވަންދޫ، ކެންދޫ ހިތާދޫ އަދި ތުޅާދޫ އަށް ވަޑައިގެން ރައްޔިތުންނާ ބައްދަލުކޮށް މެމްބަރުން އިތުރު ކުރުމުގެ މަސައްކަތް ކޮށްފައިވާ ކަމަށެވެ. އަދި އެ ރަށްރަށުން ވަރަށްބޮޑު ތަރުހީބެއް ލިބިފައިވާ ކަމަށްވެސް އޭނާ ވިދާޅުވި އެވެ.\nއަދާލަތު ޕާޓީގެ ޓީމު މިއަދު ބ. ތުޅާދު އަށް ދިއުމުން އެރަށަށް އެރިޔަ ނުދޭން އެމްޑީޕީގެ މެމްބަރުންވަނީ މަސައްކަތްކޮށްފައެވެ. ނަމަވެސް އެމްޑީޕީގެ މެމްބަރުންގެ ހުރަސްއެޅުންތަކާ އެކު ވެސް ތުޅާދޫގައި އެ ޕާޓީ އަށް މީހުން ވެއްދުމުގެ މަސައްކަތް ވަނީ ކޮށްފަ އެވެ.\nއަދާލަތު ޕާޓީގެ ދަތުރު ނިންމާލުމަށް ފަހު، އެ ޕާޓީގެ ޓީމު މިއަތޮޅުން ފުރާނީ މާދަމާ އެވެ.


Bangladesh ge Tiger Habib 20 aharu fahun fuluhunnah hayyaru kurevijje | Atoll News\nބަންގްލަދޭޝްގެ ޓައިގާ ހަބީބް 20 އަހަރު ފަހުން ފުލުހުންނަށް ހައްޔަރު ކުރެވިއްޖެ\nބެންގޯލް ޓައިގާ އެއް --\nޝާއިޢުކުރީ: ފާޠިމަތު ފާޒިހާ ޖޫން 1, 2021, 18:47\nބަންގްލަދޭޝްގައި އުޅޭ ދުނިޔެއިން މަދުން ނޫނީ ނުފެންނަ މިނިކާވަގެއް ކަމަށްވާ “ބެންގޯލް ޓައިގާ” ގެ 70 އަށްވުރެ ގިނަ މިނިކާވަގު މެރި މީހަކު އެ ގައުމުން ހައްޔަރުކޮށްފި އެވެ.\nއިންޑިއާ އާއި ބަންގްލަދޭޝް ބޯޑަރު ގުޅޭ ސަރަހައްދުގެ ދެކުނު ސަބާހަތު ޑިސްޓްރިކްޓުގައި ދިރިއުޅޭ ހަބީބް ތަލޫދަރް ހައްޔަރު ކުރެވިފައިވަނީ 20 އަހަރު ވަންދެން އޭނާ މިނިކާވަގު މަރަމުން ދަނިކޮށެވެ. އެ ސަރަހައްދުގެ ފުލުހުން ބުނެފައިވަނީ މިނިކާވަގުތައް މަރާކަމުގެ ތުހުމަތު އަބަދުވެސް ހަބީބަށް ކުރެވޭ ކަމަށާއި ކޮންމެ ފަހަރަކުވެސް ހައްޔަރު ކުރަން އެ ސަރަހައްދަށް ދާއިރަށް އޭނާ ފިލަނީ ކަމަށެވެ.\nބަންގްލަދޭޝް ފުލުހުން ބުނީ ހަބީބު އެމީހުންގެ އަތް ދަށުވުމަކީ ލިބުނު ހިންހަމަ ޖެހުމަކާއި އެއްވަރަށް ބޮލުގައި ރިހުން ފިލައިގެން ދިޔަ ކަމެއް ކަމަށެވެ. އެ ގައުމުގެ ފުލުހުން ގަބޫލު ކުރާގޮތުގައި ހަބީބަކީ ޖަންގަލީގައި ދިރިއުޅޭ ޖަނަވާރުތަކަށް ހުރި ބޮޑު ބިރެކެވެ.\nއުމުރުން 20 އަހަރުން ފެށިގެން މިނިކާވަގު މެރުމުގެ މަސައްކަތް ކުރަމުން އަންނަ ހަބީބުގެ އުމުރުން މިހާރު 50 އަހަރެވެ. ފުލުހުންނާއި އޭނާ ދިރިއުޅޭ ސަރަހައްދުގައި އުޅޭ އާންމުން ބުނެފައިވަނީ ހަބީބަކީ މިނިކާވަގު މެރުމުގެ ބިރުވެރި މަސައްކަތުގައިި ވަރަށް ހުނަރުވެރި މީހެއް ކަމަށެވެ.\nއޭނާ އެ މަސައްކަތް ކުރަން ފެށި ކުޅަނދުރު ހަތާއިން މާމުއި ނެގުމަށް ޖަންގަލީ ތެރެއަށް ވަދެގެން ކުރަންފެށި މަސައްކަތުގެ ތެރެއިން ކަމަށްވެ އެވެ.\nޓައިގާ ހަބީބު —\nފުލުހުން ހަބީބަށް ކުރާ ތުހުމަތު ތަކުގެ ތެރޭގައި ހިމާޔަތް ކޮށްފައިވާ ދިރޭ ޖަނަރާވެއް މެރުމާއި ޖަނަވާރު މަރައި އޭގެ ގުނަވަންތަކާއި މަހުގެ ވަގު ވިޔަފާރި ކުރުން ހިމެނެ އެވެ. ފުލުހުން ތުހުމަތު ކުރާ ގޮތުގައި އޭނާ ދަނީ ޗައިނާ އަށް މިނިކާވަގުގެ ގުނަވަންތަކާއި މަސް ވިއްކަމުންނެވެ.\n“ބެންގޯލް ޓައިގާ” އާއި އެ މިނިކާވަގު އާންމުކޮށް ދިރިއުޅޭ ބަންގްލަދޭޝްގެ ސަންދާބަންސް ސަރަހައްދަކީ ޔުނެކްސޯގެ ހެރިޓޭޖް ލިސްޓުގައި ހިމަނާފައިވާ ތަނެކެވެ.\nއެ ސަރަހައްދު ހެރިޓެކް ލިސްޓަށް ލާންވެގެން ހެދި ދިރާސާތަކުން އެނގުނު ގޮތުގައި އެތަނުގައި އުޅުނީ 440 “ބެންގޯލް ޓައިގާ” އެވެ. އޭގެ ފަހުން 2015 ވަނަ އަހަރު ބެލި އިރު އުޅުނީ 106 “ބެންގޯލް ޓައިގާ” އެވެ.\nއެންމެ ފަހުން 2019 ވަނަ އަހަރު ހެދި ދިރާސާތަކުން އެނގުނު ގޮތުގައި އެ ސަރަހައްދުގައި 116 “ބެންގޯލް ޓައިގާ” އުޅެ އެވެ. އެންމެ ފަހުގެ ދިރާސާއިން އެ ވައްތަރުގެ މިނިކާވަގު އާލާވަމުން ދާކަން އެނގިފައިވާތީ ޖަނަވާރު މަރާ މީހުންނަށް ހަރުކަށިފިޔަވަޅު އެޅުމަށް ބަންގްލަދޭޝް ސަރުކާރުން ވަނީ ނިންމާފަ އެވެ.


ސަރުކާރުގެ އިދާރާތަކުގެ މުވައްޒަފުން، ޟަރޫރީ ބޭނުމެއްގައި މެނުވީ ގެއިން ބޭރަށް ނުކުމެ ނޫޅުމަށް ރައީސުލްޖުމްހޫރިއްޔާގެ އޮފީހުން އަންގަވައިފި - The President's Office\nސަރުކާރުގެ އިދާރާތަކުގެ މުވައްޒަފުން، ޟަރޫރީ ބޭނުމެއްގައި މެނުވީ ގެއިން ބޭރަށް ނުކުމެ ނޫޅުމަށް ރައީސުލްޖުމްހޫރިއްޔާގެ އޮފީހުން އަންގަވައިފި\n18 މާރިޗު 2020، ރިފަރެންސް: 2020-130\nސަރުކާރު ބަންދުކުރެއްވުމުގެ އެންމެ ބޮޑު ބޭނުމަކީ ކޮވިޑް-19 ކޮންޓްރޯލް ކުރެއްވުން ކަމަށްވާތީ، އިޖުތިމާޢީ ގައިދުރުކަން ނުވަތަ ސޯޝަލް ޑިސްޓެންސިންގ ތަންފީޒުކުރުމަށްޓަކައި، ސަރުކާރުގެ އިދާރާތަކުގެ މުވައްޒަފުން، ޟަރޫރީ ބޭނުމެއްގައި މެނުވީ ގެއިން ބޭރަށް ނުކުމެ ނޫޅުމަށް ރައީސުލްޖުމްހޫރިއްޔާގެ އޮފީހުން މިއަދު އަންގަވައިފިއެވެ. މިކަން އަންގަވާފައިވަނީ، ކޮވިޑް-19 އާ ގުޅިގެން ސަރުކާރުން އަޅުއްވާ ޚާއްޞަ ފިޔަވަޅުތަކާ ގުޅޭގޮތުން އެ އޮފީހުން މިއަދު ނެރުއްވި ދެންނެވުމެއްގައެވެ.\nދުނިޔޭގައި މިހާރު ފެތުރެމުންދާ ކޮވިޑް-19 ދިވެހިރާއްޖޭގައި ވެސް ފެތުރެމުންދާތީ، އެ ބަލި ފެތުރުން ކުޑަކުރުމަށްޓަކައި ޚާއްޞަ ފިޔަވަޅުތަކެއް އެޅުއްވުމަށް ނިންމަވާފައިވީނަމަވެސް ރައްޔިތުންނަށް ކޮންމެހެން ބޭނުންވާ މި ދަންނަވާ ޚިދުމަތްތައް މެދުނުކެނޑި ރައްޔިތުންނަށް ލިބޭނެ އިންތިޒާމު ހަމަޖެހިފައިވާކަން ދައުލަތުގެ ކަމާބެހޭ އިދާރާތަކުން ކަށަވަރު ކުރެއްވުމަށްވެސް މި ދެންނެވުމުން ދައުލަތުގެ މުއައްސަސާތަކަށް ވަނީ އަންގަވާފައެވެ.\n(ށ)\tފެނާއި، ކަރަންޓާއި، ނަރުދަމާގެ ޚިދުމަތް؛\n(ނ)\tބްރޯޑްކާސްޓިންގގެ ޚިދުމަތް؛\n(ރ)\tފޯނާއި އިންޓަރނެޓްގެ ޚިދުމަތް؛\n(ބ)\tބޭންކުތަކުން ދޭ ޚިދުމަތް؛\n(ޅ)\tކައްކާ ގޭހާއި ފިޔުލްގެ ޚިދުމަތް؛\n(ކ)\tވައިގެ ދަތުރުފަތުރުގެ ޚިދުމަތްތަކާއި ވިޔަފާރި ބަނދަރުތަކުގެ ޚިދުމަތް؛\n(އ)\tކަސްޓަމްސްއާއި އިމިގްރޭޝަނާއި އޭވިއޭޝަން ކޮމާންޑުގެ ޚިދުމަތް؛\n(ވ)\tސިފައިންނާއި ފުލުހުންގެ ޚިދުމަތް؛\n(މ)\tފަޔަރ އެންޑް ރެސްކިއުގެ ޚިދުމަތް؛\n(ފ)\tޢަދުލު އިންސާފު ޤާއިމުކުރުމުގެ ބާރުގެ ޚިދުމަތާއި ކޯޓުތަކުގެ ޚިދުމަތް؛\n(ދ)\tޚާރިޖީ ގުޅުންތަކާބެހޭ ޚިދުމަތް؛\n(ތ)\tއިޖްތިމާޢީ ރައްކާތެރިކަން ފޯރުކޮށްދިނުމުގެ ޚިދުމަތް؛\n(ލ)\tދައުލަތުގެ ބެލުމުގެ ދަށުގައި ބައިތިއްބައިގެން މީހުންނާއި ކުދިން ބަލަހައްޓާ މަރުކަޒުތަކުން ދޭ ޚިދުމަތް؛\n(ގ)\tޖަލުތަކުގެ ޚިދުމަތް؛\n(ޏ)\tރަށް ކުނިކަހައި ބެލެހެއްޓުމުގެ ޚިދުމަތާއި، ކުނިނަގައި އުކާލުމުގެ ޚިދުމަތް؛\n(ސ)\tމޫސުމާބެހޭ ޚިދުމަތް.\nމި ދެންނެވި ޚިދުމަތްތައް ދިނުމުގެ އިންތިޒާމު ހަމަޖެއްސެވުމަށްޓަކައި ދައުލަތުގެ އިދާރާއަކުން ކޮންމެހެން މަސައްކަތަށް ނެރުއްވާ މުވައްޒަފުންނާއި، ޤާނޫނު ނަންބަރު 2012/7 (ޢާންމު ޞިއްޙަތު ރައްކާތެރިކުރުމުގެ ޤާނޫނު) ގެ 33 ވަނަ މާއްދާގެ ދަށުން 2020 މާރިޗު 12 ވަނަ ދުވަހު އިޢުލާނުކުރައްވާފައިވާ "ޢާންމު ޞިއްޙަތުގެ ކުއްލި ނުރައްކަލުގެ ޙާލަތު" ގައި، ޑިރެކްޓަރ ޖެނެރަލް އޮފް ޕަބްލިކް ހެލްތް ކަނޑައަޅުއްވާ ފިޔަވަޅުތައް އެޅުއްވުމަށްޓަކައި ދައުލަތުގެ އިދާރާތަކުން ކުރަންޖެހޭ ކަންތައްތައް ކުރުމަށް މަސައްކަތަށް ނެރުއްވާ މުވައްޒަފުން ފިޔަވައި އެހެން މުވައްޒަފުން މަސައްކަތަށް ނުނެރުއްވުމަށްވެސް ވަނީ އަންގަވާފައެވެ.\nސަރުކާރު ބަންދުކުރައްވާ މުއްދަތުގެ ތެރޭގައި ދައުލަތުގެ އިދާރާއަކުން ކޮންމެހެން ދެއްވަންޖެހޭ ޚިދުމަތެއް ދެއްވުމަށްޓަކައި، އެ އިދާރާއެއްގެ އެންމެ އިސްވެރިއަކު ކަނޑައަޅުއްވާ ގޮތެއްގެ މަތިން އެ އިދާރާއަކުން ކުރައްވަންޖެހޭ މަސައްކަތްތައް ކުރެއްވުމަށްވެސް މި ދެންނެވުމުން ވަނީ އަންގަވާފައެވެ.\nކޮވިޑް-19 އާ ގުޅިގެން، ސަރުކާރުން އަޅުއްވާ ފިޔަވަޅުތައް އެޅުއްވުމަށް ދައުލަތުގެ އިދާރާތަކުން ކުރައްވަންޖެހޭ އެންމެހައި ކަންކަން ކުރައްވަމުން ގެންދެވުމަށްވެސް ދައުލަތުގެ މުއައްސަސާތަކަށް ރައީސުލްޖުމްހުރިއްޔާގެ އޮފީހުން ވަނީ އަންގަވާފައެވެ.


Flying School Ge "Himaayathgai" Nufoozgadha Dhivehinthakeh - Vaguthu\nފްލައިން ސްކޫލްގެ "ހިމާޔަތުގައި" ނުފޫޒުގަދަ ދިވެހިންތަކެއް!\nއައްޑޫ ފްލައިންގ ސްކޫލުގެ ނުފެންނަ ފަރާތް ކޮންމެ މައެއް އަދި ބަފައެއްގެވެސް ހުވަފެނަކީ ދަރިންނަށް ރަނގަޅު މުސްތަގުބަލެއް ހޯދައިދިނުމެވެ. މިގޮތުން ފުރަތަމަ އަޅަންޖެހޭ ބިންގަލަކީ ރަނގަޅު ތަޢުލީމެއް ހޯދައިދިނުމެވެ. އެއީ ރަނގަޅު ވަޒީފާއެއް ހޯދާދިނުމުގެ ނިޔަތުގައެވެ. ބުރަ މަސައްކަތުން ލިބޭ ކުޑަ އާމްދަނީއަކުން ފަހަށް ރައްކާކޮށްގެން ނުނީ ދަރަންޏަށް ލޯނު ނަގައިގެން ދަރިންނަށް ރަނގަޅު ތަޢުލީމެއް ހޯދާދިނުމުގައި މަސައްކަތް ނުކުރާނެ އެއްވެސް މައެއް ބަފައެއް ނުހަންނާނެއެވެ. ދަރިން ކިޔަވައިގެން ޑޮކްޓަރުންނަން، އިންޖިނޭރުންނަށް ނޫނީ ޕައިލެޓުންނަށް ވުމަށް ނޭދޭނީ ކާކުހެއްވެ.\nރާއްޖޭގައި ފްލައިންގ ސްކޫލެއް އުފެދުމުން ޕައިލެޓްކަން ކިޔަވަން ރާއްޖޭން ބޭރަށް ދިއުމުގެ ބަދަލުގައި އައްޑޫގައި ޕައިލެޓްކަން ކިޔެވޭގޮތަށް ހަމަޖެހިގެންދިއުމަކީ މައިންބަފައިންގެ ފޮނިއުންމީދުތައް އާވެގެން ދިޔަކަމެކެވެ. މިގޮތުން ދަރިންނަށް ޕައިލެޓްކަން ކިޔަވައިދިނުމަށް ގިނަ އާއިލާތަކަކުން ފާއިތުވި 10 އަހަރެއްހާ ދުވަހު ގެންދިޔައީ މި ފްލައިންގ ސްކޫލުގައި ދަރިން އެންރޯލްކޮށް ކިޔަވައި ދިނުމަށް މަސައްކަތް ކުރަމުންނެވެ.\nނަމަވެސް ކަންހިނގަމުން ދިޔައީ ހީކުރި ގޮތަކަށް ނޫނެވެ. އައްޑޫ ފްލައިންގް ސްކޫލުން 18 މަހުން ކިޔަވައިދޭންބުނާ ޕައިލެޓްކަން އެސްކޫލުން ނިންމާދެނީ ހަތަރު އަހަރު ދިގުދަންމާލައިގެނެވެ. އަދި ކޮންމެ ކުއްޖެއްގެ އަތުން 40 ހާސް އެމެރިކާ ޑޮލަރު ނަގާއިރު4އަހަރު ނިމޭއިރު އާއިލާ އޮންނަނީ އެއްކޮށް ދަރާވިކިފައެވެ. ނޫނީ ސަލާމަތްނުވާ ބޮޑު ލޯނެއް ބޮލުގައި އެޅިފައެވެ.\nމި ސްކޫލުގައި ކިޔަވާ ރާއްޖޭން ބޭރުގެ ދަރިވަރުންނަށާއި ފޯރާފަށުގެ އާއިލާތަކުގެ ދަރިންނަށް އޮންނަނީ ތަފާތު ގޮތްތަކެވެ. އެއީ އިތުރަށް ފައިސާ ދިނުމަކީ އެފަދަ ދަރިވަރުންނަށް އުނދަގޫކަމަކަށް ނުވާތީވެ މުއްސަނދި މީހާއަށް މޮޅުގޮތެވެ. ނިކަމެތި މީހާއަށް ނިކަމެތި ގޮތެވެ. ފްލައިންގ ސްކޫލުގައި ކިޔަވަމުންދާ ދަރިވަރުންނަށް އެސްކޫލުން ކުރިމަތިކުރަމުން ގެންދާ ދުއްތުރާއި ދަތިތަކުގެ އަސަރުގަދަ ވާހަކަތައް ނޫސްތަކުންނާއި ސޯޝަލް މީޑިއާއިން ފެންނަން ހުންނާނެއެވެ.\nމީގެ 10 އަހަރުކުރިން ފެށުނު މިސްކޫލުގެ ޚިދުމަތް ފެށުމަށް ސަރުކާރުން ދީފައިވާ ތަރުހީބަކީ އައްޑޫ އެއަރޕޯޓުގައި ހެނގަރުތަކާ ސްކޫލު ހިންގާނޭ ޢިމާރާތްތައް ރަމްޒީ ކުއްޔަކަށް ހަމަޖައްސައި ދިނުމެވެ. އަދި ސަރުކާރާއެކު ސޮއިކުރެވިފައިވާ އެއްބަސްވުމުގައި ހިމަނާފައިވާ ހުރިހާ ޝަރުތުތައްވެސްވަނީ ލުއިކޮށްދީފައެވެ. ދަރިވަރުންގެ ފްލައިންގ ލެސަންތަކުގައި އައްޑޫން ކައިރި އެއަރޕޯޓުތަކަށް އުދުހުމުގައިވެސް އެއްވެސް ފީއެއް ނުނަގާގޮތަށް އުސޫލެއްނެތި ހަމަޖައްސާދީފައެވެ. ސަބަބަކީ ރާއްޖޭގެ ދަރިވަރުންނަށް ޕައިލެޓްކަން ކިޔެވޭނޭގޮތް ތަނަވަސްކޮށްދިނުމަށް ސްކޫލަށް އެހީވުމެވެ.\nރާއްޖޭގައި ހިންގާ ސްކޫލަކުން ޑޮލަރުން ފީނެގުމަކީ މުޅިން މަނާކަމެއް ކަމުގައި ވީނަމަވެސް ސަރުކާރުންވަނީ ސްކޫލުގެ ޑިމާންޑުތަކާ އެއްގޮތަށް ދަރިވަރުންގެ ފީ ޑޮލަރުން ދެއްކޭނެ އިންތިޒާމް ބޭންކް މެދުވެރިކޮށްވެސް ހަމަޖައްސާދީފައެވެ. ނަމަވެސް ސްކޫލުން ގެންދިޔައީ ގެއްލުންވާ ކަމަށް ބުނެ މިލިއަނުން ފައިދާ ނަގަމުންނެވެ. އަދި މިވަރުން ނުވެގެން ސްކޫލުގައި ކިޔަވާ ދަރިވަރުން އައްޑޫގެ ގޭގެއިން ކޮޓަރި ކުއްޔަށް ހިފައިގެން ތިބިތިބުންވެސް ހުއްޓުވާ އެއަރޕޯޓުން ނުއަގުގައި އިމާރާތްތައް ހޯދާ ކިޔަވާ ކުދިން ބޭއްތިއްބުމުން އައްޑޫ ރައްޔިތުންނަށް ލިބެމުންދިޔަ އެފައިސާވެސް ސްކޫލަށް ލިބޭގޮތް ހަދާ އައްޑޫ ރައްޔިތުންގެ ކަރަށް ފައިން އަރާފައެވެ.\nމި ސްކޫލު ހިންގުމުގައި ސްކޫލުން ބޮޑު އިންވެސްޓްމަންޓެއް ކޮށްފައި ނުވާއިރު މިފަދަ ބޮޑު "ގުރުބާނީއެއް" ސަރުކާރުން ވަމުންދަނީ ކިއްވެބާއެވެ. އަދި މިކަމުގެ ސަބަބުން ދިވެހި އެތައް އާއިލާއަކަށް ހިތްދަތި އަސަރުތަކާ މާލީ ގެއްލުންތައް ލިބެމުންދާއިރު މިކަމާ އަޅާނުލަނީ ކީއްވެބާއެވެ. މިސްކޫލުގައި ކިޔަވަމުންދާ 200 އެއްހާ ދަރިވަރުންގެ އާދޭސްތަކުގެ އަޑު ނާހަނީ ކީއްވެބާއެވެ.\nފްލައިންގ ސްކޫލުގައި ގެންގުޅޭ އެއް އިންޖީނުގެ ސެސްނާ ކުދި މަތިންދާ ބޯޓުތަކަކީ ކެނެޑާއިން 15 ހާސް އެމެރިކާ ޑޮލަރަށް ގަންނަންލިބޭ މަތިންދާބޯޓެވެ. މިސްކޫލުގައި މިހާރު 11 ވަރަކަށް މަތިންދާބޯޓު އޮތްއިރު ރަނގަޅަށް ދުއްވޭ ފެންވަރުގައި އޮންނަނީ ދެތިން ބޯޓެވެ. ގިނަ ބޯޓުތަކަކީ އަބަދުވެސް ބޮޑެތި މަރާމާތު ކުރަންޖެހިފައި އޮންނަ ބޯޓުތަކެކެވެ. ބޯޓުތައް މަރާމާތު ކުރަނީވެސް އިންޓަރނޭޝަނަލް ސްޓޭންޑަޑްތަކާ ޚިލާފަށް ސަޓިފައިޑް އިންޖިނިއަރެއްނެތި އަމިއްލަ އަމިއްލައަށެވެ. ފްލައިންގ ސްކޫލުގެ ސަލާމަތާ ރައްކާތެރި ކަމުގެ މިންވަރު ދަށްވެ މިސްކޫލު ގަވައިދުން އިންސްޕެކްޓް ކުރުމުގައި ސިވިލްއޭވިއޭޝަން އޮތޯރިޓީ ވެސްވަނީ ބޮޑުތަނުން ފެއިލްވެފައެވެ. ބޯޓުތަކުގެ ރައްކާތެރިކަމާއި ސަލާމަތީ ފެންވަރު ކަށަވަރު ކުރެވިފައި ނުވާއިރު ކިޔަވާ ކުދިންނަށް އިންސްޓްރަކްޓަރުން ތިބެންޖެހޭ ރޭޝިއޯވެސް ބެލެހެއްޓިފައެއް ނުވެއެވެ. މީކީ ޓިއުޝަން ކުލާހެއް ނޫނެވެ.\nއޭޝިއަން އެކަޑަމީ އޮފް އޭރޮނޮޓިކްސްގެ ނަމުގައި އައްޑޫގައި ހިންގަމުންދާ ފްލައިންގ ސްކޫލަކީ ސްރީލަންކާގެ ޢާއިލާއަކަށް ނިސްބަތްވާ އަލީ އަކްބަރު ސައިފުއްދީން ޖީވަންޖީ އާއި ނާޒްނީން ޖީވަންޖީ އާއި ފަރިދާ ޖީވަންޖީ އާއި އިމްރާން އަލީ އަކްބަރ ޖީވަންޖީގެ ނަމުގައި ރަޖިސްޓްރީކޮށްފައިވާ ކުންފުންޏަކުން ހިންގާ ސްކޫލެކެވެ. މިއީ ޖީވަންޖީގެ ޢާއިލީ ވިޔަފާރީއެކެވެ.\nމިސްކޫލް އައްޑޫ އެއަރޕޯޓުގައި ގާއިމުކުރުމަށް މަގުފަހިކޮށްދީފައިވަނީ އައްޑޫއަށް ނިސްބަތްވާ ޓްރާންސްޕޯޓް މިނިސްޓްރީގެ ސްޓޭޓް މިނިސްޓަރ އަހުމަދު ޒުހައިރާއި އޭނާގެ ޅިޔަނު އެމްޕީއެލްގެ މެނޭޖިންގ ޑިރެކްޓަރ އަހުމަދު ޝާހިދާއި ސިވިލްއޭވިއޭޝަންގެ ޗީފް އެގްޒެކެޓިވް ހުސައިން ޖަލީލެވެ. މި ކުންފުނި އުފައްދާ ކުންފުނީގެ ސެކްރެޓަރީގެ ގޮތުގައިވެސް ފުރަތަމަ ހަމަޖައްސާފައިވަނީ އަހުމަދު ޝާހިދުއެވެ.\nސްކޫލުގައި ހިންގާ ޖަރީމާތައްކަށް މަގުފަހި ކޮށްދިނުމުގެ ގޮތުން ގޭން އިންޓަރނޭޝަނަލް އެއަރޕޯޓުގެ ޗެއަރމަންކަމަށް ހަމަޖައްސާފައިވަނީ ސްޓޭޓް މިނިސްޓަރ ޒުހައިރުގެ ދޮށީ ދަރިއެވެ. އަދި އެއަރޕޯޓު ކުންފުނީގެ މެނޭޖިންގ ޑިރެކްޓަރ ކަމުގައިވެސް ހަމަޖައްސާފައިވަނީ އޭނާގެ ތިމާގެ ބޭފުޅެކެވެ. މީގެ އިތުރުން ސްޓޭޓް މިނިސްޓަރ ޒުހޭރާއި ދެބަފައިން އިސްކޮށް ތިއްބަވައިގެން ފްލައިންގ ސްކޫލްގެ ބޯޓުތައް ބޭނުންކުރާގޮތަށް ސްކައި ޑައިވް މޯލްޑިވްސްގެ ނަމުގައި އެ ސްކޫލުންވަނީ ވިޔަފާރީއެއްވެސް ރަޖިސްޓްރީ ކޮށްފައެވެ. ވީއިރު މިސްކޫލުގެ ކަންތައްތައް ރަނގަޅުވާނޭ ކަމަށް ވިސްނުމަކީވެސް ބޭކާރު ކަމެކެވެ.\nމި މި ފްލައިން ސްކޫލުން ރާއްޖޭގައި ރަޖިސްޓްރީކޮށް އެކަށީގެންވާ ޚިދުމަތެއް ދެމުންނުދަނީ ކީއްވެގެންބާއޭ މިސުވާލަކީ ކޮންމެ މީހެއްގެ ހިތުގައިވެސް އުފެދޭނެ ސުވާލެކެވެ. ބޮޑު އަދަދުން ޑޮލަރުން ދިވެހި ދަރިންގެ އަތުން ފައިސާ ނަގާ އައްޑޫ އެއަރޕޯޓުގެ ވަސީލަތްތައް ބޭނުން ކުރަމުންދާއިރުވެސް ސްކޫލުގެ ކަންތައްތައް ރަނގަޅު ނުކުރެވެނީ ކީއްވެގެންބާއޭ ސުވާލެއް ނޫފެދޭތޯއެވެ.\nމި ފްލައިންގ ސްކޫލުގެ ހިއްސާދާރެއް ކަމުގައިވާ އިމްރާން އަލީ އަކްބަރު ޖީވަންޖީ އަކީ 2016 ވަނަ އަހަރު ލީކްކޮށްލި މަޝްހޫރު ޕެނަމާ ޕޭޕާރސްގެ ތެރޭގައި ހިމެނޭ އޮފްޝޯރ ކުންފުންޏެއް ކަމުގައިވާ އެއަރލިންކް ވޯރލްޑްގެ ހިއްސާދާރު އަދި ޑައިރެކްޓަރެއްވެސް މެއެވެ. ޕެނެމާ ޕޭޕާރސްގައި ހިމެނީ އޮފްޝޯރ ކުންފުނިތަކަކީ ބޮޑެތި ޖަރީމާތައް ހިންގުމަށް ރަޖިސްޓްރީކޮށްފައިވާ ކުންފުނިތަކެއްކަން މި ޕޭޕަރުތައް ލީކުކުރި ޖަރުމަނުގެ ދެ ލޯޔަރުން ކަމުގައިވާ މޮސަކް އާއި ފޮންސެކާ ތުހުމަތު ކޮށްފައިވެއެވެ.\nމީގެ ތެރޭގައި މަނީ ލޯންޑަރ ކުރުމާއި، ޑްރަގް ޓްރެފިކް ކުރުންފަދަ ބޮޑެތި ޖަރީމާތައް ހިމެނެއެވެ. ޕެނަމާ ޕޭޕާރސްގެ ތެރޭގައި ހިމެނޭ ކުންފުންޏެއްގެ ހިއްސާދާރަކު ގެއްލުން ވަމުންދާ ފްލައިންގެ ސްކޫލެއް ރާއްޖޭގައި ހިންގުމުގައި މިހާ ވަރުގަދަޔަށް ފައި ހިއްޕާލައިގެން ހަރަކާތެރި ވަމުންދަނީ ކީއްވެބާއޭ ހިތަށް އަރައެވެ. އަދި ސްޓޭޓް މިނިސްޓަރ އަހުމަދު ޒުހައިރުގެ ކޮންޓްރޯލްގައި މިއޮންނަންޖެހެނީ ކީއްވެގެން ބާއޭ ސުވާލެއް ނުއުފެދޭތޯއެވެ.\nނެޓްފްލިކްސްގެ މަޝްހޫރު ސީރީޒްތަކުގެ ތެރޭގައި ހިމެނޭ ކޮލޮމްބިއަން ޑްރަގް ލޯޑް ޕަބްލޯ އެސްކޮބާ ފަދަ ނޫނީ މެކްސިކަން ޑްރަގްލޯޑް އެލްޗާޕޯ ފަދަ ސީރީޒްތައް ނޫނީ ޓޮމް ކުރޫޒްގެ އެމެރިކަން މޭޑް ބަލައިލުމުން ކޮންމެވެސް ދިމާލަކަށް މިކަން މިސްރާބު ޖަހާހެން ހިއެއް ނުވޭތޯއެވެ. މި ސީރީޒްތަކުގައި ކާމިޔާބު ކަމާއެކު ޑްރަގް ޓްރެފިކް ކުރަނީ އަމިއްލަ އެއަރޕޯޓާއި އަމިއްލަ މަތިންދާބޯޓުތަކުގައެވެ. ސްޓޭޓް މިނިސްޓަރ ޒުހައިރުގެ ދެބަފައިން ލެއިޝަރ ކާގޯގެ ނަމުގައި ކުންފުންޏެއް ރަޖިސްޓީކޮށް ފިޔަފާރި ކުރަމުން ދިއުމަކީވެސް އިއްތިފާގަކަށްވެދާނެއެވެ.\nކަށަވަރުކަމާއިއެކު އެނގޭ ކަމަކީ ބާރުގަދަ ފްލައިން ސްކޫލެއް ބޭރު ބަޔަކު އައިސް ރާއްޖޭގައި ހިންގައި، އެތައް ދަރިވަރުންގެ ޙައްޤުތަކަށް އަރައި ގަންނަމުންދާއިރު ފިޔަވަޅެއް ނޭޅޭނީ ގައުމު ފޮރުވިފައިވާ "ބާރުތަކެއް" އޮވެގެންނެވެ.\nއައްޑޫ ފްލައިން ސްކޫލުގެ ޓްރެއިނިން ހެޑްގެ ހުއްދަ ބާތިލް ކޮށްފި\nޖެނުއަރީ 12, 2021 11:40\nރައްޔިތުން ނިކުމެ ތިތަން ހަމައަކަށް އަޅުވާލަން ހިނގާ މި ސަރުކާރުން ކޮންމެ ކަމެއްގައިވެސް ހިންގަނީ ޖަރީމާ....\nޖެނުއަރީ 12, 2021 12:25\nވަރަށް ފުރިހަމަ ރިޕޯޓެއް، ނޫސްވެރިޔާވެސް އެހާމެ ހިތްވަރު ގަދަ\nޖެނުއަރީ 12, 2021 12:56\nޒީރޯ ޓޮލަރެންސް އެހެންނޫންތޯ؟\nޖެނުއަރީ 12, 2021 13:53\nއައްޑު ގަ ތިބީ ގަމާރުން..... އަމިލްޔަ އިސްތިހާރު ވެގެން އުޅޭ ގަމާރުން ތަކެއް..... މާމޮޅެތި ބަޔެއް އުޅޭ ކަމަ ވެގެން އިސްތިހާރު ކުރުން ނޫކަމެއް ވެޖެއް؟\nޖެނުއަރީ 12, 2021 14:01\nމިސްކޫލް އައްޑޫ އެއަރޕޯޓުގައި ގާއިމުކުރުމަށް މަގުފަހިކޮށްދީފައިވަނީ\n1 އައްޑޫއަށް ނިސްބަތްވާ ޓްރާންސްޕޯޓް މިނިސްޓްރީގެ ސްޓޭޓް މިނިސްޓަރ އަހުމަދު ޒުހައިރު 2އެމްޕީއެލްގެ މެނޭޖިންގ ޑިރެކްޓަރ އަހުމަދު ޝާހިދާއި\n3 ސިވިލްއޭވިއޭޝަންގެ ޗީފް އެގްޒެކެޓިވް ހުސައިން ޖަލީލެވެ.\nދެން ކިޔާދީބާލަ ގައުމުގެ ވައްކަމުން ސަލާމަށް ވާނެގޮތެއް\nކޮންމެ ބަޔަކުވެސް ވެރިކަމަށް އަންނަނީ ކޮންކަމެއް ކުރަންކަން ރައްޔިތުން ދެނެގަންނާކަށް ނުވޭތޯ\nޖެނުއަރީ 12, 2021 14:05\nސާބަހޭ ނޫސްވެރިޔާއަށް. ސަނާކިޔާ ނޫސްތަކުން މިވާހަކަ ނުލިޔާނެ\nޖެނުއަރީ 12, 2021 14:09\nމި ލި އުމުގަ އިވާ މަޢުލޫމާތު ސަ އްޚަ އެއ އް ނޫން. އެމްޕީ އެލްގަ އި އއަހުމަދު ޝާހިދު ކިޔާ މީހެ އް ދުވަހަކުވެސް ނޫޅޭ.\nޖެނުއަރީ 12, 2021 16:54\nތީބޮޑުވަގެއް. ހަދާ ބުހުތާން ދޮގު ބަލާބަލަ. ފްލައިން ސްކޫލުގެ ދަރިވަރުން އެބައުޅޭ ޓެކްސީ ދުއްވަންވެސް. މީ އެކުދިންގެ ހާލަކީވެސް. ކޯސް ނިމޭނީ ކޮންއިރަކުންބާ؟ ރައްޔިތުން ނިކުމެ ވަގުންތައް ހަނާ އަރުވާލަނިކޮށް ހުންނާނެ ރާކަނި މަސް ކެވިފަ\nޖެނުއަރީ 12, 2021 14:24\nކަ އުންސިލުވެސްދީ މޮޔަ އިންނަ އްވާނީ ތިހެން އަދިވެސް ޔާމީނަ އްބަވާ އޭރުން ހަ އްގުލިބޭނެ ތާހިރު ދިރި އުޅުންތީ\nޖެނުއަރީ 12, 2021 14:37\nރޯޔަލް ފްލައިއިންގ ސްކޫލްތަ\nޖެނުއަރީ 12, 2021 15:13\nވޭތިވެދިޔަ އެއްވެސް ސަރުކާރަކުން އައްޑޫ ރައްޔިތުންގެ ކުރިއެރުމަށް ފަރުވާލެއް ނުބަހައްޓާ ކަމަށް އަބަދާ އަބަދު އެސޓީގެ ވެރިން ތާއަބަދު ޝަކްވާކުރާ ކަމެއް ކޮށްދޭނީ ކިހިނެއް؟ ސަރުކާރަކުން މިފަދަ ފައިދާ ހުރި ކަމެއް ފަށާއިރަށް އެކަމެއް ހަލާކުކޮށްލާ އަމިއްލަ ފައިދާއަށް ޓަކައި ކޮރަޕްޝަނުގެ ހާއްޔަކަށް ހަދައިގެން މިތިބެނީ ހަމަ އައްޑޫގެ ރީނދޫ ލަޝްކަރެއް! ތިކަން މިސަރުކާރަކަށް ހަމައަކަށް ނޭޅުވޭނެ!!!\nޖެނުއަރީ 12, 2021 15:39\nޖީވަން ޖީ މެން އަހަރުމެން ދިވެހީންގެ ޒުވާން ދަރީންގެ މުސްތަޤްބަލްގެ ހުވަފެންތަ އް ފެނަށް ހަދާލި އަ ދީގެން ނުވާނެ ،😠\n. ވަގުތު ޓީމުން ހާދަބޮޑު ހެޔޮ ކަމެކޭ ތި ކޮށްދިނީ ، މީގެ އަޑީގަ ތިބީ ޖީވަން މެންކަން ފަޅާ އަރުވާލީ ،. އޭޝިޢަން އެރޯނޮޓިކްސް ޖަހައިގެން ޖީވަން މެން ހިންގާ ބޮޑު ޖަރީމާ އެ އއް މީ\nޖެނުއަރީ 12, 2021 15:42\n"ކޮންމެ ކުއްޖެއްގެ އަތުން 40 ހާސް އެމެރިކާ ޑޮލަރު" އޭ..؟! ސުބުޙާނަﷲ..! އެންމެ ގިނަވެގެން 18 މަސް ދުވަހުން ނިމޭނެކަމުގެ ޔަގީންކަން ދީގެން މަގޭ ދަރި ތިތަނަކަށް ވެއްދީ.4އަހަރު ވާން ކައިރިވެފަ ހުއްޓާ ކޯސް ނިމުނުއިރު ކޯސް ފީއަށް އެކަނިވެސް 58،000 ޑޮލަރު ދައްކަން ޖެހުނު. އެވެސް އެއް "ރޭޓިން" މަދުކޮށް. އަނެސްކާ އެޖަހަން އިތުރަށް 4،000 ޑޮލަރު ދައްކައިގެން ގޮސް 1 ހަފުތާއިން ނިންމަ ދޭނެކަމަށް ބުނެ ނިމުނީ3މަސް ދުވަހުން. އައްޑޫގަ ދަރި ބަހައްޓަން މަހަކު 10،000 ރުފިޔާ ވަރު ހޭދަކުރަން ޖެހުނު. ދަރީގެ ކޯސް ނިމުނު އިރު މުޅި ޢާއިލާ ބަނޑަށް ޖެހޭ ހިސާބުގަ މިތިބީ. ނުވިތާކަށް އަހަރު ވީއިރުވެސް ކޮވިޑާ ހެދި ދަރިއަށް ވަޒީފާއެއްވެސް އަދި ނުލިބޭ. ވިއްކާލާކަށް މާމަގެ ފައްޓަރު ބައެއްވެސް ނެތް..! ):\nޖެނުއަރީ 12, 2021 16:42\nޔާމީން ސަރުކާރު ދޯ. އުހުން ކުރީ ސަރުކާރު-- ދެން ހުރިހާ ކަމެއް ވަރިހަމަވީ\nޖެނުއަރީ 12, 2021 17:08\nއައްޑޫ މަރުމޯލުން ތިބޭނެ އަތްޖަހަން\nޖެނުއަރީ 12, 2021 17:32\nފާއިޒުގެ ކޮމެންޓަށް މަވެސް ތާއީދު\nޖެނުއަރީ 12, 2021 17:49\nއެބުނާހެން !!!!!! ގެއްލުންވާ ސްކޫލެއް ހިންގުމުގައި މިވެރިން މިވަރަށް ފައިވިއްދާފައި ވާކަމަކީ ހަމަ ސުވާލު އުފެދޭ ކަމެކެވެ. ދަރިވަރުން ފެލައިގެން ހިންގަނީ ހަމަ ގެއްލުމުގައި ތޯއެވެ.؟؟؟؟\nޖެނުއަރީ 12, 2021 18:36\nމިފެންނަނީ އަނދިރު ފަރާތެވެ. ސޯސަލް މީޑިޔާގަ ފޮރި ހިއްޕާލަން ވީ އެވެ.\nގަން ފެވްދޫ ހަޗާ\nޖެނުއަރީ 12, 2021 18:48\nތީ ޖީ ވަން ޖީ އިން ހިންގާ ޖަރީމާ އެކަޑަމީ އެއް ދޯ؟\nޖެނުއަރީ 12, 2021 19:11\nފުލައިން ސްކޫލް ކަންތަށްވެސް ހައްލުވާނީ ކައުންސިލްގެ ފުލް މެޖޯރިޓީ އެމް.ޑީ.ޕީއަށް ލިބިގެންކަން އައްޑޫ އުރިހާ ރައްޔިތުން ޤަބޫލުކުރާނެ. އަޅުގަނޑު މެންނަށް ވޯޓް އަޅާ ފޮށިތަށް ފުރާލައްވާ. ޕާޓީގެ ބޮޑުންނަށް އިނގޭ އައްޑޫ ރައްޔިތުން ވަރަށް ގަމާރު ވާނެކަން. ޝުކުރިއްޔާ\nޖެނުއަރީ 12, 2021 19:54\nވާރުގޭން ވާރުނަގަނީ ދެއްތޯ؟\nޖެނުއަރީ 12, 2021 20:37\nއައްޑުއަށް ދިމާވެފައިވާ އެންމެ ބޮޑު މައްސަލައަކީ ސީދާ އައްޑޫގެ ރައްޔިތުންގެ ތެރެއިން ބައެއްމީހުން އެމީހުންގެ އަމިއްލާޖީބު ބޮޑުކުރަން ނުވަތަ އެމީހުންގެ ބާރު ދަމަހައްޓަން އުޅެގެން ދިމާވެގެންއުޅޭ މައްސަލައެއް. އިހްލާސްތެރިކަމާއިއެކު ކުރިއެރުމާއި ތަރައްގީއާއި ފާގަތިކަން ހޯދުމަށް އައްޑޫގެ އެއްވެސް އިސްވެރިޔަކު ނުވިސްނާ. ދެމީހަކު އެއްވިޔަސް މިކިޔާ އެއްޗަކީ ގަންއިންޓަނޭޝަނަލް އެއަރޕޯޓް، ގަމަށް ބޮޑެތި ބޯޓުނުޖައްސައޭ، އައްޑުއަށް ބޮޑެތި އާގުބޯޓު ސީދާ ބޭރުން ނާދެޔޭ ކީއްކުރާ ބަނދަރެއްހެއްޔޭ ދެން މިކަހަވާހަކަތަކެއް.\nހަގީގަތަކީ ބޭރުން ބޮއިން 777 ގެ ފްލައިޓެއް ގަމަށް ޖެއްސިއަކަށް ފުރިހަމަކޮށް ހިދުމަތް ދެވޭކަށެއްނެތްކަން، އާގުބޯޓެއް އައްޑޫގެ ޕޯޓަށް އަޔަސް ރަނގަޅު ހިދުމަތެއް ނުދެވޭކަން. މިސާލަކަށް އިއްޔެރޭގައި އައްޑޫ އިންޓަނޭޝަނަލް ބަދަނރަށް އެއޮތީ ގާތްކޮށްފައި އިންޑިޔާއިން ކާގޯ ހިފައިގެން އައި އެސްޓީއޯގެ ބޯޓު. މުދާބޭލުމުގައި އެތަކެއް ތަކުލީފުތަކެއް އުފުލަން މުދަލުގެ ވެރިފަރާތަށް އެބަޖެހޭ. 24 ގަޑިއިރު ހަމަވެގެންދާއިރުވެސް ޖުމްލަ އަދަދު ސަތޭކަޓަނު ހަމަނުވާ ކަރާ، އަލުވި، ފިޔާ، ބިސް މިކަހަލަ އަވަހަށް ހަލާކުވާ މުދާކޮޅެއް އެއުޅެނީ ފާލަމަށް ގާތްކޮށްފައިވާ ބޯޓުން ޕޯޓަށް ނުބޭލިގެން. އިރުއޮއްސުމުން ކަނުއަނދިރީގައި. ދެން މިކަހަލަގޮތަކަށް ކަންކަން ކުރަން މިޖެހެނީ.\nއެހެންކަމުން ފުރަތަމަ ގެންނަންވީ އާގުބޯޓާއި ބޮއިން 777 އެއްނޫން، ފުރަތަމަ އައްޑޫގައި ޖެހެނީ މީހުން ތަމްރީނުކޮށް ތަންތަން ހިންގަން އިހްލާސްތެރި މީހުން ގެންނަން. އެމީހުންނަށް އެނގެން އެބަޖެހޭ ތިމަންނަމެން މިތަންތަނުގައި މިތިބީ ހިދުމަތް ހޯދަން އަންނަމީހުންނަށް ހިތުން ރުހުމުން ހިދުމަތް ދިނުމަތްކަމަށް. މީހުންނާއި ހިދުމަތް ރަނގަޅުކޮށްގެން ރަނގަޅު ތަރައްގީއާއި ކުރިއެރުން ލިބޭނީ.\nޖެނުއަރީ 13, 2021 01:19\nޔުނިވާސަލް /މަންޓާ އެއާ ގެ ސަންޖޭ މަނިކު އަކީވެސް ޕެނަމާ ޕޭޕާރސް ގަ ހިމެނޭ މީހެށް. ދެން ކޮބާ މައްސަލަ އަކީ؟\nޖެނުއަރީ 13, 2021 07:37\nޖުޒީ އެބުނީ ރަނގަޅަށް. ވާރުގޭން ވާރު ނަަގަނީ. އަބަދުވެސް ވާކަމެއް. ދިރާގުންވެސް އެވަރަށް ނެގި.\nޖެނުއަރީ 13, 2021 09:22\nތިޔަކަންކަމާ ބުއްޅަ ކޮފެރާ ނުސީދާނު އާއި ގުޅުން ވަރަށް ބުޑުކަމަށްފެނޭ. އަދި ކެނެރީގެ ނަޝީދު އައްޑުއަށް މާބޮޑެތި ކަންކަން ކޮށްދޭނެކަމަށް އެބުނާބުނުން ވެސް ތިޔަކަމާ ގުޅުން ވާނެ.\nޖެނުއަރީ 15, 2021 00:50\nއެމްޓީޑީސީ އަށް ކަމެއް ނުވެގެން އުޅެނީ ކީއްވެތޯވެސް އާޓިކަލެއްޖަހަން ވަގުތު ނޫހަށް ކެރޭނެތޯ؟ ރިސޯޓް ވިޔަފާރިން އާންމު ފަރުދުންނަށް އެންމެ ލޯލާރިއެއްވެސް ދޭން ބޭނުންނުވަނީ ކޮންބަޔަކު އަޑީގައި ތިބެގެންތޯ އެންމެނަށް އަންގާލަދެއްވާ؟ ސަރުކާރުތަށް އަދި ސިޔާސީ މީހުންތައް ކިހާވަރަކަށް ވިކުނީމަތޯ އަންގާލަދެއްވާ. އަދި އިތުރުކޮށްދެއްވާތި : މިރާއްޖޭގައި ހުރި ހުރިހާ ރިސޯޓެއް ސަރުކާރުން ހިންގާނެނަމަ ދައުލަތަށް ވަންނާނެ ފައިސާގެ މިންވަރުވެސް. ކޮންމެ ދިވެއްސަކަށް ކޮންމެ ކަމެއް ކުރާނެހާ ފައިސާތޯވެސް؟


ނޮވެންބަރު 2017އައްސަލާމު ޢަލައިކުމް\n30 ނޮވެންބަރު, 2017 އެއްވެސް ޚިޔާލެއް ހުށަހަޅާފައި ނެތް\nތައިރޮއިޑް ގްލޭންޑްގެ މަސައްކަތް އިތުރުވުން ތައިރޮއިޑް މަތިވުން ނުވަތަ ތައިރޮއިޑް ގްލޭންޑްގެ މަސައްކަތް ހަލުވިވެ އިތުރުވު(Hyperthyroidism)މަކީ ވަރަށް އާންމު ޞިއްހީ މައްސަލަ އެކެވެ. ތައިރޮއިޑް ގްލޭންޑް އަކީ ދަތްދޮޅިއަށްވުރެ ތިރިން ކަރުގެ ކުރިމަތި ފަރާތުގައި އިންނަ ގްލޭންޑް އެކެވެ. ހަށިގަނޑުގައި ހިނގާ ވަރަށް ގިނަ މަސައްކަތްތަކަށް އެހީތެރިވެދީ އަދި އެމަސައްކަތްތަކުގައި ބައިވެރިވާ ހޯރމޯންތައް (ތައިރޮކްސިން ހޯރމޯން އަދި ޓްރައިއަޔޯޑޯ ތައިރޮނީން ހޯރމޯން) މިގްލޭންޑް އިން އުފައްދައެވެ. ވުމާއެކު މިގްލޭންޑްގެ މަސައްކަތަށް ބުރޫއަރާ ކޮންމެ […]\nރަދީފު, ދިވެހި ބަސް\n28 ނޮވެންބަރު, 2017 އެއްވެސް ޚިޔާލެއް ހުށަހަޅާފައި ނެތް\n# ދިވެހި އިނގިރޭސި 1 ގެވެށިފަރުވާ Home-remedy2ރަތަނި Hemoglobin3ހެޔޮ ހެނދުނެއް! !Good morning4ބަނަފިނި haze5ދުންފިނި mist6ބޯދުންފިނި fog7ގަނޑުފިނި frost 8 ޝިކާޔަތު grievance9ތޫރަ bulletin 10 އެތެރެވެށި indoor 11 ބޭރުވެށި outdoor 12 ޖަގަހަ station 13 ނަރުހުންގެ ޖަގަހަ nurses station 14 ބަސް ޖަގަހަ bus station 15 ދާލަން/ބުރިޖު […]\n27 ނޮވެންބަރު, 2017 އެއްވެސް ޚިޔާލެއް ހުށަހަޅާފައި ނެތް\n25 ނޮވެންބަރު, 2017 އެއްވެސް ޚިޔާލެއް ހުށަހަޅާފައި ނެތް\nޢަރަބި އަކުރު ކިޔަމުން ކުލަޖައްސަމާ -1\n24 ނޮވެންބަރު, 2017 އެއްވެސް ޚިޔާލެއް ހުށަހަޅާފައި ނެތް\nޢަރަބި އަކުރު ކިޔަމުން ކުލަޖައްސަމާ -1 ކިޔާފައިވާ ޢަދަދު:\nލިޔުނީ: އުސްތާޛު ޢިޔާޒު ނަސީމް ޖުމްލަ އިސްމިއްޔާ ޖުމްލަ އިސްމިއްޔާއަކީ އިސްމަކުން ފެށޭ ޖުމްލައެވެ. ޖުމްލަ އިސްމިއްޔާގައި އެކުލެވިގެންވަނީ މައިގަނޑު2އެއްޗަކުންނެވެ. އެއީ:- 1. މުބްތަދާ އާއި 2. ޚަބަރެވެ. – މުބްތަދާ މަޢުރިފާ ވެއްޖެ ނަމަ އަންނާނީ ޖުމްލަ ފެށޭ ތަނަށެވެ. – މުބްތަދާ ނަކިރާ ވެއްޖެ ނަމަ އަންނާނީ ޚަބަރުގެ ފަހަތަށެވެ. – މުބްތަދާ އާއި ޚަބަރު ޖިންސާއި ޢަދަދުގައި އެއްގޮތްވާނެއެވެ. – މުބްތަދާގެ ފަހު އަކުރުގެ އިޢުރާބީ ޙާލަތަކީ ރަފްޢެވެ. – […]\nލިޔުނީ: އުސްތާޛު ޢިޔާޒު ނަސީމް އިޢުރާބުގެ މި ޙާލަތްތަކުގެ އަޞްލު ޢަލާމާތްތަކަކީ އުބުފިއްޔާއި، އަބަފިއްޔާއި، އިބިފިއްޔާއި، ސުކުން ކަމުގައި ވިޔަސް އަކުރުން ވެސް އިޢުރާބުގެ ޙާލަތު ދައްކައިދެއެވެ. މި ގޮތުން އިސްމުގެ އިޢުރާބުގެ ޢަލާމާތްތައް އަންނަ ގޮތަށް ރިޢާޔަތްކޮށް އިސްމު 8 ވައްތަރަކަށް ބަހައިލެވެއެވެ. އިސްމުގައި އަންނަ އިޢުރާބީ ޙާލަތު އަންގައިދޭ ޢަލާމާތްތައް 1. މުފްރަދު މުންޞަރިފު އިސްމު (ރަފްޢު = އުބުފިލި، ނަޞްބު = އަބަފިލި، ޖައްރު = އިބިފިލި) 2. މުފްރަދު ޣައިރު މުންޞަރިފު […]\n1234ކުރިޔަށް »


ޤައުމީ އިނާމަށް ނަން ހުށަހަޅަން ހުޅުވާލައިފި – DhiDaily\nޤައުމީ އިނާމަށް ނަން ހުށަހަޅަން ހުޅުވާލައިފި\nމި އަހަރުގެ ޤައުމީ އިނާމަށް ނަން ހުށަހެޅުމުގެ ފުރުޞަތު، ޤައުމީ އިނާމާބެހޭ ކޮމިޓީން މިއަދު ހުޅުވާލައިފިއެވެ.\nމައިގަނޑު 33 ދާއިރާއަކުން ޤައުމީ އިނާމު މިއަހަރު ދިނުމަށް ހަމަޖެހިފައިވެއެވެނެވެ. މި ދާއިރާތަކާއި ގުޅޭގޮތުން ސަރުކާރުގެ މިނިސްޓްރީތަކާއި އެހެނިހެން މުއައްސަސާތަކުގެ ޚިޔާލު މި އަހަރު ހޯއްދަވައި ގެންނަވަންޖެހޭ ބަދަލުތައް ޤައުމީ އިނާމާބެހޭ ކޮމިޓީން ވަނީ ގެންނަވާފައެވެ.\nޤައުމީ އިނާމަށް ނަން ހުށަހަޅާ ފޯމު އޮގަސްޓު މަހުގެ4ވާ އަންގާރަ ދުވަހުން ފެށިގެން އޮގަސްޓު މަހުގެ 13 ވާ ބުރާސްފަތި ދުވަހުގެ ނިޔަލަށް ހެނދުނު 8:00 އިން މެންދުރުފަހު 2:00 އާ ދެމެދު ހުށަހެޅޭނެއެވެ. ފޯމު ފޮނުވާނީ ރައީސުލްޖުމްހޫރިއްޔާގެ އޮފީހަށް،ޤައުމީ އިނާމާބެހޭ ކޮމިޓީއަށް އެޑްރެސް ކުރައްވާފައެވެ.\nކުރީ އަހަރުތަކެކޭ އެއްގޮތަށް މި އަހަރު ވެސް ޤައުމީ އިނާމަށް އެދި އަމިއްލަ ފަރާތްތަކުންނާއި ޤައުމީ އިނާމަށް އެހެން ފަރާތެއްގެ ނަން ހުށަހަޅުއްވަން ބޭނުންވާ ފަރާތްތަކަށާއި ކުންފުނި، ޖަމުޢިއްޔާ ޖަމާޢަތް ފަދަ ތަންތަނުންގެ އިތުރުން ސަރުކާރުގެ އިދާރާ މެދުވެރިނުވެ ނަން ހުށަހެޅޭގޮތަށް ވަނީ ހަމަޖައްސަވާފައެވެ. އަދި ސަރުކާރުގެ އިދާރާތަކުންނާއި، މިނިވަން މުއައްސަސާތަކުން ވެސް ޤައުމީ އިނާމަށް ނަން ހުށަހެޅޭނެއެވެ.


SunOnline: Raajje in UK ah ethere kuraa mahuge duty in lui hoadhan mashavaraa koffi\nރާއްޖެއިން ޔޫކޭއަށް އެތެރެކުރާ މަހުގެ ޑިއުޓީން ލުޔެއް ހޯދަން މަޝްވަރާކޮށްފި\nމުހައްމަދު އައުޒަމް 13 Nov 2019, 17:18\nފަރަހަނާޒް، ޔޫކޭ ފޮރިން އޮފީހުގެ ސްޓޭޓް މިނިސްޓަރާއެކު--- ފޮޓޯ: ފޮރިން މިނިސްޓްރީ\nރާއްޖެއިން އިނގިރޭސިވިލާތަށް އެތެރެކުރާ މަހުގެ ޑިއުޓީން ލުޔެއް ހޯދަން މަޝްވަރާކޮށްފިއެވެ.\nއެ މަޝްވަރާތައް ކުރިއަށް ގެންގޮސްފައިވަނީ އިނގިރޭސިވިލާތަށް ރާއްޖެއަށް ކަނޑައަޅުއްވާފައި ހުންނަވާ ސަފީރު ޑރ. ފަރަހަނާޒް ފައިސަލް އާއި ޔޫކޭ ފޮރިން އޮފީހުގެ ސްޓޭޓް މިނިސްޓަރު ދަ ލޯޑް އަހުމަދު އޮފް ވިމްބްލީޑަންއާއެކު ކުރެއްވި ބައްދަލުވުމުގެ ތެރެއިންއެވެ.\nއެގޮތުން އެ ބައްދަލުވުމުގައި ފަރަހަނާޒް ވަނީ ރާއްޖެއިން އިނގިރޭސިވިލާތަށް އެތެރެކުރާ މަހުން ޑިއުޓީ ނަގާ މައްސަލަ ސްޓޭޓް މިނިސްޓަރުގެ ސަމާލުކަމަށް ގެެނެސްފަ އެވެ. ރާއްޖެއިން އެކްސްޕޯޓްކުރާ މަހުން ޑިއުޓީ ނަގަނީ ޔޫރަޕިއަން ޔޫނިއަން (އީޔޫ)އިން ކަނޑައަޅާފައިވާ ގަވައިދުތަކުގެ ދަށުންނެވެ.\nއެ ބައްދަލުވުމުގައި ދެ ބޭފުޅުން ވަނީ އިނގިރޭސިވިލާތް އީޔޫއިން ވަކިވުމަށްފަހު ރާއްޖެއިން އެ ގައުމަށް އެތެރެ ކުރާ މަހަށް ޑިއުޓީގެ ލުއި ލިބޭނެ އެއްބަސްވުމެއް ގާއިމްކުރުމާ ގުޅޭގޮތުން މަޝްވަރާވެސް ކުރައްވައިފަ އެވެ.\nއެ ބައްދަލުވުމުގައި ދެ ބޭފުޅުން ވަނީ އެހެން ދާއިރާތަކުން ވެސް ދެގައުމުގެ ހާރިޖީ ގުޅުން ބަދަހިކުރުމާ ގުޅޭގޮތުން ވެސް މަޝްވަރާކުރައްވައިފަ އެވެ. އޭގެ އިތުރުން މޫސުމަށް އަންނަ ބަދަލާއި އަދި ތަރައްގީވަމުން އަންނަ ކުދި ޖަޒީރާ ގައުމުތަށް އެކުލެވޭ ގޮތަށް ހިމެނޭ ސީއޯޕީ 2020 ކޮންފަރެންސްއާ ގުޅޭ ގޮތުން ވެސް މަޝްވަރާކުރައްވައިފަ އެވެ.\nއޭގެ އިތުރުން ރާއްޖެއިން ކޮމަންވެލްތާ އަލުން ގުޅުމަށް ޔޫކޭއިން ވެދެއްވި އެހީއަށްވެސް ފަރަހަނާޒް ވަނީ ޝުކުރުއަދާކުރައްވައިފަ އެވެ.\nއެ ބައްދަލުވުމުގައި، ކައުންޓާ ޓެރެރިޒަމްއާއި ޑިމޮކްރަސީގެ އުސޫލުތައް ނެގެހެއްޓުމާ ބެހޭގޮތުންވެސް ދެ ބޭފުޅުން ވަނީ މަޝްވަރާކުރައްވައިފަ އެވެ.\nއާމިރު ޚާންގެ "ލާލް ސިންގް ޗައްޑާ" ރިލީޒްކުރުން ފަސްކޮށްފި\nއަކްޝޭގެ "ބައްޗަން ޕާންޑޭ" އަންނަ އަހަރަށް ފަސްކޮށްފި\nޔޫކޭއަށް އެތެރެކުރާ މަހުގެ ޑިއުޓީން ލުޔެއް ހޯދަން މަޝްވަރާ


Israel ge hamalaathah huhtaalan raajjein govaalaifi\nއިޒްރޭލުން ފަލަސްތީންގެ ގާޒާގެ އިމާރާތްތަކަށް ބޮން އަޅައި ބިމާ ހަމަކޮށްލަނީ\nދިވެހި ސަރުކާރުގެ ފަރާތުން ފޮރިން މިނިސްޓަރު އަބްދުﷲ ޝާހިދު މިކަމަށް ގޮވާލެއްވީ އޯގަނައިޒޭޝަން އޮފް އިސްލާމިކް ކޯޕަރޭޝަން (އޯއައިސީ)ގެ އެގްޒެކެޓިވް ކޮމިޓީގެ ޚާރިޖީ ވަޒީރުންގެ ފެންވަރުގައި ބޭއްވި އެކްސްޓްރާއޯޑިނަރީ ވާޗުއަލް ބައްދަލުވުމުގައި މިއަދު ބައިވެރިވެވަޑައިގެން ދެއްކެވި ވާހަކަފުޅުގަ އެވެ.\nޝާހިދު ވިދާޅުވީ މެދުއިރުމަތީގެ ސުލްހަށް އޮތް ހަމައެކަނި ހައްލަކީ 1967 ވަނަ އަހަރު ބައިނަލްއަގްވާމީ ގޮތުން އެއްބަސްވެވިފައިވާ ސަރަހައްދީ އިންތަކުގެ މައްޗަށް އެކަށައެޅޭ ފަލަސްތީނާއި އިޒްރޭލުގެ މިނިވަން ވަކި ދެ ދައުލަތް ގާއިމުކުރުން ކަމަށެވެ. އަދި ފަލަސްތީނުގެ މިނިވަން ދައުލަތުގެ ވެރިރަށަކީ އިރުމަތީ ގުދުސް ކަމަށް ރާއްޖެއިން ބަލައިގަންނަ ކަމަަށްވެސް ވިދާޅުވެފައިވެ އެވެ.\nއޯއައިސީގެ ބައްދަލުވުން ނިންމާލާފައިވަނީ ހަމަލާ ދިނުން ހުއްޓާލުމަށް ގޮވާލާ އަދި އިޒްރޭލުން ބައިނަލްއަގްވާމީ ގާނޫނުތަކާ ޚިލާފުވެފައިވާތީ އެކަން ކުށްވެރިކޮށް ބަޔާނެއް އެކުލަވާލުމަށްފަހު އެވެ.\nއޯއައިސީގެ މެންބަރުންގެ ގޮތުގައި 57 ގައުމު ހިމެނޭއިރު އެޖަމާއަތުން ވެސް ގެންދަނީ އިޒްރޭލާއި ފަލަސްތީންގެ މައްސަލަ އަށް އޮތް ހައްލަކީ މިނިވަން ދެ ދައުލަތް ގާއިމުކުރުން ކަމަށް ބުނަމުންނެވެ. ނަމަވެސް ފަލަސްތީންގެ ހައްގުގައި އޯއައިސީއަށް އެކަށީގެންވާ މަސައްކަތްތަކެއް ނުކުރެވޭ ކަމަށް ބުނެ އެތައް މުސްލިމުންނެއް ދަނީ އޯއައިސީ އަށް ފާޑު ކިޔަމުންނެެވެ.\nއިޒްރޭލުގެ 130،000 މީހުން ޔޫއޭއީއަށް ޒިޔާރަތްކޮށްފި


Bappi Lehri aai eynaage "ran" loabi!\nއިއްޔެ މި ދުނިޔެއާ ވަކިވެފައިވާ އިންޑީޔާގެ ކުޅަދާނަ މިއުޒިކް ޑައިރެކްޓަރު އަދި ލަވަކިޔުންތެރިޔާ ބައްޕީ ލެހެރީގެ ރީތި ލަވަތަކާއި އެއްވަރަށް އޭނާގެ ރަނުގެ ގަހަނާ ދެކެ ވާ ލޯބި ވެސް މަޝްހޫރެވެ. ސަބަބަކީ ބައްޕީ އަކީ އަބަދުވެސް އޭނާ އެ އަޅާ ހެދުމަކާއެކު ގިނަ އަދަދެއްގެ ރަން ގަހަނާތައް ބޭނުންކުރާ މީހަކަށް ވާތީ އެވެ.\nބައްޕީ ފެންނައިރު އެންމެ ފުރަތަމަ ވެސް މީހުން އަޅައިގަންނާނީ އޭނާ އަޅާފައި ހުންނަ ބޮޑެތި ފަލަ ރަން ފަށްތަކާއި ލޮކެޓު ތަކުގަ އެވެ. އެ އެއްޗެތި ނާޅާ ހުއްޓާ އެއްގޮތަކަށް ވެސް ބައްޕީއެއް ނުފެންނާނެ އެވެ.\nބައެއް މީހުން އޭނާއަށް މިކަމާ ވަރަށް މަލާމާތްވެސް ކުރެ އެވެ. ނަމަވެސް މީހުންގެ މަލާމާތަކަށް ބައްޕީ މާ ބޮޑަކަށް ސަމާލުކަމެއް ނުދެ އެވެ. މަޖަލަކަށް ހަދާލާފައި އޭނާ އެ މަލާމާތް އޮއްބާލަ އެވެ.\nބައްޕީ ރަނުގެ ގަހަނާ އަޅަން ދެވި ހިފި ގޮތް އެނގޭ ހެއްޔެވެ؟ އޭނާ މިކަމަށް ދެވިހިފީ އެމެރިކާގެ ރޮކް-ސްޓާ އެލްވިސް ޕްރެސްލީ މިގޮތަށް ރަނުގެ ގަހަނާތައް އަޅާތަން ފެނިގެން އޭނާ ކޮޕީކުރަން ކުރި މަސައްކަތުންނެވެ.\nއެލްވިސް ޕްރެސްލީގެ ރަން ޒަމާނުގައި ހޮލީވުޑްގައި އޭނާ މި ރަނުގެ ގަހަނާތައް ވަރަށް މަޝްހޫރު ވެފައި ވެއެވެ.\n"އަހަންނަކީ އެލްވިސް ޕްރެސްލީގެ ވަރަށް ވަރަށް ބޮޑު ފޭނެއް. އަދި އޭނާ ވަރަށް ބޯޑަށް ފޮލޯ ކުރަން. އަހަރެން އެންމެ ކުރިން ވެސް ހިތަށް އަރާ ލަވަކިޔުމުގެ ރޮނގުން އަހަންނަށް ރަނގަޅު މަގާމަކަށް ދެވިއްޖިއްޔާ އެލްވިސް ހޯދި ކަހަލަ ތަފާތު އިމޭޖެއް ހޯދާނަމޭ. އެހެންވެ އަހަރެން "ރަނުގެ" އިމޭޖެއް ގާއިމްކުރީ،" ބައްޕީގެ ތަންކޮޅެއް ކުރީގެ އިންޓަވިއު އެއްގައި ބުނެފައި ވެއެވެ.\nރަން އަޅަން ފެށުނުގޮތް ކިޔައިދެމުން ބައްޕީ ބުނި ގޮތުގައި އޭނާގެ ފުރަތަމަ ބްލޮކްބަސްޓާ އަކަށް "ޒަޚްމީ" ވުމުން އޭނާގެ މަންމަ ބޮޑު ލޮކެޓެއް ލާފައި އިން ރަން ފަށެއް އޭނާއަށް ހަދިޔާއަކަށް ދިނެވެ. އަދި މަންމަ އެ ފަށް އޭނާގެ ކަރުގައި އަޅުވާފައި މި ފަށުގެ ސަބަބުން އޭނާއަށް ނަސީބު ގޮތްތައް މެދުވެރިވާނެކަމަށް ބުންޏެވެ.\nއޭގެ ފަހުން އޭނާއަށް ލިބުނު ކޮންމެ ބޮޑު ކާމިޔާބަކާއެކު އޭނާގެ ކަރަށް ރަން ފަށްތައް އިތުރުވަމުން ދިޔަ އެވެ. ސަބަބަކީ އޭގެން ކޮންމެ ކާމިޔާބަކާއެކު އާއިލާގެ މީހުން އޭނާއަށް ރަން ހަދިޔާ ކުރަމުން ދިޔައިމަ އެވެ.\n"މަންމަ މަރުވި ފަހުން ރަން ފަށެއް ހަދިޔާކުރީ އަންހެނުން ޗިތުރާ. އޭނަ ދިން ފަށުގައި ވެސް ވަރަށް ވަރުގަދަ ލޮކެޓެއް އިން. އެއީ 1977 ގައި އަހަރެންގެ އުފަން ދުވަސް ފާހަގަ ކުރިއިރު އަންހެނުން ދިން ފަށެއް. އޭގެ ފަހުން އަހަރެންގެ ކޮންމެ ފިލްމަކަށް ލިބޭ ކާމިޔާބަކާއެކު ފަށެއް އިތުރުވަމުން ދިޔައީ،" ބައްޕީ ބުނެފައި ވެއެވެ.\nމައިކަލް ޖެކްސަން އިންޑިޔަ އަށް ކުރި ދަތުރެއްގައި ވެސް ބައްޕީގެ ކަރުގައި އޮތް ފަށެއް ވަރަށް ރީތިވެގެން އުޅުނުކަމަށް ބައްޕީ ބުންޏެވެ. އަދި ބައްޕީ "ޑިސްކޯ ޑާންސާ"އަށް މިއުޒިކް ތައްޔާރުކޮށްދިން "ޖިމީ ޖިމީ" ވެސް މައިކަލް ޖެކްސަން އަށް ވަރަށް ކަމުދިޔަ ކަމަށް ބައްޕީ ބުންޏެވެ.\n"މައިކަލް އަހަރެން ކައިރީ އެ ދަތުރުގައި އެހި ތިޔައީ ކޮމްޕޯޒާ އެއްހޭ. އަހަރެން ބުނިން އާނއެކޭ 'ޑިސްކޯ ޑާންސާ"ގެ މިއުޒިކް ތައްޔާރުކުރީ މަށޭ. ބުނީމަ ބުނި އެހެން ހެއްޔޭ؟ މަށަށް 'ޖިމީ ޖިމ' އެ ލަވަ ވަރަށް ރީއްޗޭ،" ބައްޕީ ކިޔައިދީފައި ވެއެވެ.


ރަތް ރީނދޫ މަސް - ވިކިޕީޑިއާ\nރަތް ރީނދޫ މަސް\nރަތް ރީނދޫމަސް (ސައިންޓިފިކް ނަން: Lutjanus boutton)ނުވަތަ (އިނގިރޭސި ބަހުން: Moluccan snapper) އަކީ ރާއްޖޭގެ ފަރުފަޅުތަކުގައި ވަަރަށް މަދުން އުޅޭ މަހެކެވެ. މިމަސް ދިވެހި މަސްވެރިން ބާނާފައި ހުއްޓައި އަދި އެއްގޮތަކަށް ވެސް ފެނިފައެއް ނެތެވެ. މިމަހުގެ ފުރަތަމަ ރިކޯޑެއް ރާއްޖޭގައި ކުރެވިފައިވަނީ 23 ނޮވެމްބަރ 1987 ގައި މާލެ އަތޮޅު ހިންމިޔާ ފަރު ކައިރީގައި 150 މީޓަރާއި 200 މީޓަރާއި ދެމެދުގެ ފުންމިނުގައި ލޭނު އަޅައިގެން ހިފި މަސްތަކުގެ ތެރޭގައި ހިމެނުނު މީގެ ދެމަހެވެ. މިއީ ދުނިޔޭގެ މަސްވެރިކަމާ ބެހޭ އިދާރާތަކުން މިސަރަހައްދުގައި ނޫޅޭކަމަށް ބަލާފައިވާ މަހެކެވެ. ވުމާއެކު މިއީ އިންޑިޔާ ކަނޑުގެ ދިވެހިރާއްޖެ ހިމެނޭ ސަރަހައްދުން މިމަސް ފެނުނުކަމަށް ރިކޯޑް ކުރެވުނު ފުރަތަމަ ފަހަރުއެވެ.\nމިމަހަށް ރަތް ރީނދޫމަސް ކިޔާފައިވަނީ މަހުގެ ޢާންމު ބައްޓަން ރީނދޫމަސް އާއި އެެއްގޮތްކަމުންނާއި، މަހުގެ ކުލައަކީ ރަތްކުލަ ކަމަށްވެފައި، މިމަސް އެންމެ ފަސޭހައިން ދެނެގަނެވޭނީ މިދެކުލަ ގުޅުވައިގެން ނަންދިނުމުން ކަމަށް ފެންނާތީ އެވެ. ކެއުމަށް ރަގަޅު މިމަސް އެންމެ ބޮޑުވާކަމަށްވަނީ 30 ސމ އަށެވެ. މަހުގެ ޢާންމު ކާނާއަކީ ކުދިމަހާއި ކަކުންޏާއި ޑިނގާއެވެ.\nމަހުގެ ބުރަކަށިމައްޗާއި، ދެއަރިމަތީގެ ކުލައަކީ ރަތްކުލަ ނުވަތަ ގަދަ ފިޔާތޮށި ކުލައެވެ. ބަނޑުދަށް ފަރާތް ހުންނަނީ ހުދުކުލައިގައެވެ. މަހުގެ ދެއަރިމަތީގައި ދިގަށް ރީނދޫ ކުލައިގެ 10 ނުވަތަ 12 ރޮނގު ހުރެއެވެ. ކޮތަރިތައް ހުންނަނީ ވެސް ރީނދޫ ކުލައެއްގައެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 26 ޖޫން 2008، 14:06 ގައެވެ.


Aamu Sitee: Rashun Beyrugai Masahkai Kuraa Principalwdx Nikamethi Vanee!?\nއެޑިއުކޭޝަން މިނިސްޓަރ އާއިޝަތު އަލީ، އަދި ރައީސް ސާލިހް\nއާންމު ސިޓީ: ރަށުން ބޭރުގައި މަސައްކަތް ކުރާ ޕްރިންސްޕަލުން ނިކަމެތި\n20 ޖޫން 2022 - 16:25:45\nދިވެހިރާއްޖޭގެ އިއްޒަތްތެރި ރައީސުލް ޖުމްހޫރިއްޔާއަށް' ވެދުން ސަލާމަށް ފަހު ދަންނަވަމެވެ.\nދިވެހި ރާއްޖޭގެ ތައުލީމު އަތޮޅު ތެރެއަށް ފެތުރިގެން ދިޔައިރު ތައުލީމީ ދާއިރާ އަކީ ވަރަށް ޤަދަރުވެރި އަބުރުވެރި ދާއިރާއެކެވެ. އެއަގު ހިފެހެއްޓަމުން ދިޔައިރު އެ ގަދަރު ހިފެހެއްވުމަށް ސަރުކާރުން ވަރަށް ބޮޑު ބާރެއް އަޅުއްވަމުން ގެންދަވާފައިވެ އެވެ. ތައުލީމީ ދާއިރާގެ މީހުންގެ އަގު ނުވެއްޓޭނޭހެން ގިނަކަންތައްތަކެއް ކުރައްވާ އެފަރާތްތަކުގެ އަބުރުވެރިކަން ދަމަހައްޓަވަންވެސް ސަރުކާރުން ރައްޔިތުންނަށް އެއްބާރުލުން ދެއްވިއެވެ. އެގޮތުން ފާހަގަ ކުރެވޭ އެއްކަމެއް މަނިކުފާނަށް ހުށަހަޅާލަން ގަސްދު ކުރަމެވެ.\nއަތޮޅުތަކުގައި ތައުލީމީ ފެންވަރު ރަނގަޅުކޮށް ކުރިއެރުވުމަށްޓަކައި 1978ގައި އިނގިރޭސި ވިލާތުން ހެޑްމާސްޓަރުން ތަމްރީނު ކުރެވުނެވެ. އެފަރާތްތަށް ފޮނުއްވެވީ އަތޮޅު މަރުކަޒުތަކަށެވެ. މިމަރުކަޒުތަކުގައި އެބޭފުޅުންނަށް އެކޮމެޑޭޝަން ހަމަޖެހިފައި ހުއްޓެވެ. ސްކޫލުން މަސައްކަތު މީހަކު ދީފައި ހުރެއެވެ. މީ ސީދާ ހެޑްމާސްޓަރު ގެއަށް ކަނޑަ އަޅާ ފައި ހުންނަ މީހެކެވެ. ކޮންމެ އަހަރަކު ޗުއްޓީގައި އަމިއްލަ ވަޒަނަށް ދިއުމަށް ސަރުކާރުން ދަތުރު ޚަރަދު ދެއްވައެވެ. މިބީދައިން 1985ގައި ސަރުކާރުގެ ސްކޫލްތަކަށާއި ބައެއް އަމިއްލަ ސްކޫލްތަކަށް ހެޑްމާސްޓަރުން ފޮނުއްވުނެވެ. 2005ވަނަ އަހަރު ރައްޔިތުންގެ ސްކޫލްތައް ސަރުކާރުގެ ސްކޫލް ތަކަށް ބަދަލު ކުރެވުނެވެ. މިދުވަސް ތަކުގައި ސްކޫލް ގޯތިތެރޭގައި އެކޮމެޑޭޝަން ހަމަޖެހިފައި ނެތް ސްކޫލްތަކަށް ފޮނުވުނު ހެޑްމާސްޓަރުންނާއި ޕްރިންސިޕަލުންނަށް ގެ ކުއްޔަށް ހއްިޕަވައި ހުރިހާ ޚިދުމަތްތަކެއް ސަރުކާރުން ފޯރުކޮށް ދެއްވެވިއެވެ.\nމީގެ 44 އަހަރު ކުރިން 1978އިން ފެށިގެން ސަރުކާރުން ހަމަޖައްސަވާފައި ހުރި މަސައްކަތު މީހާ 2011 ވަނަ އަހަރު ވަނީ ހުއްޓަވާލައްވަވާފައެވެ.\nމިއީ ޕްރިންސިޕަލުން ނިކަމެތިވެގެން ދިޔަ ކަމެކެވެ. ހެނދުނު 6:45ގައި ގިނަ ސްކޫލްތަށް ފެށޭއިރު ޕްރިންސިޕަލް ހެނދުނު 06:00 ނުވަތަ 06:30އަށް ލަސްވެގެ ސްކޫލްއަށް ދެއެވެ. އަދި ދެން ގެއަށް ދެވެނީ މެންދުރު އަސްރު ނަމާދުގަޑިއަށް ނުވަތަ އެއަށްވުރެ ލަސްވާފަހުންނެވެ. ގެއަށް އައިސް އުޅެލުމަށް ލިބެނީ ކުޑަ ވަގުތު ކޮޅެކެވެ. ގިނަ ސްކޫލް ތަކަކީ2ދަނފަޅިއަށް ހިންގާ ސްކޫލް ތަކެވެ. އެއް ދަންފަޅިއަށް ހިންގި ކަމުގައި ވިޔަސް މެންދުރުފަހު ރޭވިފައި ހުންނަ ހަރަކާތްތަކަށް ހަވީރު ދާންޖެހޭނެ އެވެ. ގެއަށް އައިސް ލިބޭ ވަގުތު ކޮޅުގައި މެންދުރަށް ކައްކާ ކައި ތަށިތަށް ނަގާ ގޭތެރެ ސާފުކޮށް ހަދަން ޖެހެނީ ޕްރިންސިޕަލް އަމިއްލައަށެވެ. ހުރިހާ ޕްރިންސިޕަލުންނަކީ އާއިލާއާއެކު މިދަތުރު ކުރެވޭ ބައެެއްނޫނެވެ. ބަލަންޖެހޭ މުސްކުޅި މައިންބަފައިންނާއި ކުޑަކުޑަ ކުދިން ތިބުމުގެ ސަބަބުންނެވެ. މިއީ ޖިންސުގެ ތަފާތެއް ނެތި ދަންނަވާ ވާހަކައެކެވެ. މިއީ ނިކަމެތި ކަމެކެވެ.\nޕްރިންސިޕަލްގެ ގެ ހަޑިމުޑުދާރުކޮށް ހުރުމަކީ އެއްވެސް މީހަކަށް ބަލައި ގަނެވޭނެ ކަމެއްނޫންކަން މަނިކުފާނު ޤަބޫލު ކުރއްވާނެ ކަމާމެދަކު ޝައްކެއް ނުކުރަމެވެ. 2020ވަނަ އަހަރު މި އެކޮމެޑޭޝަން އަށް ވެސް ބަދަލު ތަކެއް އައެވެ. ބައެއް ރަށްރަށުން ގެ ލިބެނީ ވަރަށް އަގު ބޮޑުކޮށެވެ. އެހެން ކަމުން އެޑިއުކޭޝަނުން ޕްރިންސިޕަލުންނަށް އިތުރު ގޮތްތަކެއް ދައްކައިދިނެވެ. އެއީ 9000ރުފިޔާގެ އެލަވަންްސް ނުވަތަ ގެ އެޑިއުކޭޝަން އިން ކުއްޔަށް ހިޕަވައި ދެއްވުމެވެ. މިގޮތުން އަގުބޮޑުކޮށް ގެ ކުއްޔަށް ދޫކުރާ ރަށްރަށުގެ ތިއްބެވި ޕްރިންސިޕަލުން ނިންމެވީ އެޑިއުކޭޝަން އިން ގެ ކުއްޔަށް ހިއްޕަވައި ދެއްވުމަށެވެ. ބައެއްރަށްރަށުން ޕްރިންސިޕަލް އަމިއްލައަށް ކުއްޔަށް ހިފާނަމަ 9000ރުފިޔާ އަށް ވުރެ ކުޑަ އަގެއްގައި ގެ ލިބޭ ނަމަ އެ ޕްރިންސިޕަލުން ހޯއްދެވީ 9000 ރުފިޔާ އެވެ، އެއީ ކަރަންޓް ބިލް ދެއްކުމާއި ބައެއް ކުދި ކުދި ކަންތަށްތަށް ކޮށްލުމަށް މަސައްކަތު މީހެއްގެ އެހީތެރިކަން ހޯދުމުގެ ބޭނުމުގައެވެ. 9000ރުފިޔާ ދެއްވުމުގައިވެސް ހެދުނު ޤަވާއި އެކިފަހަރު އެކިގޮތްގޮތަށް ބަދަލު ކުރައްވަވާ ވަކި ބަޔަކަށް މަންފާ ލިބޭނޭގޮތަށް ޤަވާއިދު ބަދަލު ކުރެއްވެވިކަން ފާހަގަ ކުރެވެ އެވެ.\nމިހާރު އާ ފްރޭމް ވާކްގެ ދަށުން ޕްރިންސިޕލުންގެ ތެރެއިން ރަށުން ބޭރުގައި ތިބެ ބޮޑެތި ގުރުބާނީތަކެއް ވެލައްވަވާ ޕްރިންސިޕަލުންނަށް މިވަނީ ވަރަށް ބޮޑަށް ބޭއިންސާފް ވެވަޑައިގެންފައެވެ. ރަށުގައި މަސައްކަތްކުރާ ޕްރިންސިޕަލް އަށް 30ހާސް ލިބޭއިރު އޭނާ ގެއަށް ގެންދަނީ އެ ޕަކޭޖް އެއްކޮށެވެ. ރަށުން ބޭރުގައި މަސައްކަތް ކުރާ ޕްރިންސިޕަލް ހުންނާނެ ގެ ކުއްޔަށް ހިފާ ކަރަންޓް ބިލް ދައްކާ މަސައްކަތު މީހާ ހޯދާ ހަދަން ވެސް މިޖެހެނީ ހަމަ އެ މުސާރައިންނެވެ.\nމީގެ ސަބަބުން ގެއަށް ގެންދަން އެފަރާތްތަކަށް ލިބޭ އެއްޗެއްވަނީ ކުރިން ލިބޭ އާމްދަނީ އަށްވުރެ ކުޑަވެފައެވެ. ކުރިން 20،000ގެއަށް ގެންދިޔަ ފަރާތްތަކުން މިހާރު 19،000 ނުވަތަ 18،000ނޫނީ އެއަށް ވުރެ ވެސް ކުޑަވެފައެވެ. މިވަގުތު ސަރުކާރުން ގެ ހިއްޕަވާފައިވާ ފަރާތްތަކުގެ އެގްރިމެންޓްތައް ކުރިއަށް ގެންދެވުނު ކަމުގައިވިޔަސް 9000ރުފިޔާ ލިބިގެން ހުރިހާ ކަމެއް ހަމަޖެއްސި ޕްރިންސިޕަލުންނަށް ވަރަށް ބޮޑަށް ގެއްލުންވާ ވާހަކަ ދަންނަވަމެވެ.\nރަށުގަ ހުންނަ މީހާ ދައްކާނީ އެއް ކަރަންޓް ބިލެވެ. ރަށުން ބޭރުގައި ހުންނަ މީހާ ދެ ކަރަންޓް ބިލް ދައްކައެވެ. ރަށުގަ ހުންނަ މީހާ ކާނީ ގޭގަ އެންމެންނަށް އެކުގައި ކައްކާ ކާބޯތަކެއްޗެވެ. ރަށުން ބޭރުގައި ހުންނަ މީހާ ހުރިހާ ކަމެއްގައި ވެސް ދެ ޚަރަދު ކުރަން ޖެހެ އެވެ. ވީއިރު ރަށުގައި ހުންނަ މީހާއަށްވުރެ ނުރައްކަލުގައި، އާއިލާ އާއި ދުރުގައި ދާއިރާއަށް ބޮޑެތި ޤުރުބާނީ ވާ މިހާއަށް މިގޮތަށް ހެއްދެވުމުން ވަރަށް ހިތާމަ ކުރާ ވާހަކަ ދަންނަވަމެވެ. މިއީ ވަރަށް ބޮޑު ބޭ އިިންސާފެކެވެ. މީގެ ތެރޭގައި ސިސްޓަމް ދެކެ ލޯބިވާ ވަރަށް ގިނަ ދުވަސްވީ މީހުން ތިބިކަންވެސް ފާހަގަ ކުރަމެވެ.\nއަދި 2020ވަނަ އަހަރުން ފެށިގެން އަހަރީ ޗުއްޓީގެ ދަތުރު ވަނީ ކަނޑުއްވާ ލައްވަވާފައެވެ. ބިދޭސީ ޓީޗަރުންނަށާއި ބިދޭސީ ޕްރިންސިޕަލުންނަށް ދަތުރު ޚަރަދު ދެއްވަ އެވެ. މިކަމަށް އެދިއްޖެ ނަމަ ޖަވާބަކީ މިހާރު ދޭގޮތަށް ހަމަޖެހިފައި ނުވާކަމަށާއި ރަށުން ބޭރަށް ދިޔައީ އަމިއްލައަށް އެދިގެން ކަމަށެވެ. ބިދޭސީ މިހާ އަހަރަކަށް ކޮންޓްރެކްޓް ކުރެވުނު ކަމުގައި ވިޔަސް އޭނަ ވެސް އަންނަނީ އެދިގެންނެވެ. ރާއްޖޭގެ އުތުރުގެ ރަށެއްގެ މީހަކު ދެކުނުގައި ހުރި ނަމަ ރަށާ ހަމައަށް ދާން ޓިކެޓްގެ އަގު އިންޑިއާއަށް ދިއުމަށްވުރެ ބޮޑެވެ. ހިތާމަ ކުރަމެވެ.\nއިއްޒަތްތެރި މަނިކުފާނު މުސާރަ ބޮޑުކުރެއްވެވި މަގްސަދު ހާސިލު ނުވާވާހަކަ ދަންނަވަމެވެ. ރަށުން ބޭރުގައި މަސައްކަތް ކުރާ ހުރިހާ ޕްރިންސިޕަލުން ތިއްބެވީ ހިތްހަމަނުޖެހުމާއެކު ކަންބޮޑުވުމެއްގައެވެ. ހިތާމަވެރިވެ މޯޅިވެފައެވެ. ބައެއްބޭފުޅުންނަކީ ދެން އިތުރު އެހެން ދިމާލަކަށް ދާން ބޭނުން ވިޔަސް ނުދެވޭހާ ގިނަދުވަސް ދާއިރާގައި ތިބެފައިވާ މީހުންނެވެ. ނަމަވެސް ހިތާމައާއި އެކު ހިތުން ރޯލަރޯލައެވެ.\nމިކަމުގައި މަނިކުފާނުގެ ދީލަތި އިންސާފަށް އެދެމެވެ. ހަމަހަމަ ކަމާއި އިންސާފަކީ ރައްޔިތެއްގެ މެދުގައި އޮންނަންޖެހޭ އެންމެ މުހިއްމު އެއްރުކުނެވެ. މިނސްޓްރީން ވިދާޅުވަނީ މިހާރު ހުރިހާ އެންމެންގެ މުސާރައިގައިވަނީ އެކޮމެޑޭޝަން ހިމަނާފައި ކަމަށެވެ. ނަމަވެސް ރަށުގައި ހުންނަ މީއާއި ރަށުން ބޭރުގައި ހުންނަ މީހާގެ ފަރަގު މިހާބޮޑުވުން ހިންގައިމުތޯ ސުވާލުކޮށްލާހިއްވެއެވެ.\nއަދި ދަންނަވަމެވެ، ރާއްޖޭގެ ބައެއް ސްކޫލްތަކުގެ ޕްރިންސިޕަލުންނަށް ސަރުކާރުން ވަރަށް ކުޑަ އަގެއްގައި އެޕާޓްމެންޓް ދެއްވާފައިވާކަން ވެސް މިފުރުސަތުގައި ފާހަގަ ކުރަމުން ސަރުކާރުގެ ހުރިހާ މުއައްޒަފުންނަށް ވެސް ވަޒީފާއާ ގުޅިގެން ރަސްމީ މަސައްކަތުގައި ރަށުން ބޭރުގައި އުޅޭހާ ދުވަހަކު އެކޮމެޑޭޝަން އާއި ކޮއްތު ދެއްވައެވެ. މިއުސޫލް ސަރުކާރާއި އަމިއްލަ ކުންފުނިތަކުގައި އޮތްކަންވެސް ފާހަގަ ކުރަމެވެ. މި އިނާޔަތުން އެކަހެރިވީ ހަމައެކަނި ޕްރިންސިޕަލުންކަން ވަރަށް ހިތާމައާއި އެކު ފާހަގަ ކުރަމެވެ.\nމިއީ މުސާރަ ކުޑަވެގެން ލިބުނު މިންވަރަށް އީމާން ނުވާން ދަންނަވާ ވާހަކައެއްނޫނެވެ. މަނިކުފާނު މުސާރަ ބޮޑުކުރެއްވުމާ ހަމައަށް ޕްރިންސިޕަލުންނަކީ ޓީޗަރުންނަށްވުރެވެސް ކުޑަ މުސާރައެއްގައި މަސައްކަތް ކުރި ފަރާތްތަކެކެވެ. މިވާހަކަ މިދަންނަވަނީ ބޭއިންސާފު މިކަމުގައި އޮތީތިީ އޮޅުންފިލުއްވައި ދިނުމާއި މިކަމުގައި ކަންބޮޑުވުން އޮތްމިންވަރު ހާމަކޮށް ދިނުމުގެ ބޭނުމުގައެވެ.\nރައީސް ޞާލިޙްރައީސް އޮފީސްމުސާރަ ބޮޑު ކުރުންޓީޗަރުންގެ މުސާރަ ބޮޑު ކުރުންޓީޗަރުންސިޓީއާންމު ސިޓީ


ފެބުރުއަރީ މަހު މީރާއިން 994.12 މިލިއަން ރުފިޔާ ބަލައިގެންފި\nމީރާއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީ\n10 މާރޗް 2021 | ބުދަ 11:22\nފެބުރުއަރީ 2021 ގައި މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން 994.12 މިލިއަން ރުފިޔާ ބަލައިގެންފިއެވެ.\nމީރާއިން ބުނީ ފެބުރުއަރީ 2020 ގައި ލިބުނު އާމްދަނީއާ އަޅާބަލާއިރު ފެބުރުއަރީ 2021 ގައި ލިބިފައިވާ އާމްދަނީ ދަށްވުމުގެ މައިގަނޑު ސަބަބަކީ ކޮވިޑް-19 ގެ ސަބަބުން ދިމާވެފައިވާ ހާލަތެވެ. މިގޮތުން، ގްރީން ޓެކްސް، ބީ.ޕީ.ޓީ އަދި އެއަރޕޯޓް ޓެކުހާއި ފީ ފަދަ ޓެކުހުން ލިބިފައިވާ އާމްދަނީ ވަނީ ދަށްވެފައެވެ. މީގެ އިތުރުން، 2020 ވަނަ އަހަރުގެ ފެބުރުއަރީ މަހުގައި ލީސް ޕީރިއަޑް އެކްސްޓެންޝަން ފީގެ ގޮތުގައި އާމްދަނީ ލިބިފައިވުމަކީ ފެބުރުވަރީ 2020 ގައި ލިބުނު އާމްދަނީ އާ އަޅާބަލާއިރު ފެބުރުއަރީ 2021 ގައި ލިބިފައިވާ އާމްދަނީ ދަށްވުމުގެ އިތުރު ސަބަބެކެވެ. މި ފީ ފެބުރުއަރީ 2021 ގައި ލިބިފައެއް ނުވެއެވެ.\nނަމަވެސް، ޓޫރިޒަމް ދާއިރާގެ އިޤްތިޞާދު މިހާރު ރަނގަޅުވަމުން ދާތީ، ފެބުރުއަރީ 2021 ގައި ލިބޭނެކަމަށް އަންދާޒާކުރި ވަރަށް ވުރެ އެ މަހުގައި ލިބިފައިވާ އާމްދަނީ 41.2 އިންސައްތަ އިތުރުވެފައިވާކަމަށް މީރާއިން ފާހަގަކުރެއެވެ. މީގެ ސަބަބަކީ ޓީ.ޖީ.އެސް.ޓީ، ގްރީން ޓެކްސް، ޓޫރިޒަމް ލޭންޑް ރެންޓް، ޖީ.ޖީ.އެސް.ޓީ އަދި އެއަރޕޯޓް ސަރވިސް ޗާޖްގެ ގޮތުގައި ލިބިފައިވާ ފައިސާ އިތުރުވެފައިވުންކަމުގައި މީރާއިން މައުލޫމާތުދެއެވެ.\nފެބުރުއަރީ 2021 ގައި މީރާއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީއެވެ. އެއީ 67.7 އިންސައްތަ ނުވަތަ 672.79 މިލިއަން ރުފިޔާއެވެ. ދެން އެންމެ ބޮޑު އާމްދަނީއެއް ލިބިފައިވަނީ އާމްދަނީން ނަގާ ޓެކުހުންނެވެ. އެއީ %10.8 ނުވަތަ 107.47 މިލިއަން ރުފިޔާއެވެ. މީގެ އިތުރުން، ގްރީން ޓެކްސްގެ ގޮތުގައި 63.54 މިލިއަން ރުފިޔާ (6.4 އިންސައްތަ)، އެއަރޕޯޓް ޑިވެލޮޕްމަންޓް ފީ ގެ ގޮތުގައި 34.08 މިލިއަން ރުފިޔާ (3.4 އިންސައްތަ)، އެއަރޕޯޓް ސަރވިސް ޗާޖްގެ ގޮތުގައި 33.46 މިލިއަން ރުފިޔާ (3.4 އިންސައްތަ) އަދި އެހެނިހެން ޓެކުހާއި ފީގެ ގޮތުގައި ލިބިފައިވާ 82.77 މިލިއަން ރުފިޔާ (8.3 އިންސައްތަ) ހިމެނެއެވެ.\nފެބުރުއަރީ 2021 ގައި ބަލައިގެންފައިވާ އާމްދަނީގެ ތެރޭގައި 41.71 މިލިއަން އެމެރިކާ ޑޮލަރު ހިމެނެއެވެ.


Bas naahaathee falhu rashakah dharifulhu dhookohlaifi\nޗައިނާ ދެމަފިރިންގެ ދަރިފުޅު ފަޅުރަށުގައި އެކަނިމާއެކަނި\nފުރާވަރު އުމުރުގައި ބައެއް ކުދިން އުޅޭ ގޮތުން މައިންބަފައިންނަށް އެ ކުދިން ބަލަހައްޓަން ވަރަށް އުނދަގޫވެ އެވެ. ދަރިން ބަސް ނޭހުމުން އެކަން ރަނގަޅު ކުރަން އެކި މައިންބަފައިން ގެންގުޅެނީ އެކި ކަހަލަ އުކުޅުތަކެވެ. ބައެއް މައިންބަފައިން ވަރަށް ހަރުކަށި އަދަބު ވެސް ދަރިންނަށް ދެއެވެ. އެ ކުދިން ބަސް އަހާނީ ހަރުކަށިކޮށް ކަންތައް ކޮށްގެން ކަމަށް ގަބޫލުކުރެވިގެންނެވެ. ނަމަވެސް ޗައިނާގެ މި ދެމަފިރިން ކުރި ކަހަލަ ކަމެއް ކުރާކަށް ވަރަށް މަދު މީހަކަށް ނޫނީ ނުކެރޭނެ އެވެ.\nޗައިނާގެ ދެމަފިރިން އެމީހުންގެ 13 އަހަރުގެ ދަރިފުޅު ބަސް ނޭހުމުން އޭނާ އިސްލާހު ކުރަން ކަމަށް ބުނެ ފަޅު ރަށަކަށް ގެންގޮސް އެ ކުއްޖާ އެ ރަށަށް ދޫކޮށްލީ އެވެ. މި ކުއްޖާގެ މައިންބަފައިން އެހާ ބޮޑަށް ރުޅިއައީ ސްކޫލްގައި ވެސް ނުކިޔަވައި ބަސް ނާހާ އުޅޭތީ ކުއްޖާ ސްކޫލުން ކަނޑާލުމާ ގުޅިގެން އައި ރުޅީގަ އެވެ.\nޗައިނާގެ ޕްރޮވިންސެއް ކަމަށްވާ ޝެންޑޮންގްގައި ދިރިއުޅޭ މި ދެމަފިރިން އެމީހުންގެ ދަރިފުޅު ގެންގޮސްލީ ރޫޝަން ސިޓީ އާ ކިލޯމީޓަރެއްހާ ދުރުގައި ވަކިން އޮންނަ ފަޅު ރަށަކަށެވެ. މި ރަށުގައި ކަރަންޓެއް ބޯފެނެއް ވެސް ނުހުރެ އެވެ.\nޗައިނާގެ ނޫސްތަކުން ބުނެފައިވާ ގޮތުގައި މަސްވެރިކަން ކުރަން އުޅުނު ބަޔަކު އެ ރަށާ ކައިރި ކުރުމުން އެ ކުއްޖާ އެމީހުން ކައިރިއަށް ގޮސް އެހީއަށް އެދުނީ އެވެ. މައިންބަފައިން ގަދަކަމުން އޭނާ އެ ރަށަށް ގެނެސް ދޫކޮށްލާފައި ގޮސްފި ކަމަށް މަސްވެރިން ގާތު ކުއްޖާ ބުނި ކަމަށް ވެއެވެ. އަދި އަނބުރާ އޭނަގެ ރަށަށް ގެންގޮސް ދިނުމަށް މަސްވެރިންގެ ކިބައިން އެ ކުއްޖާ ވަރަށް އާދޭސް ކުރިކަމަށް ވެސް ވެއެވެ.\nއެ ކުއްޖާގެ ވާހަކަ ފުލުހުންނަށް ރިޕޯޓުކުރީ މަސްވެރިންނެވެ. ފުލުހުން ވަގުތުން އައިސް ކުއްޖާ ގެންގޮސް އޭނާގެ މައިންބަފައިން ވެސް ފުލުހަށް ހާޒިރު ކުރި އެވެ. އަދި މިއީ ކުދިން ބަސް އަހާތޯ ކުރަން ރަނގަޅު ކަމެއް ނޫންކަމަށް ބުނެ ކުއްޖާގެ މައިންބަފައިންނަށް ނަސޭހަތްތެރިވި އެވެ. އަދި ކުއްޖާ ގޮވައިގެން ގެޔަށް ދާން ފުލުހުން އެ ކުއްޖާގެ މައިންބަފައިންނަށް އެންގި އެވެ.\nއެންމެ ފުރަތަމަ ކުއްޖާ ގެންދަން އޭނާގެ މައިންބަފައިން ދެކޮޅުހެދި އެވެ. ނަމަވެސް ދެ ދުވަހު ފަޅުރަށުގައި ހުރުމުން ކުއްޖާ އަށް އެކަށީގެންވާ ރަނގަޅު ބަދަލުތަކެއް އައިސް އިސްލާހުވެފައިވާ ކަމަށް ގަބޫލު ކުރެވިގެން ކުއްޖާ ގެޔަށް ގެންދިޔައީ އެވެ.\n10 މިނިޓުން ބޮޑު ކޯކު ފުޅިއެއް ބޯލި މީހަކު މަރުވެއްޖެ\nއިސްރާފު ނުކުރަން ޕްރިންސިޕަލަކު ދެއްކި ނަމޫނާ\nއެސްފިޔަ ދިގު މީހާގެ ރެކޯޑް ޗައިނާ މީހަކަށް\nއެއް ދުވަހުން 10 ބުރި އިމާރާތެއް އަޅައިފި


Court Amurakaai Nulai Goss Raees Yameen Hayyaru Kohdhy - Inthi - Vaguthu\nކޯޓު އަމުރަކާއި ނުލައި ގޮސް ރައީސް ޔާމީން ހައްޔަރުކޮށްދީ - އިންތި\nކޯޓު އަމުރަކާއި ނުލައި ގޮސް، ރައީސް އަބްދުﷲ ޔާމީން ހައްޔަރު ކޮށްދޭން ފުލުހުންނާއި ސިފައިންގެ ކިބައިން ރައްޔިތުންގެ މަޖިލީހުގެ މާފަންނު އުތުރު ދާއިރާގެ މެމްބަރު އިމްތިޔާޒު ފަހުމީ (އިންތި) އެދިއްޖެއެވެ.\nހޯމަ ދުވަހުގެ ރޭ އެމްޑީޕީ ހަރުގޭގައި ގުޅިފައިވާ ސިޔާސީ ޕާޓީތަކުން ބޭއްވި ހަރަކާތުގައި ވާހަކަ ދައްކަވަމުން އިންތި ވިދާޅުވީ ރާއްޖޭގައި މިހާރު އިޢުލާންކޮށްފައިވާ ކުއްލި ނުރައްކަލުގެ ހާލަތުގައި ދިވެހި ފުލުހުންނާއި ސިފައިން ގޮސް ހައްޔަރުކުރަން އެންމެ އައުލާކަން ބޮޑީ ރައީސް ޔާމީން ކަމަށެވެ.\n" ކުއްލި ނުރައްކަލުގެ ހާލަތުގައި ކޯޓު އަމުރަކާއި ނުލައި ފުލުހުންނާއި ސިފައިން ގޮސް ރައީސް ޔާމީން ހައްޔަރުކުރައްވާނެ. ރައީސް ޔާމީންގެ ވެރިކަމުގައި ކުއްލި ނުރައްކަމުގެ ހާލަތު ދެ ފަހަރު އިއުލާން ކުރުމުން މުޅި ބައިނަލްއަގްވާމީ މުޖުތަމައުގައި ދިވެހި ދައުލަތުގެ ނަން ކިލަނބު ވެއްޖެ" އިންތި ވިދާޅުވިއެވެ.\nފުލުހުންނާއި ސިފައިން އަމަލު ކުރައްވަމުން ގެންދާ ގޮތުން ލަދުގަންނަ ކަމަށް ވިދާޅުވެ އިންތި ވިދާޅުވީ ކުއްލި ނުރައްކަލުގެ ހާލަތު އިއުލާންކޮށްފައި ވަނީ ޤާނޫނުތަކާއި ޚިލާފަށްކަމަށެވެ. އަދި ކުއްލި ނުރައްކަލުގެ ހާލަތު އިއުލާންކުރުމަށް ފަހު، އެކަމުގެ ގާރަރު ރައްޔިތުންގެ މަޖިލީހަށް ހުށައަޅަންޖެހޭނެ ކަމަށާއި ނަމަވެސް ސަރުކާރުން އެކަން ކޮށްފައި ނުވާކަމަށް ވެސް އިންތި ވިދާޅުވިއެވެ.\nއެމްޑީޕީގެ ގައުމީ މަޖިލީހުން ވަނީ ރާއީސް ޔާމީންގެ ސަރުކާރުން ކުއްލި ނުރައްކަލުގެ ހާލަތު އިއުލާންކޮށްފައި ވަނީ ގާނޫނު ތަކާއި ޚިލާފަށް ކަމަށްވަތީ، ކުއްލި ނުރައްކަލުގެ ހާލަތު ޤާބޫލުނުކުރުމަށް ނިންމާފައެވެ.\nރައްޔިތުންގެ މަންދޫބުން ނިންމާނީ ރައްޔިތުން – މަތީން\nޒަޢީމާ / ހުޅުމާލެ\nފެބުރުއަރީ 13, 2018 15:08\nޙިމާރުއަޑުގެ ވެރިޔާ! " އަދި ތިބާގެ އަޑު މަޑުކުރާށެވެ. ހަމަކަށަވަރުން އަޑުތަކުގެތެރެއިން އެންމެ ނުބައި އަޑަކީ ޙިމާރުގެ އަޑެވެ." މިއީ ކީރިތި ޤުރުއާނުގެ އާޔަތެއްގެ މާނައެވެ. މީނައަށް މި އާޔަތް ވިސްނަދީބަލަ!\nފެބުރުއަރީ 13, 2018 15:15\nރީތި ރޯޅިއެއްގަ ދާނެ ވަކަރުގޭ ގޮލައެއް.\nފެބުރުއަރީ 13, 2018 15:19\nއިންތި .. މޮޔަވީތަ؟\nފެބުރުއަރީ 13, 2018 15:26\nކަލޯ އިންތީ. ހުކުރު މިސްކިތު މުންނާރު ބުޑުގަ އިނދެ، ވެރިކަންދީ ވެރިކަންދީ ކިޔައިގެން ރޮގަ.\nފެބުރުއަރީ 13, 2018 15:29\nކަތިވަޅި ގެއްލި މަރިޔަނބު ގެއްލި ކޮށި ދަނޑުވެސް ތިއޮތީ ގެއްލިފަ.\nފެބުރުއަރީ 13, 2018 15:35\nކަލޯމެން ކުރާކަންތަކުން މުޅިޤައުމު މިހަލާކުވަނީ. މާރަގަޅުވާނެ ކަލޯ ހައްޔަރުކުރީމަ. ކުއްލިހާލަތު ގެންނަންޖެހުނީވެސް ކަލޯމެންނާހެދި. މިއީ ކަލޯމެން އެކަނިތަނެއްތަ. ހަމަޖެހިލައިގެން އުޅެވެންނެތޭ މިސޮރުމެންނާހެދި. ވެރިކަމާހެދި އިނދަޖެހިގެން. ވެރިކަންކުރަން ދިނީމަކުރެވުނެއްނު\nފެބުރުއަރީ 13, 2018 15:41\nފެބުރުއަރީ 13, 2018 15:45\nކޮބާ ރަންރީނދޫ ޓްވިޓަރޭ ތަމެންނަށް މަޖްލީސް ކުރާ ގެއަށް ވަދެވުނުތޭ ނޫން ނުވަދެވޭ ދޯ. ވަދެވުނުތޭ ނޫން ނުވަދެވޭ ދޯ. ވަދެވުނު ތޭ ނޫން ނުވަދެވޭ ދޯ. ވަދެވުނު ތޭ ނޫން ނުވަދެވޭ ދޯ. ވަދެވުނު ތޭ ނޫން ނުވަދެވޭ ދޯ. ވަދެވުނު ތޭ ނޫން ނުވަދެވޭ ދޯ. ވަދެވުނު ތޭ ނޫން ނުވަދެވޭ ދޯ. ވަދެވުނު ތޭ ނޫން ނުވަދެވޭ ދޯ. ގެޓް ދަ ޕޮއިންޓް. ގުޑް ގުޑް..\nފެބުރުއަރީ 13, 2018 15:49\nމިސޮރަށް އެއިރުވެސް މީރީ ރިހާކުރާބަތާ، މިހާރުވެސް ހަމަ އެކަމުންދަނީ، ކުރިޔަށްއޮތްދުވަސްތަކުގައިވެސް ހަމަ އެހާލުގަ އުޅެންޖެހޭނީ!\nފެބުރުއަރީ 13, 2018 15:52\nކުއްލިހާލަތު ގަބޫލު ނުކުރަންޏާ ދެން ކީއްކުރަން ކުއްލިހާލަތު އުވާލަންތިގޮވަނީ މިހިރަ\nމުޅިގަުމު ހަލާކުކޮށްފިއޭ މިބައިމީހުން. ވޯޓާ ހަމައަށް ދަންދެން ގައިހިރުވާވަރުން\nކެތްނުވެގެން މި ތެޅިބާލަނީ. ތީ ދީނަށްވެސް ގޮންޖަހާ ބައެއް.\nފެބުރުއަރީ 13, 2018 16:26\nކިހާދެރަކަމެއް ކުއްލިނުރައްކަލުގެހާލަތު ބަލައެއްނުގަންނަމޯ އެކަމުނޭވަޔަކުދެކޮޅި ކުއްލިނުރައްކަލުގެވާހަކަ މިދައްކަނީ\nފެބުރުއަރީ 13, 2018 19:25\nއެމް. ޑީ. ޕީ އާއި އެ ބައިގަނޑުގެ ނަން ކިލަނބުނުވެ ދިވެހި ރާއްޖޭގެ ނަން ކިލަނުވާނެ އެއްވެސް ސަބަބެއް (ހަމަބުއްދިން ވިސްނައިރު) ނެތް. ޥެރިކަމަށް ބީތަ ހިފިއަސް ތީ ބޮޑުވަރު.\nފެބުރުއަރީ 15, 2018 14:58\nކަލޭ މަ ބުނާކަމެއް ކޮށްދީ އިހަށް. ކަލޭ ގޮސް މުޅި ކެރަފާ އާއިލާ ނައްތާލަދީ. މި ގައުމުގެ ތާރީޚުގަ ކެރަފާ ދަރިއަކު ގައުމު ފުނޑަން ނެތް ޒަމާނެއް ނުދެކެން. އެއަށްފަހު ކަލޭ ބުނާކަންތައް ވާނީ. ކަލޭ ދޯ ރައްޔިތުންގެ ނަމުގަ މުސާރަ ނަގަނީ.


ޒާހާ ހޯދުމަށް އާސެނަލުން ބިޑްކޮށްފި | Jazeera\tޒާހާ ހޯދުމަށް އާސެނަލުން ބިޑްކޮށްފި - Jazeera\nޒާހާ ހޯދުމަށް އާސެނަލުން ބިޑްކޮށްފި\nމުޙައްމަދު ޤާސިމް July 2, 2019 104 views0\nކްރިސްޓަލް ޕެލަސް އަށް ކުޅެމުން އަންނަ އައިވަރީ ކޯސްޓްގެ ވިންގާ ވިލްފްރައިޑް ޒާހާ ހޯދުމަށްޓަކައި އާސެނަލުން 40 މިލިއަން ޕައުންޑް ހުށަހަޅައިފިކަމަށް ފަހުގެ މީޑިއާ ރިޕޯޓްތައް ބުނެފިއެވެ.\nއުމުރުން 26 އަހަރުގެ ޒާހާ ވަނީ ޕެލަސް ދޫކޮށްލުމަށްފަހު އާސެނަލަށް ބަދަލުވާން ބޭނުންވާކަމަށް މީގެކުރީން ބުނެފައެވެ. ނަމަވެސް، އާސެނަލުން މިހާތަނަށް ހުށަހަޅާފައިވަނީ ޕެލަސް އިން އޭނާ ވިއްކާލަން ބޭނުންވާ އަގަށް ވުރެ ކުޑަ އަދަދެކެވެ.\nޕެލަސްގެ ޔޫތު ޓީމުން ވިދާލި ޒާހާ ވަނީ 2013 ވަނަ އަހަރު މެންޗެސްޓާ ޔުނައިޓެޑަށް ބަދަލުވެފައެވެ. ނަމަވެސް، އެ ޓީމުގައި މާ އެދެވޭ ކުޅުމެއް ދެއްކިފައިނުވާއިރު އެކި ފަހަރުމަތީން ވަނީ ލޯން އެއްބަސްވުމެއްގެ ދަށުން ޕެލަސް އަށާއި ކާޑިފް ސިޓީ އަށް ވެސް އޭނާ ވަނީ ކުޅެފައެވެ. އޭގެފަހުން، ޒާހާ ވަނީ 2015 ވަނަ އަހަރު ދާއިމީ އެއްބަސްވުމެއްގައި ޕެލަސް އަށް ބަދަލުވެ މިހާތަނަށް 300 އަށްވުރެ ގިނަ މެޗުގައި 50 އަށް ވުރެ ގިނަ ލަނޑުޖަހާފައިވެއެވެ.\nޕެލަސް އިން އޭނާ ވިއްކާލާނީ މަދުވެގެން 80 މިލިއަން ޕައުންޑްގެ އަގަކަށް ކަމަށް އިނގިރޭސި މިޑިއާ ރިޕޯޓްތައް ބުނެއެވެ. އެގޮތުން، ޒާހާ ވިއްކާލައިފިނަމަ އެ އަގުގެ 25 ޕަސެންޓް އޭނާގެ ކުރީގެ ކްލަބު މެންޗެސްޓާ ޔުނައިޓެޑަށްވެސް ދޭން ޖެހޭތީވެ، ޕެލަސް އިން މިހާރު ކިޔާ އަގު ކުޑަކުރާނެކަމަށް ނުބެލެވެއެވެ.\nއެހެންނަމަވެސް، އާސެނަލްގެ ބޯޑުން މިފަހަރުގެ ޓްރާންސްފާ ބާޒަރުގައި ހަރަދުކުރުމަށް ދީފައިވަނީ ވަރަށް ކުޑަ ބަޖެޓަކަށްވާއިރު، އެ ކްލަބުން ޒާހާ ގަތުމަށް މިހާރު ހުށަހަޅާފައިވާ އަގު މާ ބޮޑު ތަން އިތުރުކުރާނެ ކަމަށް ނުބެލެވެއެވެ. މީގެއިތުރުން، އެ ކްލަބުގެ ބޯޑުން ނިންމާފައިވަނީ މިހާރު އެޓީމުގައި ތިބި ކުޅުންތެރިންގެ ތެރެއިން ބައެއް ކުޅުންތެރިން ވިއްކާލުމަށްފަހު ލިބޭ ފައިސާ އާ ކުޅުންތެރިން ގަތުމަށް ހޭދަކުރުމަށްކަމަށްވެސް ބައެއް ހަބަރުތައް ބުނެއެވެ.\nއާސެނަލަށް މާލީގޮތުން މައްސަލަތައް ދިމާވީ، ވިދިވިދިގެން ތިންވަނަ ސީޒަނުގައި ލީގުގެ ގަދަ ހަތަރެއްގައި ނުހިމެނުމުންނެވެ. އެކަމުގެ ސަބަބުން އެ ޓީމަށް ޔުއެފާ ޗެމްޕިއަންސް ލީގަށް ކޮލިފައިވުމުގެ ހުރިހާ ފުރުޞަތެއް ވަނީ ގެއްލިފައެވެ. މިދިޔަ ސީޒަނަށް އާސެނަލްގެ ކޯޗުގެ މަގާމާ ހަވާލުވި އުނާއި އެމެރީގެ އިރުޝާދުގެ ދަށުން އެ ޓީމު ޕްރިމިއާ ލީގުގެ ފަސްވަނައިގައި އޮވެ ނިންމާލިއިރު، ޔޫރޮޕާ ލީގުގެ ފައިނަލުގައި ވާދަވެރި ޗެލްސީ އަތުން 4-1 އިން ވަނީ ބަލިވެފައެވެ.


Kulhudhuffushi Online - Rajjey ge6Dharivaraku A'level inn Dhuniyeyge 1 vana hodhaifi\nއޮކްޓޯބަރު/ނޮވެމްބަރުގައި ބޭއްވި އިމްތިހާނުން މުޅި ދުނިޔެ އިން އެއް ވަނަ ރާއްޖޭހެ ހަ ދަރިވަރަކު ހޯދިއިފ\nއޭލެވެލްގައި އެންމެ ރަނގަޅު ނަތީޖާ ހޯދާ ދަރިވަރުންގެ އަގުވަޒަން ކުރުމަށް މިރޭ ދަރުބާރުގޭގައި ބޭއްވި “ޓްޕް އެޗީވާސް އެވޯޑް” ހަފްލާގައި ޖުމުލަ 204 ދަރިވަރަކު ވަނީ އެކިއެކި ވަނަތައް ހާސިލްކޮށްފައެވެ. އަދި އެކި މާއްދާތަކުން ރާއްޖޭގެ 45 ދަރިވަރަކު ވަނީ ދުނިޔޭގެ ގަދަ 10ގައި ހިމެނިފައެވެ.\nއޭލެވެލް އިމްތިހާނުގައި އެންމެ ފަހުރުވެރި ވަނަ ހޯދާފައިވަނީ އެންމެ ފުޅާ ދާއިރާއެއްގައި ޒަމާނުއްސުރެ މަތީސާނަވީ ތައުލީމް ފޯރުކޮށްދޭ ސެންޓަރ ފޯރ ހަޔަރ ސެކަންޑަރީ އެޑިއުކޭޝަންގެ ހަ ދަރިވަރެކެވެ. އެއީ އެ ސްކޫލުގެ އަހްމަދު ބާސިލް، އައިޝަތު ނާޒިޔާ، އައިމިނަތު އިބާނާ، ހުސައިން ޝަމްއާހް، މަރިޔަމް އަޒްހާ އަދި މަރިޔަމް އިންޝާއެވެ.\nހާސްސޯޅަ ވަނަ އަހަރުގެ އިމްތިހާނުން ރާއްޖެއިން އެއް ވަނަ ހޯދީ 38 ދަރިވަރަކެވެ. އަދި 2015 ވަނަ އަހަރު އެ އަދަދު އުޅުނީ 28 ގަ އެވެ. އެހެންކަމުން ފާއިތުވި ހަތަރު އަހަރުގެ ތަފާސްހިސާބުތަކަށް ބަލާއިރު، އޭ ލެވެލްގެ އެއް ވަނައިގައި އެންމެ ގިނަ ދަރިވަރުން ހިމެނިފައިވަނީ މިދިޔަ އަހަރުގެ އޮކްޓޯބަރު ނޮވެމްބަރު ގަ އެވެ.\nމަގުހެދުމުގެ މަޝްރޫއުތަކުގެ މަސައްކަތް ސެޕްޓެމްބަރަށް ނިންމަނީ


ފޮޓޯއިން ތިފެންނަނީ ކާކުކަން އެނގޭތަ؟ ގަބޫލުކުރަން ވެސް އުނދަގޫވާނެ! – Dhen.mv\nފޮޓޯއިން ތިފެންނަނީ ކާކުކަން އެނގޭތަ؟ ގަބޫލުކުރަން ވެސް އުނދަގޫވާނެ!\nމުޙައްމަދު ޝިފާއު October 26, 2020 - 6:00 pm\nކޮންމެ މީހަކީ ވެސް ދުނިޔެއަށް އައުމަށްފަހު އެމީހެއްގެ ސިފަ ބަދަލު ވަމުން އަންނާނެ މީހެކެވެ. އެއީ މާތް ﷲ ގެ ކުޅަދުންވަންތަ ކަމުގެ ފުރިހަމަ ހެއްކެކެވެ. އެގޮތުން ފޮޓޯއިން ތި ފެންނަނީ ވަރަށް ގިނަ މީހުންގެ "ފޭވަރިޓް" އެކެވެ، ގިނަ ފިރިހެން ކުދިންގެ ހިތް އަތުލައި ގަނެފައިވާ ބޮލީވުޑުގެ ފިލްމީ ތަރި އާލިއާ ބަޓް އެވެ.\nއެންމެ ފުރަތަމަ މިފޮޓޯ ފެނުމާއެކު ޚުދު އަޅުގަނޑަށް ވެސް އެއީ ކާކުކަން ނޭނގުނެވެ. އަދި އެއީ ކާކުތޯ ބަލަން ވަރަށް ބޮޑަށް ކެތް މަދުވީއެވެ. އެހިސާބުން ބައެއް ފަރާތްތަކުގެ ކޮމެންޓުތަކަށް ބަލާލުމުން އެނގިގެން ދިޔައީ އެއީ އާލިއާ ބަޓް ކަމެވެ.\nއެހިސާބުން އޭނަގެ އެ ކުޑައިރުގެ ފޮޓޯއަށް ރަނގަޅަަށް ބަލާލި މީހަކަށް މިހާރު އާލިއާ ބަޓް ހުންނަ ގޮތް ސިފަވާނެ ކަން ގައިމެވެ. އުމުރުން އެންމެ 27 އަހަރުގެ އާލިއާ ބަޓްއަކީ ބޮލީވުޑުގެ ފިލްމު އިންޑަސްޓްރީގައި ފިޔަ ޖަހަމުން އަންނަ ޒުވާން ތަރިއެކެވެ.\nއަޅުގަނޑުމެންގެ ދިވެހިރާއްޖޭގައި ވެސް ގިނަ ފިރިހެން ކުދިންގެ ހިތް އަތުލައިގެންފައިވާ ތަރިއެއް ގޮތުގައި އާލިއާ ބަޓް ފާހަގަ ކުރެވިގެން ދެއެވެ. އަދި ހަމަ އެކަނި ފިރިހެން ކުދިން އެކަންޏެއް ނޫނެވެ. ގިނަ އަންހެން ކުދިންގެ ރޯލް މޮޑެލްއަކަށް އާލިއާ ބަޓް ވަނީ ވެފައިކަން ޔަގީނެވެ.\nގަބޫލު ކުރާކަށް އެއްވެސް އުނދަގުލެއް ނޫން.\nއާލިއާ ބަޓް އެއީކާކުބާ އެއީކޮންމެހެން އެނގެން ޖެހޭމީހެއްބާ


ޤިޔާމަތް ކައިރިވެ ކުދި ހުރިހާ ޢަލާމާތެއް ފައުޅުވެ ނިމެނީ! ތައްޔާރުވާން ތިބާ ކުޅައީ ކޮން ކަމެއް؟: ޝައިޚް ޝުޢައިބް ނާޒިމް – ދިވެހި ނޫސް\nHome ⁄ ދީން ⁄ ޤިޔާމަތް ކައިރިވެ ކުދި ހުރިހާ ޢަލާމާތެއް ފައުޅުވެ ނިމެނީ! ތައްޔާރުވާން ތިބާ ކުޅައީ ކޮން ކަމެއް؟: ޝައިޚް ޝުޢައިބް ނާޒިމް\n“މީސްތަކުންނަށް އެއުރެންގެ (ޢަމަލު ތަކުގެ) ހިސާބު ބެއްލެވުމުގެ ވަގުތު ގާތްވެއްޖެއެވެ. އެއުރެން ޣާފިލުވެ (އެކަމުން) އެއްކިބާވެގެންވާ ޙާލު ގައެވެ.” (އަލްއަންބިޔާ: 1)\nމިއާޔަތުގައި ﷲ ތަޢާލާ ވަޙީކުރައްވަވާފައިވާ ޙާލަތު އައިސް ކުޑަތަންވެއްޖެއެވެ. ޤިޔާމަތްވުމުގެ ވަގުތު ދާދި ގާތްވެއްޖެއެވެ. ނަމަވެސް މީސްތަކުން މިތިބީ ޣާފިލުވެގެންނެވެ. އަދި ދަނީވެސް ޣާފިލުކަން އިތުރުވަމުންނެވެ.\nޤިޔާމަތް ވުމުގެ ވަގުތު ޖެހުމުން އެކަން ހިނގާނެއެވެ. މީސްތަކުންނަށް އޮތީ އެކަމަށް ފުރިހަމައަށް ތައްޔާރުވުމެވެ. ޙެޔޮ ޢަމަލުތައް ކުރުން ގިނަކުރުމެވެ. ޤިޔާމަތްވާނެ ވަގުތާއި ބެހޭ ގޮތުން ރަސޫލް (ޞޢވ) އަށް ސުވާލު ދެންނެވުމުން ޖަވާބުގައި ޙަދީޘްފުޅު ކުރެއްވެވީ ސުވާލެކެވެ. “ތިބާ އެވަގުތައްޓަކައި ތައްޔާރުކުރީ ކޮން އެއްޗެއްތޯއެވެ؟” މާނައަކީ އާޚިރަތަށް ގެންދަން ތިބާ ކުޅައީ ކިހައި ހެޔޮ އަމަލުތަކެއް ހެއްޔެވެ؟\nމިދަރުސަށް ތައްޔާރުވުމުގެ ގޮތުން ޤިޔާމަތްވުމުގެ ޢަލާމާތްތަކާއި ބެހޭގޮތުން ޢިލްމުވެރިއަކު ލިޔުއްވަވާފައިވާ ފޮތެއް ބަލައިލީމެވެ. އެއިގައި 30 އަށްވުރެ ގިނަ ޢަލާމާތް ވަނީ ބަޔާންކުރައްވަވައި ލިޔުއްވަވައިފައެވެ. އެއިގެ ތެރެއިން ފައުޅުވި ޢަލާމާތްތައް ނޯޓުކޮށްލަން ބެލިއިރު ފައުޅުނުވާ ޢަލާމާތެއް ނެތެވެ.\nހަމައެކަނި ފައުޅު ނުވެ ވަނީ ޤިޔާމަތް ކައިރިވުމުން އެންމެފަހުން ފައުޅުވާނެ ބޮޑެތި ޢަލާމާތްތަކެވެ. އެއީ ބޮޑު ދައްޖާލު ފައުޅުވުމާއި މަޙްދީގެފާނު ފައުޅުވުން ފަދަ އެންމެ ފަހުން ހިނގާނެ ކަންކަމެވެ.\n– ޝައިޚް ޝުޢައިބް ނާޒިމް މިއަދުގެ ޢަބްރު ނަމާދަށްފަހު ވިޔަފާރިވެރިންގެ މިސްކިތުގަ ދެއްވި ދަރުސުން


SunOnline: DPL: Greenstreets balikoh Eagles alun2vana ah\nގްރީންސްޓްރީޓްސް ބަލިކޮށް އީގަލްސް އަލުން ދެވަނައަށް\nޢަބްދުﷲ އައިމަން 25 Jan 2020, 19:50\nއީގަލްސްއާއި ފޯކައިދޫ މިއަދު ކުޅުނު މެޗުގެ ތެރެއިން --- ފޮޓޯ// އެފްއޭއެމް\nދިރާގު ދިވެހި ޕްރިމިއާ ލީގުގެ ތިންވަނަ ބުރުގެ މެޗުތައް ނިމުމަކާ ގާތްވެފައިވާ އިރު މިއަދު ހަވީރު ކުޅުނު މެޗުގައި ގްރީންސްޓްރީޓްސް ބަލިކޮށް އީގަލްސް ދެވަނައަށް އަރައިފި އެވެ.\nމިއަދު ހަވީރު ކުޅުނު މެޗުން ގްރީންސްޓްރީޓްސް އަތުން އީގަލްސް ކުރި ހޯދީ 2-4 ގެ ނަތީޖާއަކުންނެވެ. މި މޮޅާ އެކު އީގަލްސް ދެވަނައިގައި އޮތީ 19 މެޗު ކުޅެ 39 ޕޮއިންޓް ހޯދައިގެންނެވެ. އެ ޓީމާއި މި ސީޒަނުގައި އެންމެ ވާދަވެރި ޓީސީ ސްޕޯޓްސް ކުލަބު ތިންވަނައިގައި އޮތީ 19 މެޗުން ލިބުނު 37 ޕޮއިންޓާ އެކު އެވެ. ތާވަލުގެ އެއް ވަނައިގައި 19 މެޗުން 50 ޕޮއިންޓް ހަމަކޮށްފައިވާ މާޒިޔާ އަށް ވަނީ ލީގު ޗެމްޕިއަންކަން ކަށަވަރުވެފަ އެވެ. ގްރީންސްޓްރީޓްސް އޮތީ 18 މެޗުން 26 ޕޮއިންޓް ހޯދައިގެން ހަތަރު ވަނައިގަ އެވެ.\nލީގުގައި ބާކީ ދެ މެޗު އޮތް އިރު އެންމެ ވާދަވެރިކަން ބޮޑުވެފައިވާ އީގަލްސްއަށާއި ޓީސީއަށް ކުރިއަށް އޮތް ދެ މެޗަކީ މުހިއްމު ދެމެޗެވެ. ލީގުގެ ދެވަނަ ހޯދުމަށް ދެ ޓީމުން ވެސް މަސައްކަތް ކުރަމުން އަންނަ އިރު އީގަލްސް ކުރިއަށް އޮތް ދެ މެޗުގައި ބައްދަލު ކުރާނީ ދަ ގްރާންޑޭއާއި ޗެމްޕިއަން މާޒިޔާއާ އެވެ. ޓީސީ ކުރިއަށް އޮތް ދެ މެޗުގައި ބައްދަލު ކުރަން ޖެހޭނީ މާޒިޔާއާއި ގްރީންސްޓްރީޓްސްއާ ދެކޮޅަށެވެ.\nމިއަދުގެ މެޗުގެ ފުރަތަމަ ހާފުގައި ދެ ޓީމުން ކުރެން އެއް ޓީމަކަށް ވެސް ގޯލެއް ޖެހިފައި ނުވާ އިރު ދެވަނަ ހާފު ވެގެން ދިޔައީ ގިނަ ގޯލުތަކެއް ފެނުނު ފޯރިގަދަ ހާފަކަށެވެ.\nމެޗުގައި ފުރަތަމައިން ގޯލު ޖަހައި ލީޑު ނެގީ ގްރީންސްޓްރީޓްސް އެވެ. ދެވަނަ ހާފު ފެށިގެން ތިންވަނަ މިނަޓުގައި އެ ޓީމަށް ލީޑު ނަގައިދިނީ އަހުމަދު ރަޝީދު އެވެ. އެކަމަކު އޭގެ ފަސް މިނަޓު ފަހުން އީގަލްސްއަށް ނަތީޖާ ހަމަހަމަ ކޮށްދިނީ އަހުމަދު ރިޒްވާން (ރިޒޭ) އެވެ.\nރިޒޭގެ ގޯލާ އެކު ގްރީންސްޓްރީޓްސްއަށް ކުޅުމުގެ ތެރެއަށް ނުވަދެވި އުޅެނިކޮށް 59 ވަނަ މިނަޓުގައި އީގަލްސްއަށް ލީޑު ފުޅާ ކޮށްދިނީ ހަސަން ރާއިފް (ހަންނަ) އެވެ. އަދި އޭގެ މިނަޓެއް ފަހުން ޓޮޝިކީ އޮކަމޯޓޯ ގެ ގޯލުން އީގަލްސް ވަނީ ލީޑު ފުޅާ ކޮށްފަ އެވެ. އެ ޓީމުގެ ހަތަރުވަނަ ގޯލު 77 މިނަޓުގައި ޖެހީ ރިޒޭ އެވެ.\nމެޗު ނިމެން ފަސް މިނަޓަށް ވެފައިވަނިކޮށް ގްރީންސްޓްރީޓަށް ފަރަގު ކުޑަކޮށްދިނީ ބަދަލު ކުޅުންތެރިއެއްގެ ގޮތުގައި ނުކުން މުހައްމަދު މުސްލިހު އެވެ.


SunOnline: Dharifulhattakai bappa thayyaaru kuree robotic exoskeleton eh\nދަރިފުޅަށްޓަކައި ބައްޕަ ތައްޔާރުކުރީ ރޮބޮޓިކް އެކްސޯސްކެލެޓަން އެއް!\nޖޯން ލުއީ އާއި ދަރިފުޅު އޮސްކާ --\nފްރާންސްގެ ރޮބޮޓިކް އިންޖިނިއަރެއް ކަމުގައިވާ ޖޯން ލުއި މިވަނީ އޭނާގެ ފިރިހެން ދަރިފުޅަށް ހާއްސަ ހަދިޔާއެއް ތައްޔާރުކޮށްފައެވެ. ފުރޮޅުލީ ގޮނޑި ބޭނުންކުރާ އޭނާގެ ސޯޅަ އަހަރުގެ ދަރިފުޅު އޮސްކާ ކޮންސްޓަންޒާ އަށް ބައްޕަ ތައްޔާރުކޮށްދިނީ ރޮބޮޓިކް އެކްސޯސްކެލެޓަން އެކެވެ.\nމި ރޮބޮޓަކީ އޮސްކާ ފަދައިން އަމިއްލަ ބާރުގައި ހިނގުމުގެ ގާބިލްކަން ނެތް ފަރާތްތަކަށް އެކަނި އެހެން މީހެއްގެ އެހީއާއި ނުލާ ހިނގުމަށް އެހީވެދޭ އެއްޗެކެވެ.\nމިއީ މުޅިން އަލަށް ތައާރަފްކުރެވުނު މިފަދަ ރޮބަޓަށް ވާއިރު، މިއީ ޖޯން ވެސް ބައިވެރިވެގެން އުފެއްދި ހާޢްސަ ކުންފުންޏަކުން ތައްޔާރުކުރާ ރޮބަޓެކެވެ.\nރޮބަޓް ބޭނުންކުރުމަށްޓަކައި ހާއްސަ ކަމަރުތަކެއް އަޅާ ބާރުކުރުމަށްފަހު ބުނެލަން ޖެހެނީ "ރޮބަޓް، ސްޓޭންޑް އަޕް" ނުވަތަ ރޮބަޓް ތެދުވާށޭ އެވެ. އެއަށްފަހު ދެތިން ގަޑިއިރު ވާންދެން ކޮޅަށް ހުރެވެއެވެ.\nޖޯން ބުނެފައިވާ ގޮތުގައި މި ރޮބަޓް އުފެއްދުމުގެ ހިޔާލު ދީފައިވަނީވެސް އޭނާގެ ދަރިފުޅެވެ. އަމިއްލަ ފަރާތްތަކަށް ގަނެވޭހެން އަދި ބާޒާރުގައި މި ރޮބަޓް ލިބެން ނެތަސް، ދުނިޔޭގެ އެކި ސަރަހައްދުތަކުގެ ހޮސްޕިޓަލްތަކުގައި މިހާރުދަނީ މި ރޮބަޓް ބޭނުންކުރެވެމުންނެވެ.\nމި ހަދިޔާއާއެކު އޮސްކާ ހުރީ ވަރަށް އުފަލުންނެވެ. އޭނާ ބުނެފައިވާ ގޮތުން ކުރީން މުޅިންހެން އެހެން މީހުންގެ އެހީތެރިކަމާއިއެކު ކޮޅަށް ތެދުވެވުނު ނަމަވެސް މި އެކްސޯސްކެލެޓަންއާއިއެކު އަމިއްލައަށް ތެދުވެވުމަކީ ލިބޭ ވަރަށް ބޮޑު ހިތްހަމަޖެހުމެކެވެ.\nމިވަގުތު މި ރޮބަޓްގެ އަގު ހުރީ ގާތްގަނޑަކަށް 150،000 ޔޫރޯސްގައެވެ. މި ކުންފުނިން ބުނާގޮތުގައި އަމިއްލަ ބޭނުމަށް ތައްޔާރުކުރާ މިފަދަ އެކްސޯސްކެލެޓަންތައް ހުންނަންވާނީ މިއަށްވުރެ ލުއިކޮށެވެ.


ޑެމްބެލޭ ހޯދަން ނިއުކާސަލްއިން މަސައްކަތް ކުރަނީ ޑެމްބެލޭ ހޯދަން ނިއުކާސަލްއިން މަސައްކަތް ކުރަނީ\nބާސެލޯނާއަށް ކުޅެމުން އަންނަ ފްރާންސްގެ ފޯވާޑް އޮސްމާނޭ ޑެމްބެލޭ. ފޮޓޯ : ރޮއިޓާސް\nސައުދީ އަރަބިއްޔާގެ ވަލީއަހުދު މުޙައްމަދު ބިން ސަލްމާނުގެ ހިއްސާއާއެކު ސައުދީގެ ޕަބްލިކް އިންވެސްޓްމަންޓް ފަންޑް (ޕީއައިއެފް) އިން ދާދި ފަހުން ގަތް ނިއުކާސަލް ޔުނައިޓެޑުން ބާސެލޯނާއަށް ކުޅެމުން އަންނަ ފްރާންސްގެ ފޯވާޑް އޮސްމާނޭ ޑެމްބެލޭ ހޯދަން މަސައްކަތްކުރަމުން އަންނަ ކަމަށް ރިޕޯޓުތައް ބުނެފިއެވެ.\nޖެނުއަރީ މަހު ޑެމްބެލޭއަށް ނިއުކާސަލްއިން ބިޑްކުރާއިރު، އޭނާ ގަތުމަށް 15 މިލިޔަން ޔޫރޯ ޚަރަދުކުރަން ނިއުކާސަލް އޮތީ ތައްޔާރަށެވެ. އަދި އަންނަ އަހަރުގެ ހޫނު މޫސުމުގައި ޑެމްބެލޭއަށް ހިލޭ ކުލަބު ބަދަލު ކުރެވޭނެތީ، ޖެނުއަރީ މަހު އޭނާ ވިއްކާލަން ބާސާ އޮތީ ތައްޔާރަށް ކަމަށްވެސް ބައެއް މީޑިއާތަކުން ވަނީ ރިޕޯޓުކޮށްފައެވެ. ނިއުކާސަލް ގަންނަން ޕީއައިއެފުން ދާދި ފަހުން ވަނީ ޖުމްލަ 350 މިލިޔަން ޔޫރޯ ހޭދަކޮށްފައެވެ.\nޕީއައިއެފްގެ މިލްކިއްޔާތުގައި 372 ބިލިޔަން ޔޫރޯ ހުރިއިރު، މިއީ ފުޓްބޯޅަ ކްލަބެއް ހިންގާ ބައެއްގެ އެންމެ ބޮޑު މިލްކިއްޔާތެވެ. ރިޕޯޓުތައް ބުނާ ގޮތުން ފައިނޭންޝިއަލް ފެއާޕްލޭ (އެފްއެފްޕީ) ގަވާއިދުގެ ދަށުން ކުރިއަށް އޮތް ޖެނުއަރީ ޓްރާންސްފާގައި ނިއުކާސަލްއަށް 200 މިލިޔަން ޔޫރޯ ޚަރަދުކުރެވޭނެއެވެ. ހަތް ކުޅުންތެރިން ގަންނަން ނިއުކާސަލްއިން މަސައްކަތްކުރަމުން އަންނަ ކަމަށާއި، އޭގެ ތެރޭގައި ފްރާންސްގެ ފޯވާޑް ޑެމްބެލޭވެސް ހިމެނޭ ކަމަށް ރިޕޯޓުތައް ބުނެއެވެ. އުމުރުން 24 އަހަރުގެ ޑެމްބެލޭ 2017 ވަނަ އަހަރު ބާސާއާ ގުޅުނީ ޖަރުމަނުގެ ބޮރޫޝިއާ ޑޯޓްމުންޑް ދޫކޮށް 147 މިލިޔަން ޔޫރޯގެ އަގަކަށެވެ.\nބާސާއާއެކު ޑެމްބެލޭ އެ ފަހަރު ފަސް އަހަރުގެ އެއްބަސްވުމެއް ހެދިއިރު، އެ އެއްބަސްވުން އަންނަ އަހަރުގެ ޖޫން މަހު ހަމަވާނެއެވެ. މިހާތަނަށް ބާސާއަށް ކުޅެދިން 118 މެޗުގައި ޑެމްބެލޭއަށް ކާމިޔާބުކުރެވިފައިވަނީ 30 ލަނޑެވެ.